
Parlamento ta aproba presupuesto aunke 

Gobierno a aumenta su 
gastonan cu I4vl biyon 


‘A Chant for Hope’ a tuma luga 
pa musico Hildward Croes 

ORANJESTAD - Parla- 
mento, miho bisa e mayo- 
ria di e fraccion di e par- 
tido di gobierno AVP, a 
duna luz berde pa un pre- 
supuesto aunke gobierno 
pa ultimo a demostra cu 
lo (a) gasta mas. 

Den e nota di cambio cu 
gobierno a entrega durante 
tratamento, por mira un au- 
mento di 18,1 miyon pa yega 
un suma total di 1,4 biyon 
florin. E aumento, manera 
Bon Dia Aruba a skirbi si- 
man pasa, ta a lo largo causa 
pa e decision di gobierno pa 
duna e grupo di pensionado 
flnalmente e suma igual y 
prima bashi. E consecuen- 
cia ta cu gobierno mester 
aumenta e suma di 79,85 
miyon florin riba e puesto 
4619 ‘Overdrachten Binnen- 
land’ na 91,85 miyon florin. 
Pues gobierno mester gasta 


12 miyon florin mas. Otro 
contratiempo ta gastonan 
bancario cu a sali mas halto, 
esta 2,9 miyon florin. Pero 
tin otro gastonan adicional cu 
no a anticipa tambe, manera 
den e presupuesto di Trans- 
porte pa Arubus: mester 1,2 
miyon florin mas. Y riba pre- 
supuesto di Asunto Social: a 
premira cu por a spaar mas 
riba e gastonan pa ayudo fl- 
nanciero (bijstand) pero esaki 
no ta tabata e caso. Gobierno 
mester adapta e presupuesto 
cu 1 miyon florin adicional. 
Di otro banda a baha gas- 
tonan tambe, por ehemplo 
riba e puesto 180 Cultura: 
e subsidio pa proyectonan 
di Unoca ta wordo baha cu 
550.000. Segun gobierno a 
cambia esaki pa motibo cu no 
tin suflciente proyecto. 

Continuacion pagina A3 


Diadomingo a tuma luga e 
evento musical, A Chant for 
Hope.’ 

Esaki, cu meta pa recauda 


fondo pa e conocido mu- 
sico Hildward Croes. Di e 
manera aki, amigonan mu- 
sical a percura pa contri- 


bui pa e gastonan medico 
di Hildward keda cubri. 

Awo cu 2 florin mas, bo por gana e 


725 . 000 .- 


m 450.000 + 011,275.000 

Cambio 
di Fecha! 
Reserva e 
dianan: 



Na tur participante y pensionado di APFA 

> Dialuna, 15 di december 2014 - Reunion General di Participante 

> Diasabra, 17 di januari 2015 - Mercado di Pensioen 

Mas informacion lo sigui despues. 



I Directiva di APFA 

Pronostico di Tempo 


Chens pa algun yobida 


ORANJESTAD - Situa- 
cion general di tempo ta 
indica cu principalmente 
durante di cuminsamento 
di fin di siman esaki lo ta 
parcialmente nubia cu 
chens pa algun yobidan- 
an. 

Temperatura maximo 32 
grado Celsius y temperatura 
minimo 27 grado Celsius. 
Solo ta sali 06:46 am y ta 
baha 06:13 pm. 

E fluho di biento for di direc- 
cion oost y fresco te fuerte; 
forsa 5 te 7 ( 37 te 56 km/ora, 
20 

te 30 nudo). Na su beurt, e 
situacion di lama, olanan ta 
biniendo for di direccion 

oost-noordoost cu haltura 
di 6 te 8 pia. Temperatura di 
superficie di lama 29 grado 
Celsius. 

Biento: 

For di direccion oost y fresco 


te fuerte; forsa 5 te 7 ( 37 te 
56 km/ora, 20 
te 30 nudo). 

Situacion General: 

Nivel di humedad ta sufici- 
ente pa induci algun yobi- 


danan y tambe shelo por 
ta basta nubia de bes en cu- 
ando. E biento ta keda fuerte 
te diamars y despues ta men- 
gua debi na un area di presion 
halto cu ta debilitando riba 
lama Atlantico.Q 


‘A Chant for Hope’ a tuma luga ayera 
pa musico HUdward Croes 



ORANJESTAD — Ayera 
a tuma luga e evento mu- 
sical, ‘A Chant for Hope.’ 
Esaki, cu meta pa recau- 
da fondo pa e conocido 
musico Hildward Croes 
kende mester bay Colom- 
bia lo mas pronto posi- 
bel pa motibo di salud. E 
evento aki a tuma luga na 
Renaissance Marketplace. 

Aña pasa, Hildward a wor- 
do diagnostica cu cancer. 
Hildward a wordo trata na 
Colombia y tur cos tabata 
mustra bon. Sinembargo, 
recientemente, a constata cu 
Hildward mester bolbe acu- 
di tratamento. Den cuadro 
di esaki a organisa e evento 
‘A Chant for Hope’ pa logra 
yega na e suma necesario pa 


Hildward por biaha pa haya 
su tratamento. 

Un cantidad di artista den 
diferente genero a bay duna 
presentacion pa asina atrae 


publico y recauda fondo pa 
e operacion y tratamento di 
Hildward. Aunke awa a yobe 
aki aya, musica sigur no a 
stop. Q 


E di 9 edicion di Shoco Awards a tuma luga 

Nomiuadouau recouoci pa uau trabou 
y servicio ehemplar 


ORANJESTAD - Ayera 
nochi a tuma luga e di 9 
edicion di Shoco Awards. 
Un evento unda ta recon- 
oce tur esunnan cu ta 
traha den e sector di tur- 
ismo, cu ta sobresali den 
nan trabou y cu ta dem- 
ostra excelencia den ser- 
vicio brindando asina, un 
servicio excelente na nos 
bishitantenan. 

E aña aki Aruba a conoce tur 
esunnan cu a brinda un servi- 
cio excelente durante henter 
aña. Asina tur e nomina- 
donan aki ta wordo reconoci 
pa e trabounan ehemplar cu 
nan ta brinda na nos bishi- 
tantenan tur dia. 

Durante e anochi importante 
Erin Croes hunto cu Ru- 
ben Garcia tabatin e honor 
pa presenta e nominadonan 
como tambe e ganadonan, 
den un sala completamente 
yen. Minister Otmar Oduber 
hunto cu Ronella Tjin A Sjoe 
di Oficina di Turismo, Jim 
Hepple di AHATA, Jurgen 


Benschop di AAA, Marjorie 
Clark di Aruba Bank y Andy 
Osbourne di ATSA tabatin 
e encargo pa haci entrega di 
e Shoco Awards na e gana- 
donan durante e evento aki. 

E shoco un simbolo nacional 
a usa un obra di arte icono di 
e Shoco traha pa e pintor/ ar- 
tista Armando Goedgedrag. 
E aña aki Shoco Awards a 
duna un reconocemento spe- 
cial na dos studiante, pa asina 
aki pone enfasis y motiva e 
futuro generacion pa carga 
nos turismo den futuro. E 
studiantenan eligi a haya un 
beca pa asina aki e sigui mas 
leu cu nan estudio. 

Ganadornan di Shoco Awards 
ta, ‘Tour Guide of the Year’ 
Sra. Maira Geerman di De 
Palm Tours, Young Profes- 
sional of the Year’ Shanella 
Pantophlet di Casa del Mar, 
‘One Happy Island Ambas- 
sador’ ta Carla Martinus di 
De Palm Tours, Manager of 
the Year’ ta Errol Mitchel di 
De Palm Tours, Mario van 



der Werf ta ‘Supervisor of 
the Year’, Employee of the 
Year’ a keda den persona di 
Hubert Perez di Hyatt Aru- 
ba, Ganador di e ‘Lifetime 
achievement Award’Gilbert 
Arends di Hyatt Regency. Q 

Parlamento ta aproha presupuesto 
supletorio 2014 aunke 


Gobierno a 
aumenta su 
gastonan atrobe, 
total 14,1 biyon 


Continuacion 
di Front 


Contra su mocion 

Dicon e fraccion di AVP a 
vota pro aunke gobierno a 
aumenta su gastonan atrobe, 
no ta conoci. Durante e trata- 
mento di e presupuesto 2014 
un par di luna pasa e fraccion 
aki a bin cu un mocion pa 
urgi gobierno pa mantene su 
mes na su mesun acuerdo di 
Balanced Budget. 

Esaki ta e acuerdo cu aña pasa 
a firma y ta encera entre otro 
cu gobierno tin un blafon di 
1350 miyon florin pa gasta y 
no mag di surpasa. Momento 
cu Reino a interveni y Aruba 
mester ahusta su presupuesto 
2014 pa motibo cu e cifranan 
no tabata realistico, a resulta 
caba cu no a cumpli cu e acu- 
erdo di Balanced Budget. 

Tene cuenta cu e recomen- 
dacionnan (aunke gobierno 
no a tuma tur over) di CFT, 
gobierno a entrega un presu- 
puesto nobo (e supletorio) na 
parlamento cu 45,1 miyon 
florin mas na gastonan (esaki 
ta solamente di e ministeri- 
onan, sin conta pues e otro 
gastonan entre otro na in- 
teres). 

Cu presupuesto supletorio 
gobierno a surpasa cu blafon 
di 1350 miyon florin, paso- 
bra e suma total a bira 1392 
miyon florin (casi 1,4 biyon). 
Diahuebs den reunion publi- 
co cu parlamento, gobierno a 
entrega e nota di cambio pa 
pidi aprobacion di gasta un 
18.110.000 florin mas. 

Cu e suma aki e gastonan to- 
tal a yega 1,410 biyon (1410 
miyon) florin, cual ta 63 mi- 
yon florin riba e blafon cu 
gobierno mes a pone cu no 
mag di surpasa. Locual 1 aña 
despues gobierno a firma, 
sinembargo a sosode. E pre- 
supuesto supletorio a wordo 
aproba diabierna marduga cu 
12 voto na fabor y 8 contra 



(oposicion di MEP y PDR 
tabata contra). 

Minister di Financia, An- 
gel Bermudez, a comenta cu 
awor ta spera cu gobernador 
ta bay firma e ley aki prome 
cu aña ta ‘bolter’. E minister 
mes ta bisa cu e ta contento 
cu e aprobacion y ta ‘spera cu 
pronto lo por fmalisa e pro- 
ceso completo pa asina e por 
continua cu e presupuesto 
2015 y entrega esaki na tem- 
po manera ley ta stipula’. 

Den e ley di presupuesto su- 
pletorio tabata para tambe cu 
prome cu 4 december (otro 
siman diahuebs) gobierno 
mester demostra CFT con 
ta yega na un presupuesto 
balansa aki 4 aña. Locual ta 
encera casi 430 miyon flo- 
rin na medida. Te ainda no 
tin bista con gobierno lo bay 
cumpli cu esaki. 

Deficit 

Segun e nota di cambio go- 
bierno no mester fia mas 
placa aunke e gastonan a au- 
mento. Esaki tin di haber cu 
e entradanan cu a calcula riba 
9 miyon florin mas halto. 
Tambe a spaar riba otro pu- 
estonan den sentido cu ta in- 
verti menos. 

Pues e deficit di operacion 
(exploitatietekort) si a au- 
mento pa motibo di e gas- 
tonan extra cu 9 miyon florin 



total. A dicidi tambe di keda cu e programa aki ta cabando 9,3% GDP y gobierno mester 
sin contribui na e Fondo De- (-23 miyon florin). Na fmal e fia 603 miyon florin total pa 
saroyo Aruba (FDA) mirando deficit financiero ta keda riba cubri e presupuesto 2014.Q 


Asuntonan social y enseñansa 

Fenac lo yuda Fepo mehora colaboracion 

di instancianan 



ORANJESTAD - For di 
Hulanda tabata di bishita 
Federatie van Nederland- 
se Audiologische Centra 
(Fenac), cu a bin Aruba 
pa conoce un poco mas 
di e trabou di FEPO. Nan 
prome bishita tabata na e 
scol basico Washington, 
unda cu e muchanan sor- 
do cu implante coclear ta 
haya enseñansa. 

Marco Strik director di Fenac 
a splica un poco di Fenac y a 
bisa cu henter e siman nan 
a mira con e cuido aki na 
Aruba ta y tambe e necesidad 
pa mehora e cuido. “Desde 
algun aña, Aruba a introduci 
e implante coclear, cual ta ni- 
fica un mehoracion enorme 
den e cuido di muchanan 
cu ta sordo. Nos ta mira cu 
tin algun cos cu mester dre- 
cha, den e parti colaboracion 
entre instancianan. Na mes 
momento ta mira cu tin ex- 
pertisio na Aruba, y na esaki 
nos ta duna bon complimen- 


to.” 

Mehoracion colaboracion 
instancianan 

E1 a sigui bisa cu Fenac ta 
boga pa miho colaboracion 
entre e instancianan manera 
asuntonan social y e parti di 
enseñansa. E sistema di Hu- 
landa no ta pas cu e sistema 
di Aruba, pa motibo cu tin 
mucho poco habitante, com- 
para cu Hulanda, pero lo 
traha un sistema pa Aruba, 
segun sr. Strik. 

Locual cu a wordo palabra 
cu FEPO ta cu nan ta bira 
miembro di Fenac. Esey kier- 
men cu a peticion di FEPO, 
Fenac ta bay mira unda mes- 
ter di mas expertisio y unda 
exactamente mester di miho 
colaboracion. 

Costo 

Segun sr. Strik hopi por wor- 
do logra for di aworaki caba, 
sin habri cartera. “Esaki tin di 
haber cu e expertisio cu ya tin 


actualmente na Aruba. “E in- 
tencion no ta pa busca perso- 
na extra, sr. Strik a enfatisa.” 

Segun sra. Gerti Rijpma di 
Fenac, el a mira den e dianan 
cu e ta na Aruba cu esnan cu 
ta traha cu personanan cu 
problema cu oido ta traha 
hopi bon y cu hopi amor. El 
a splica cu e guia ta hopi im- 
portante como cu cada paso, 
tin influencia riba e futuro 
di e persona cu problema cu 
oido. Sra. Rijpma a finalisa 
bisando cu p’esey e ta im- 
portante pa para keto riba e 
hecho pa mehora e colabo- 
racion di e instancianan na 
Aruba.Q 


Noticia di 
mañan 

SAC ta den corte pa di 
dos biaha contra gobi- 
erno. Ta pidi gobierno 
pa otorga e fundacion 10 
permiso temporal pa or- 
ganisa actividad en con- 
exion cu Carnaval 61. 

Plataforma pa Persona cu 
Limitacion ta tene un con- 
ferencia en conexion cu Dia 
Internacional di Persona 
cu Limitacion. Lo firma un 
acuerdo cu gobierno pa co- 
laboracion, ta presenta un 
carta social y e PPL Award. 
Esaki ta un premio cu e plat- 
aforma lo entrega.Q 

E balor di bon comunicacion 


Tin mas cu un mey di bi- 
yon di florin riba caya, 
minister di Financia a bisa 
Bon Dia Aruba un par di 
luna pasa. E suma gigan- 
tesco ta impuesto cu a 
keda sin cobra. 

Entro otro BBO. Compani- 
anan a lo largo no ta cumpli. 

Y esey tambe ta un motibo cu 
gobierno ta den cora pisa. A 
pesar cu gobierno tabata sa 
cu ta haya menos entrada y 
mester a cuminsa corta riba 
su gastonan hopi tempo pasa 
caba. 

Pero un mey biyon (500 mi- 
yon) ta keda hopi. Y net awor 
e Departamento di Impuesto 
ta mas manca pa motibo cu a 
corta riba personal riba con- 
tracto (80). Un solucion ta 
cu e departamento a luga di 
core tras di tur e mal paga- 
donan, ta djis scoge e piscan- 
an mas grandi. Porta tin hasta 
un zona cu por marca como 
area cu ta evadi impuesto. 

Pero tin un otro solucion 
pa companianan ta cumpli 
miho cu pago di impuesto. 

Y esey netamente ta algo cu 
gobierno/departamento di 
impuesto so tin den man: 


comunicacion. Den e ciclo 
di traha maneho nobo gobi- 
erno mayoria biaha ta lubida 
con importante comunica- 
cion ta hunga un rol. Y ora 
ta comunica, mayoria biaha e 
ta mucho laat. E pensamento 
cerca gobierno ta, cu mester 
informa e comunidad ora tur 
cos ta oficial. Pues ora parla- 
mento a aproba e ley. Pero si 
gobierno realmente ta con- 
seha expertonan di comuni- 
cacion riba tereno guberna- 
mental (si nan ta existi y no 
ta ‘periodistanan’ cu ni como 
periodista sa kico tabata haci). 

Un ciclo di maneho nobo ta 
cuminsa cu comunicacion 
(investigacion den comuni- 
dad, grupo cu posiblemente 
ta afecta di e maneho nobo) 
y basicamente nunca, ni na 
fmal, ta keda sin hunga un 
rol. Ora e maneho nobo ta 
hopi cerca di hende, tin un 
impacto grandi riba comu- 
nidad (manera aumenta edad 
di pensioen, hisa BBO pa 
AZVj, mester cuminsa mas 
trempan posibel cu comu- 
nicacion. Pasobra comuni- 
cacion ta basicamente forma 
parti di e maneho nobo. E ta 
un instrumento di maneho, 
por bisa. 


Na Aruba e pensamento 
mayoria biaha ta cu leynan 
so ta instrumentonan di 
maneho nobo. Pero traha ley 
tambe ta solamente un di e 
instrumentonan di maneho 
di un gobierno. Por ehempel 
controla si e maneho ta traha, 
tambe ta uno. Y manera nos 
sa, niun gobierno, ni esun ac- 
tual, ta gusta e palabra control 
hopi. Comunicacion si tin, 
pero of ta trata eventonan of 
logronan sumamente posi- 
tivo of e campaña ta bin hopi 
laat (añanan laat manera esun 
di cacho di caya). 

Kico esaki tin di haber cu co- 
bra impuesto? Wel, e comu- 
nicado cu Departamento di 
Impuesto a manda diabierna 
ultimo. Si, diabierna ultimo 
pa prome biaha gobierno ta 
informa oficialmente e sec- 
tor priva di e Ordenansa 
nacional di belasting destina 
pa AZV (Landsverordening 
bestemmingsheffmg AZV), 
en corto ‘BAZV’ ta drenta na 
vigor na 1 december. Locual 
tecnicamente no ta berdad 
pasobra e ley a drenta na 
vigor 28 di november. Di 1 
di december companianan 
mester cuminsa cumpli. 


Y kico a informa? “E ley di 
BAZV ta impone cu tur co- 
merciante mester menciona 
e suma di BAZV riba e fac- 
tura di compra. E cliente 
mester por wak riba su re- 
cibo di compra ki ta e suma 
di BAZV.” Pues 1 weekend 
(esun cu a pasa) e comer- 
ciantenan a haya pa cambia 
tur nan sistema di pago, ca- 
heronan etc. pa por cuminsa 
cumpli desde awe. 

Tin basta chens cu na januari 
e minister di Financia mester 
conclui cu e suma riba caya 
a crece pa 1 biyon florin. Y e 
zona di ‘mal pagado’ a spreit 
pa full Aruba. Pa nos con- 
sumidonan Bon Dia Aruba 
kier duna un conseho: por 
fabor controla tur recibonan 
y ora haci compras, trece un 
calculator. Keda pendiente 
tambe. 

Pasobra manera di custum- 
ber, gobierno ta gusta entre- 
ga leynan den e ultimo luna 
di aña pa ricibi un aprobac- 
ion lihe di parlamento. Mo- 
mento cu nos atencion ta riba 
galiña yena, ayaca y coecoei. 
Na januari nos tur ta lanta 
bek y haya nos mes cu yen di 
sorpresa di maneho nobo. Q 


Segun minister enearga eu labor: 


2015, Arbowet lo conta cu instancia 
di control pa mas siguridad 


ORANJESTAD - Pa 2015 
Aruba lo por conta cu un 
Arbowet (moderno), cu 
un instancia di control y 
cu lo genera mas siguri- 
dad na pia di trabou, esaki 
ta segun minister encarga 
cu labor sr. Paul Croes. E1 
a pone enfasis riba esaki 
mirando e caso lamenta- 
bel di diabierna, unda cu 
un trahado a cay for di 
piso na su trabou, Blue 
Residence Club. 

“Esaki ta un caso hopi lamen- 
tabel. P’esey mi ta insisti asina 
tanto riba siguridad y salud 
na pia di trabou.” E “Arbo 
traject” cu nos a inicia, ta 
forma parti di esaki, sr. Croes 
a bisa. “Doñonan di e com- 
pania di construccion mester 


wordo poni responsabel pa e 
hecho aki. Mi ta spera cu e 
trahado por sali miho posibel 
di esaki,” sr. Croes a bisa. 

Sr. Croes a duna di conoce 
cu e lo busca mas detaye di e 
accidente aki. 

DTI a wordo manda na e 
sitio, pa controla e area di 
construccion, y ta pendiente 
resultado. 

Situacion 

Diabierna mainta polis y am- 
bulance a bay na Blue Resi- 
dence Club, e condominio 
cu ta keda pazuid di Divi 
Phoenix hotel, cu urgencia. A 
resulta cu un trahado a cay di 
dos piso den un pos y a keda 
herida. Brandweer a yuda 


saca y carga e victima, hiba na 
e ambulance. 

No ta prome biaha cu un tra- 
hado ta resulta accidenta na 
e luga di construccion aki. 


Dia 4 di mei 2014, un otro 
trahado a cay pa di 7 piso, na 
momento cu e tabata trah- 
ando riba di 8 piso y a keda 
seriamente herida. □ 


























































CORTE|« 


DIALUNA1 DECEMBER2014 


Abogado ta adverti Hues: 


Mester ta cauteloso cu dama ta gaña riba sospechoso 

pa tuma venganza 


ORANJESTAD - Mien- 
tras cu Fiscal a exigi 3 
aña y 6 luna di prizon pa 
e homber A. sospecha 
di lo a viola su ex na dos 
ocasion, abogadonan mr. 
Steward y mr. Crouch 
ta haya cu no tin ningun 
prueba di violacion y cu 
aki e ex amiga a gaña pa 
tuma venganza. 

E caso aki tabata hopi intere- 
sante caminda Fiscal ta haya 
cu tin suficiente prueba cu A. 
a maltrata, menasa y viola su 
ex amiga, pero abogadonan 
mr. Steward y mr. Crouch 
no ta di acuerdo. 

Nan a hasta pasa un video 
di e relacion cu e pareha ta- 
batin pa mustra cu tur cos a 
bay boluntariamente. Den e 
articulo aki Bon Dia Aruba ta 
concentra riba e defensanan 
presenta pa mr. Steward y 
mr. Crouch y den un otro ar- 
ticulo ta publica e caso y exi- 
gencia di Fiscal. 

Dama ta gaña riba 
sospechoso 

Abogado mr. Steward, 
despues di a scucha Fiscal 
exigi 3 aña y 6 luna di prizon 
pa A., a remarca cu e ex ami- 
ga a duna diferente declara- 
cionnan y e pregunta ta si nan 
ta confiabel. E abogado ta di 
opinion cu e declaracionnan 
no ta confiabel. 

abogado a señala cu a pesar 
cu e ex amiga ta bisa cu nan 
relacion a caba pero tin in- 
dicacion bon cla entre otro 
potret cu nan ta den brasa di 
otro. E1 a mustra cu e video 
ta mustra bon cla cu no tabata 
forsa e ex pa tene relacion. 

E ta haya cu e victima ta 
duna declaracion dudoso. 
Na opinion di mr. Steward, 
e sospechoso A. a admiti di a 
maltrata e victima pero no a 
viola e victima. E abogado a 
mustra tambe cu segun e ex, 
el a wordo penetra di atras 
pero segun rapport medico 
no tin ningun indicacion di 
penetracion. 

E1 a sigui bisa Hues cu na 
Hues Comisario e ex amiga a 
bisa cu ora el a bisa cu e kier 
hala su denuncia aden, Fiscal 
lo a bisa cu e lo por wordo 
persigui pa duna declaracion 
falso. Fiscal despues a bisa cu 
ningun momento lo a bisa 
asina. E abogado a mustra 
riba varios declaracion di e 


victima cu ta contradictorio 
cu loke famianan di e vic- 
tima mes a declara na Polis. 
E abogado a bisa Hues cu e 
sospechoso A. ta reconoce cu 
el a maltrata e ex y a tene rela- 
cion sexual cu e ex boluntari- 
amente. 

Mr. Crouch a bisa Hues cu 
for di e proces-verbaal no por 
determina cu e ex a wordo 
viola. Solamente por saca afo 
cu e ex a wordo maltrata. E 
abogado a mustra Hues cu 
tin chat di e ex cu A. for di 
cual por conclui cu no tabatin 
violacion y hasta e ex ta pidi 
disculpa pa loke a sosode. 

Tin dos testigo a declara cu 
e ex amiga a bisa nan cu el 
a gaña cu e sospechoso A, a 
viola y cu el a haci esaki pa- 
sobra cu el a wordo maltrata 
pa A. Mr. Crouch a men- 
ciona sentencianan di Corte 
di Husticia di Hulanda cu ta 
mustra cu e solo denuncia no 
ta suficiente y cu mester tin 
pruebanan di sosten. E no ta 
haya cu tin prueba di sosten. 
E abogado a bisa cu e no ta 
haya cu e sospechoso a forsa 
e ex pa tin relacion sexual y 
p’esey no por papia di viola- 
cion. 

Mester paga tino 

Na opinion di mr. Crouch e 
punto principal di e asunto 
aki ta cu e sospechoso a fil- 
ma e relacion y manda pa e 
amigo di ex y pasobra cu e ex 
a sinti su mes malo cu esaki, 
el a bay haci denuncia di vio- 
lacion. 

E motibo di e filmacion ta 
pasobra cu e ex lo tabatin 
otro amigo. E abogado a bisa 
Hues cu mester paga tino pa 
no crea un precedente hopi 
peligroso pasobra facilmente 
den un relacion, e dama por 
haci denuncia di violacion pa 
tuma venganza riba su ami- 
go. Mester ta hopi cauteloso 
cu esaki. E hecho cu e ex mes 
a pidi pa laga e sospechoso 
liber, por ta un indicacion cu 
e kier a duna e sospechoso un 
les. 

E abogado a conclui cu no 
por bay solamente tras de- 
claracion di e ex amiga so. 
Tin dos amiga di e ex amiga a 
bisa cu e ex a bisa nan cu el a 
gaña riba e sospechoso. Hues 
a cera tratamento di e caso y a 
bisa cu e ta bay studia e caso y 
dia 18 December 2014 lo tin 
sentencia.Q 

Conclusion despues uhica 3 aña e catedra di gohernador 


Prof. De Vries: “Aruba ta sigui colonisa su mes” 



ORANJESTAD - Tabata 
3 aña pasa ora profesor 
Michiel de Vries a duna 
su discurso inaugural, 
aceptando e catedra di 
gobernador, un regalo 
pa Aruba celebrando 25 
aña di Status Aparta. Su 
trabou tabata investiga 
gobernacion publico den 
orden huridico chikito 
manera esun di Aruba. E 
no a logra full pero si ta 
conclui: Aruba ainda ta 
un colonia, pero den man 
di 10 famia Arubano. 

“Mi no por completa mi tra- 
bou pasobra gobierno no a 
laga mi drenta pa investiga 
e aparato gubernamental di 
paden”, profesor De Vries 


ta bisa Bon Dia Aruba siman 
pasa. E1 a caba di duna su 
ultimo discurso den cuadro 
di e catedra. E ta un analisis 
riba e sucesonan e ultimo lu- 
nanan, cu e presupuesto cu 
no a v^ordo firma, e welga di 
hamber di prome minister, e 
conflicto entre Aruba y Hu- 
landa. 

Su discurso yama Tlura- 
lis majestatis’, e pronomber 
plural cu ta referi na un posi- 
cion halto manera esun di 
mahestad, cu ta referi na su 
mes cu ‘nos’. Na fmal ta bira 
cla dicon e profesor a titula su 
analisis asina; Aruba ta wordo 
goberna pa mas o menos 10 
reino chikito. 10 famia cu ta 
goberna Aruba den e mesun 


manera tempo nos isla ainda 
tabata un colonia di Hulanda. 
Cu tin e poder absoluto y cu 
ta e causa cu nos comunidad 
ta dividi. E poder economico 
y politico cu nan tin, ta hasta 
mas grandi tempo cu e tabata 
den man di Hulanda. E fami- 
anan aki ta tuma e poder over 
momento cu Hulanda a laga 
nos isla como colonialista y a 
logra di expande esaki, segun 
sr. De Vries su analisis. 

Louis XTV y Eman 

E profesor ta haya cu e rei- 
nonan chikito aki ta parce 
riba e monarkianan absoluto 
den e ‘spirito di e rey solar di 
Francia Louis XIV’ na e siglo 
17-1800. Cu a bisa e tempo 
ey: “L’etat, c’est moi” (E es- 




tado ta ami) pero cu tambe a 
bisa algo mas pio ainda, se- 
gun e profesor: “Si ta traha pe 
estado, ta traha pa bo mes.” 
Sr. De Vries: “Den reinonan 
asina conocemento y capaci- 
dad no ta conta pa duna sea 
haya posicionnan. Locual ta 
conta so ta e posicion intoca- 
bel di e lider y e lealtad obliga 
di e subditonan.” E rey Louis 
XIV na fmal a casi destrui su 
pais pa motibo di laga Fran- 
cia cu debenan astronomico; 
un sistema di impuesto in- 
husto y incapacita unda esun 
mas rico (e tempo ey “adel” 
y clero tabata esunnan mas 
rico) tabata exonera di paga 
impuesto y un gobernacion 
mas corupto. Tabatin un di- 
vision enorme entre e bida 
luhoso extravagante y esun di 
pobresa di e pueblo, e profe- 
sor ta conta. 

Division grandi 

E ta remarca cu e no kier 
compara Louis XIV cu e 
posicion di prome minister 
di Aruba bou Status Aparte. 
“Esey ta un comparacion 
mucho facil. Te unda mi 
por mira, y no ta ami so cu 
ta conclui esaki, structura di 
poder manera menciona ta 
dominante den sector priva y 
publico na Aruba. Nan ta un 
indicacion pa un cultura cu 
e sociologo Geert Hofstede 
a marca como uno cu tin un 
distancia di poder grandi.” 

E profesor ta duna como 
ehempel e gran diferencia 
cu tin entre locual ta wor- 
do gana na Aruba. E index 
di GINI (esaki ta un scala 
uza internacionalmente pa 
midi desigualdad di sala- 
rio) pa Aruba ta calcula riba 
40. Esaki ta mas halto com- 
para cu paisnan den OECD 
(34 pais cu ta miembro di e 
Organisation for Economic 
Co-operation and Develop- 
ment, trahando hunto pa 


stimula desaroyo economico 
y negoshi mundialmente). E 
paisnan aki tin un index di 
30. Esaki ta nifica cu e 10% 
di Arubano mas rico ta gana 
30% di locual tur hogar ta 
gana. E 10% di Arubano mas 
pober ta gana 1.5% di e total. 

Caracteristica di poder 

Sr. De Vries su analisis ta bay 
mas profundo riba e carac- 
teristicanan di e gruponan di 
poder na Aruba. Con e rela- 
cionnan di poder ta demostra 
su mes, kico ta e reglanan 
formal y informal cu ta de- 
termina e relacionnan entre 
esunnan cu ta forma parti 
di e elite, esunnan cu no ta 
forma parti di e elite y entre e 
dos gruponan menciona. E ta 
papia di 4 regla. 

Un di e reglanan aki ta ‘au- 
tonomia completo’. E regla 
informal cu ta conta pa esun- 
nan cu ta forma parti di e elite 
na Aruba ta, cu no ta critica 
otro. E persona cu ta respon- 
sabel riba un tereno, tin e 
autonomia. Por ehemplo, na 
Hulanda e regla cu ta domina 
ta: ‘nos ta di acuerdo cu nos 
no ta di acuerdo y awor nos 
ta bay wak unda nos por haya 
otro’. Na Aruba, e profesor 
ta conclui, e regla informal 
ta: ‘den e caso cu nos no ta 
di acuerdo cu otro, nos no 
ta demostra esaki’. E ta crea 
un status quo, sr. De Vries ta 
bisa. “Ami ta tuma y kita mi 
hende sin cu bo ta interveni, 
y abo ta liber di tuma y kita 
ho hende sin cu ami ta inter- 
veni. Pues mi ta invita bo pa 
bin mi fiesta y mi ta bonbini 
riba bo fiestanan.” 

Control y e berdad 

Segun e analisis di e profe- 
sor, esaki ta indica tambe cu 
ta falta enorme di instanci- 
anan cu ta controla gobierno. 

Continuacion riba Pag. 1 

Prof. De Vries: 


Anuncio importante 


Continuacion di Pag, 6 

Den caso cu nan ta pre- 
sente, nan no tin suficiente 
hende. Por ehemplo Raad 
van Advies (Conseho Con- 
sultativo) cu a aña aki ta 
wordo corta tambe riba su 
presupuesto. Pero tambe 
parlamento cu tambe ta haya 
menos placa for di caha di 
gobierno, segun Bon Dia 
Aruba su analisis. 

E echo cu gobierno awor no 
ta sinti cu ta wordo controla, 
e profesor ta bisa, ta algo cu 
por mira e declaracionnan 
haci pe prome minister. 
Mayoria di e declaracionnan 
no tabata berdad pero nunca 
el a wordo confronta, se- 
gun sr. De Vries. E ta duna 
varios ehemplo den su buki 
cu siman pasa a wordo pre- 
senta durante su discurso na 
Universidad di Aruba: Na 
2010 prome minister Mike 
Eman a declara den e revista 
‘Dushi Tera’ (e revista cu ta 
wordo parti na Hulanda pa 
promove Aruba) cu e gobi- 
erno anterior a hinca Aruba 
den pobresa. Y cu su gabi- 
nete lo bin cu un programa 
di medida cu relativamente 
lo tin mas impacto cu e pa- 
kete di medida e tempo ey di 
e gabinete Rutte (Hulanda) 
di 18 biyon euro. Cu e pa- 
kete di gabinete Eman, e 
prome minister a priminti 
den e revista e deficit fman- 
ciero lo baha bou 3% dentro 
un par di aña. 

Pero, profesor De Vries, tur 
hende sa awor despues di 
5 aña di gobernacion bou 
gabinete Eman, e deficit a 
aumenta pa mas cu 9%. Y e 
aña aki (19 juli) prome min- 
ister Eman hasta a declara, 
awor cu ta wordo obliga pa 
sigui e recomendacionnan 
di CFT, cu Aruba no ta 
sucumbi na e exigencia di 
Hulanda pa tuma medida 
pa stimula nos economia. 
Locual no ta berdad tampo- 
co: desde september Aruba 
ta haya medida tras medida. 

Futuro di catedra 

Manera menciona Univer- 
sidad di Aruba a publica e 
buki cu profesor De Vries a 
traha. E tin e titulo ‘Dagboek 
van de Gouverneursleer- 
stoel’ y ta contene, banda di 
e resultadonan di tur su in- 
vestigacionnan, reflehonan 
personal. E buki ta skirbi 
na Hulandes, pero porta e 
ta wordo traduci, segun e 
contesta riba preguntanan 
di Bon Dia Aruba. Un otro 
contesta ta riba e pregunta 
si e gobernador ta sigui cu 


e catedra aki. Pa motibo cu 
e prome intento no a sirbi 
su meta completamente, 
pasobra gobierno di Aruba 
no a coopera. E contesta di 
Gabinete di Gobernador ta 
cu e intencion ta pa sigui 
cu e catedra pero nan ta den 
combersacion ainda cu Uni- 
versidad di Aruba con pa 
duna esaki contenido den 
futuro.Q 

Segun Departamento Reeurso Humano (DRH) 


Areglo di VUT, habri pa mas o menos 200 trahado 

vicio di Gobierno y si e apli- 
cado ta dicidi di bay traha 
den sector priva lo no corta 
riba su pago di VUT.” segun 
sra. Lares. 

Sra. Lares a splica cu e miem- 
bronan di comision di VUT 
na DRH lo por conseha e 
empleado publico riba e de- 
cision pa tuma e VUT, te- 
niendo na cuenta cu cada 
situacion personal. 

Interes pa tuma VUT 

E interes t’ey bou di e tra- 
hadonan publico segun sra. 
Lares. E grupo cu tin insig- 
uridad ta esun riba 57 aña. 
Actualmente ta wardando e 
areglo di transicion di 2011 
pa 2014. “E grupo ey ta riba 
200 hende, di cual tin mas 
cu 150 hende cu a yena for- 
mulario.” E trahadonan aki 
a wordo bisa pa keda pendi- 
ente y asina cu tin mas infor- 
macion nan lo wordo yama, 
sra. Lares a bisa. Den e grupo 
riba 57 aña, tin trahado cu no 
kier warda riba e areglo di 
transicion y ta tuma e VUT 
y bay. 

Tin e grupo interesa cu a 
wordo nenga tambe. Bou di 
esakinan ta cay trahadonan 
cualifica halto te basta halto. 
Segun sra. Lares, e traha- 
donan aki, tin bon educacion 
y nan funcion ta hopi crucial 
den e departamento cu nan 
ta aden. Aworaki esun cu 
drenta ta wordo kita for di 
man. 

Tur por aplica 

“Un trahado publico, por 
aplica na cualkier momento 
pa esaki aworaki, pero pa 
haya e areglo di VUT com- 
pleto (36 lunanan di pago), 
e mester tin minimo 10 aña 


den servicio. 

A pesar cu e areglo ta bolun- 
tario, esaki lo wordo ofreci na 
e trahadonan publico cu no 
ta activo y cu tampoco kier 
traha otro funcion disponi- 
bel, pa un of otro motibo. 
Segun sra. Lares, lo mustra e 
trahadonan aki e opcion di e 
VUT y ta splica di e areglo di 
retiro cu ta na caminda otro 
aña. “Esaki ta encera, cu si bo 
no ta tuma un funcion, e ta 
wordo considera como ta ne- 
nga trabou, cual lo ta motibo 
pa haya retiro, sin areglo.” 

Grupo na cas 

Entre januari pa awo tin mas 
di 60 hende cu a wordo poni 
pa traha, kiermen e grupo cu 
ta aworaki na cas, no ta un 
grupo grandi, segun sra. Lar- 
es esaki ta mas o menos 40 of 
50 hende. 

Ora cu ta purba busca trabou 
pa e trahadonan na cas, nan 
por bin na remarca pa nan 
mesun ramo, pero hopi ta 
cambia di ramo. “Por ehem- 
pel un hende cu tabata traha 
na warda nos costa, a bay 
traha coordinador di e depar- 
tamento pa conscientisacion 
riba calamidad na Departa- 
mento di Salubridad Publico 
Aruba (DESPA). Bou di esa- 
ki ta cay cu un personal por 
subi di scala y tambe baha di 
scala.” 

Finalisando sra. Lares a bisa 
cu e sa cu DRH no ta riba 
mesun liña cu tur sindicato 
den e caso aki. E1 a bisa cu e 
sa di sindicatonan cu ta con- 
seha trahadonan pa no acepta 
e areglo di VUT, pero segun 
sra. Lares a enfatisa e areglo 
no ta obligatorio pa ningun 
hende.Q 

ORANJESTAD - Den 
cuadro di e maneho dirigi 
pa controla of baha gasto 
di personal di Gobierno, a 
dicidi pa reactiva e Ley pa 
retiro boluntario (VUT - 
regeling). Empleado pu- 
blico tin e oportunidad 
pa entrega un peticion pa 
retiro boluntario te cu 31 
di december 2014, segun 
director di Departamento 
Recurso Humano (DRH) 
Omaira Lares. 

DHR ta habri pa 200 hen- 
de mas o menos, pa tuma e 
areglo di VUT. Otro aña lo 
tin un proyecto pa mira cu- 
anto trahado ta wordo con- 


sidera, di mas of di menos 
den e aparato publico. “Esaki 
despues di haci un bon anali- 
sis di e funcionnan, e proyec- 
to ta wordo fmancia pa Fon- 
do Desaroyo Aruba (FDA). 
“E ta un areglo a base di bo 
situacion personal bo ta di- 
cidi si bo ta tuma esaki of 
no,” sra. Lares a bisa. 

Areglo ofreci 

E areglo di VUT ta encera: 
pago di Vut te cu maximo 
di 36 luna (depende e caso), 
90% di e ultimo entrada 
mensual ricibi durante e 
prome 12 lunanan, 80% 
durante e 12 lunanan cu ta 
sigui, 70% durante e siguien- 


te diesdos 12 lunanan, placa 
pa vacacion, prima bashi, 
suma igual, prima di repa- 
racion y pago extra pa cubri 
prima di dunado di trabou pa 
AOV/AWW, AZV durante e 
añanan cu e tin derecho riba 
e areglo di VUT. 

“E periodo di VUT ta conta 
pa aña di servicio pa gratifi- 
cacion y tambe pa aumenta 
añanan di pensioen, derecho 
riba cuido medico (manera 
cu e lo tabata ainda den ser- 

Segun NOAA; 2014 ta parce di lo bira e record di aña mas calor 


E prome dies lunanan 
di 2014 tabata e lunanan 
di mas calor, desde cu a 
cuminsa tene record mas 
di 130 aña pasa, segun 
dato di National Oceanic 
and Atmospheric Admin- 
istration (NOAA). 

Esey por ta dificil pa kere 
pa cierto hendenan na luga- 
nan manera Buffalo, New 
York, cual a mira un record 
di sneeuw cu a cay mas trem- 
pan cu normal, e aña aki. 

Pero NOAA a bisa, cu a pesar 
di e tempo friu na cierto 
partinan di Merca e ultimo 
simannan, e aña aki tabata 
esun di mas calor, te awo, na 
mundo. 

E promedio di temperatura 
global entre januari y october 
tabata 0.68 °C mas halto cu 
e promedio di temperatura 
global den siglo 20, cual ta- 
bata 14. rC. 

E analisis di NOAA ta un 
herment importante cu ta in- 
dica e tendencia menasante 
pa e planeta, segun meteo- 
rologo di CNN, Derek Van 
Dam. 

“E ta birando mas y mas difi- 
cil pa ta skeptico di e cau- 
sanan di nos planeta cu ta 
keintando,” el a bisa. 



di mundo. Kiermen, cu nos 
tur ta den e situacion aki,” el 
a bisa. “Te awo, pa e aña aki, 
a mira recordnan di tempera- 
tura halto wordo kibra na por 
lo menos cada continente y 
ocean di nos planeta. Esaki ta 
algo cu nos no por ignora.” 

Punto di referencia 
importante 

NOAA su analisis ta parti e 
temperatura global den 2 cat- 
egoria, tera y lama, despues e 
averahe cu ta inclui tur 2. E 
record di temperatura halto 
pa october a wordo tuma di 
tanto tera como lama. 

E temperatura di superficie 
na tera a yega un punto di 
referencia cientifico impor- 
tante. E tabata casi 2°C mas 
halto cu e promedio di siglo 
20, ora cu october tabatin un 
temperatura promedio di 
9.3°C. 


October mas calor 

E october aki tabata esun di 
mas calor riba record, glo- 
balmente, NOAA su data ta 
mustra. 

Tambe e tabata e october di 
mas calor pa Merca, segun 
NOAA a bisa. 

“E record pa temperatura 
mas halto na october a wordo 
causa pa calor tur caminda na 
mundo, tanto na tera y lama, 
y a wordo distribui entre e 
hemisferionan,” e agencia a 
bisa. 

Esey ta significante, Van 
Dam a bisa. 

“Mas notabel, e record aki 
no ta pa niun parti specifico 


Cientificonan a predica pa 
hopi tempo, cu un cambio 
den averahe di temperatura 
di apenas 2 pa 3 grado, lo por 
ta un desaster pa e planeta, 
esaki lo contribui na tormen- 
tanan catastrofico, nivel di 
lama cu ta subi, y ijs di e po- 
lonan cu lo dirti. 

Segun e acuerdo internacio- 
nal relaciona cu cambio di 
clima, e acuerdo di Kopen- 
hagen, cu a yega na dje na 
2009, cualkier aumento di 
temperatura di mas cu 2°C, 
ta peligroso. 

NOAA a bisa cu e tempera- 
tura di e ocean pa october, 
tambe tabata mas calor riba 




record, cu un aumento di 
1.12°F riba e averahe di siglo 
20, cual tabata 60.6°F. 

Hot spots 

“Record di calor pa e aña, ta- 
bata particularmente ripara- 
bel na mayoria parti di noord 


y west Europa, partinan di 
Russia, y un area grandi di 
e Ocean Pacifico su parti 
noordoost y west,” NOAA 
a bisa. “Tambe ta notabel cu 
tabatin record di temperatura 
halto na por lo menos algun 
area di cada continente y 


ocean grandi rond mundo,” 
e agencia a añadi. 

Na varios pais, ya nan av- 
erahe di temperatura a subi 
cu 2°C caba. E paisnan aki 
ta inclui Australia, Alemania, 
Francia, Suecia y Suisa.Q 



Containers pa Fin di Aña den BO Bario! 

ARUBA TOURISM AUTHORITY y SERLIMAR ta ofrecebo un manera facil, 
GRATIS y RESPONSABEL pa deshaci di GROFVUIL! 



Q 



SERLIMAR 

SyeTVi^TD CDfK^fe-tDl 

Ateliers ’89 a haya subsidio atrobe di Mondriaan Fonds 


ORANJESTAD - E fondo 
Hulandes pa instancianan 
cultural, esta Mondriaan 
Fonds, a otorga 3,3 miyon 
florin na subsidio. Un di 
e instancianan cu a haya 
subsidio ta Ateliers ’89 na 
Aruba. 

No ta conoci cuanto e centro 
di arte ta haya exacto e biaha 
aki, pero si ta conoci cu e in- 
stancia ta depende grandi riba 
e subsidio Hulandes aki. Sin 
e suma aki por bisa cu Ate- 
liers ’89 no por sobrevivi. E 
doño Elvis Lopéz a reacciona 
contento riba e noticia aki. 
Bon Dia Aruba a purba di 
haya contacto cu sr. Lopéz 
pero no a logra. 

E echo ta cu minister encarga 
cu Cultura, Otmar Oduber, 
recientemente a biaha pa Hu- 
landa unda a topa tambe cu 
representantenan di Mondri- 
aan Fonds. E minister ta spli- 
ca cu un di e motibonan di 
su biahe ta e plataforma cu a 
wordo crea na Aruba basa riba 
e ultimo Cumbre Cultural. E 
iniciativa aki ta pa logra mas 
colaboracion entre tur depar- 
tamento cu tin di haber cu 
monumento, museo y cul- 
tura en general. Durante e 
bishita Aruba a presenta en- 
tre otro su plannan y ideanan 
pe siguiente añanan. Segun e 
mandatario e fondo Hulan- 


des a ‘expresa interes bisa di 
ta yudando instancianan na 
Aruba y cu awor nan ta mira 
riba nivel di Gobierno, cu a 
crea un plataforma hopi mas 
structura, cu ta brinda tambe 
hopi oportunidad. 

Atraccion turistico 

“No ta riba un tereno so, pero 
riba varios tereno a comb- 
ersa cu Mondriaan Fonds. 
A dialoga riba e posibilidad 
pa hunto cu Monumenten- 
fonds, hunto cu fundacion 
di museo nobo cu ta wordo 
lanta y tambe hunto cu De- 
partamento di Cultura, crea 
posibilidad pa museonan 
por wordo internacionalisa 
pa por haci estudionan di 
factibilidad y pa mira den ki 
forma un Rijks Museum of 
otronan por wordo atrae for 
di otro partinan di mundo 
por cuadra y wordo inclui 
na Aruba como un atraccion 
adicional pa turismo”, minis- 
ter Oduber ta bisa. 

Sin colaboracion 

Mester remarca si cu na 
Aruba no tin colaboracion 
awor entre Ateliers ’89, unda 
ta duna cursonan y exposi- 
cionnan henter aña, y e sec- 
cion di Rietveld Academie 
unda tin un trayecto di 30 
siman pa studiantenan cu 
kier studia na e academia, por 
prepara nan mes. E scol aki 


Poeta Mark Strand a 
fayece na edad di 80 aña 


BROOKLYN, New York 
- Poeta Mericano Mark 
Strand a fayece diasabra ul- 
timo na cas di su yiu muhe 
na Brooklyn, New York. 

Su yiu muhe, Jessica Strand 
a bisa cu e causa di su morto 
ta liposarcoma, un cancer den 
su cellulanan. Strand a nace na 
Canada den aña 1934 a lanta 
na Merca. Su carera como es- 
critor y poeta a dura pa cinco 
decada. Strand a wordo nom- 
bra poeta laureado di Merca 
na aña 1990 y a wordo premia 
pa e Tulitzer Prize for Poetry’ 
na aña 1999 pa su coleccion 
“Blizzard of One.” 

Den un entrevista cu “The 
Paris Review’ na aña 1998, 
Strand a splica su proceso di 
skirbi un poema: “Mi ta kere 
cu na cierto punto den mi 
poemanan, ta cu lenguahe ta 
tuma over y ami ta djis sigi’e. E 
ta djis zona bon. Y mi ta confia 
loke mi ta bisando, aunke mi 
no ta completamente sigur, 
kico e ta loke mi ta bisando. 
Mi ta djis dispuesto pa lag’e 
ta, loke e ta. Paso si mi tabata 
completamente sigur di kico e 
ta loke mi ta bisando den mi 
poemanan, si mi tabata sigur. 


y por a verifik’e y check e y 
sinti, si, mi a bisa loke mi a at- 
enta, mi no ta kere cu e poema 
ta mas sabi cu ami ta. Mi ta 
kere cu e poema lo finalmente 
ta, un articulo reduci. E ta, e 
estado di ‘mas alla,’ e profun- 
didad cu bo ta alcansa den un 
poema, cu ta keda hiba bo bek 
na dje. Ybo ta puntra, e poema 
tabata mustra asina natural na 
comienso, con bo a yega na 
e luga caminda el a termina? 
Kico a sosode?” 

Strand tabata tin interes con- 
tinuo den arte visual. E1 a 
skirbi bukinan riba pintor 
Hopper y William Bailey y 
un coleccion di resumennan 
critico, “The Art of the Real.” 
Mas o menos cinco aña pasa 
el a cuminsa traha 'collages’ 
uzando papel cu e tabata traha 
cu su mannan. E obra tabata 
exhibi na New York pa Lori 
Bookstein Fine Art na Chel- 
sea. 

Strand tabata bibando na Ma- 
drid y tabata den e proceso pa 
muda bek pa Brooklyn. Banda 
di su yiu muhe, Strand a laga 
atras su pareha Maricruz Bil- 
bao, su yiu homber, Thomas, 
ruman muhe, Judith Major y 
un nieto. □ 


ta existi un par di aña como Subsidio 35 instancia a entrega un peti- 

parti di e plan di gobierno pa Mondriaan Fonds a otorga cion pa un suma total di 5,5 

atrae studiantenan di Caribe e subsidio na 24 instancia miyon euro. Dos tercer parti 

pa bin Aruba pa studia. Di pa programanan pa 2015 y a wordo otorga cual tambe pa 

otro banda Ateliers’89 pa de- 2016. Cada contribucion ta programanan di Aruba (Ate- 

cena ta duna curso na Aruba varia entre 30 pa 200 mil euro liers ’89) y Corsou (Instituto 

di unda hobennan tambe por anual. E instancianan por en- Buena Bista). E subsidio no 

prepara pa sigui studia arte y trega un peticion cada tur aña ta pa tur formanan artistico 

di nan tambe a bay Rietveld pa nan programanan. Na sep- solamente pa arte visual.Q 

Academia na Hulanda. tember e aña aki un total di 



KEEP 

CALM 

SHOP 

ON 

WITH EVERY PURCHASE OF AWG 25 
IN ANY OF OUR STORES RECEIVE ONE ENTRY 
FOR A CHANCE TO WIN A 

$1,000 SHOPPING SPREE! 

*DRAWING WILL BE HELD AT MIDNIGHT ON DECEMBER 31ST 

TH. PALV\ 

(J^CO.WI'AN'Y 


NEW ARRIVALS WEEKLY 

T.H. PALM & COMPANY: STREET SIDE AT PLAYA LINDA BEACH RESORT, DAILY 9AM - 10PM 
THE COCONUT TRADING CO.: SOUTH BEACH CENTRE, DAILY 2.30PM - 10PM 
THE LAZY LIZARD: SOUTH BEACH CENTRE, DAILY 10AM - 10PM 
THE LAZY LIZARD: ALHAMBRA CASINO & SHOPS, DAILY 9AM - 10PM 
CARIBBEAN CLOTHING CO.: CAYA GRANDE, DAILY 9AM- 6PM EXCEPT SUNDAY 
CARIBBEAN QUEEN: PALM BEACH PLAZA MALL, DAILY 10AM - 10PM 
THE JUGGLING FISH: BEACH SIDE PLAYA LINDA BEACH RESORT, DAILY 8.30AM - 7.30PM 


i CARIBBEAN 

jCl.OTHlNGCO. 

Colegio San Antonio ganado di proyecto Good 4 Ttie Neigiiboriiood 



ORANJESTAD - Diasa- 
bra Aruba Bank a saca e 
ganadonan di e proyecto 
Good For The Neighbor- 
hood - School edition 
(G4N). Esaki a tuma luga 
na Paseo Herencia. 

Colegio San Antonio a gana 
e premio maximo di 15 mil 
florin, Maria College a keda 
na di dos luga y tambe a gana 
e competencia di voto di e 
scol. EPB aspirant opleiding 
a sali na tercer luga. 



Proyecto Colegio San 
Antonio 

E scol ganado, Colegio San 
Antonio a scoge pa traha cu 
palet durante di e proyecto 
di G4N. E meta principal di 
e scol ta pa diseña e cura di 
scol di nobo na e localidad 
temporario cu nan ta aden na 
Dakota. Mirando cu no tin 
mucho caminda pa e alum- 
nonan por sinta den pauze, 
nan a haci uzo di e proyecto 
di G4N pa construi mueble 


cu palet. Alumnonan a traha 
entre otro, mesa di picnik y 
tambe setnan di sofa cu un 
estilo moderno, pa pafo. 

Anochi final 

E ganadonan a wordo eligi cu 
un actividad na Paseo Her- 
encia, unda cu tabatin pre- 
sentacion di powerpoint di e 
proyectonan di e 14 scolnan 
cu a participa. Tambe taba- 
tin show di baile y musica pa 
entretene tur presente.Q 

Cura Cabai - SavHartela- SatitaCruz- Paradera - Seapoit-A[hamt>ra - Pa!m Beadi 

Den lucha contra HIV/Aids naAruha: 


Test di HIV mester bira algo normal manera test sucu 



ORANJESTAD - Organisa- 
cionnan y medico na Aruba ta 
cuminsa un proyecto na januari 
2015 cu mester mehora e accesib- 
ilidad di e test di HIV. Pa asina e 
ta bira mas normal pa hende laga 
test nan mes. Mescos cu awor ta 
haci cu e test pa sucu. 

Esaki e comision cu diferente instan- 
cia manera Departamento di Salud 
Publico bogando pa mas conscien- 
tisacion y prevencion di e malesa, ta 
informa. Un di e organisacion par- 
ticipante y cu ta sostene e causa aki 
pa añanan largo, ta Women’s Club 
of Aruba. Ayera e club a organisa un 
caminata en conexion cu Dia Inter- 
nacional contra Aids, cu ta celebra 
awe, 1 di december. 

Tin un enfoke special riba e huben- 
tud. E motibo ta cu mester cuminsa 
man trempan pa educa pa aumenta 
resultado positivo den futuro. Pa- 
sobra internacionalmente a pone un 
par di aña pasa un meta pa na 2015 
tin un generacion liber di Aids (Aids- 
free generacion 2015). Un meta cu 
pa e area Caribense ta uno hopi difi- 
cil. Pasobra e area Caribense ta riba e 
number 2 mundialmente cu e canti- 
dad mas halto di HIV y Aids (prome 
ta Africa). Pues HIV ta un di e prob- 
lema mas preocupante pa Caribe. 

Situacion Aruba 

Na Aruba tin mas o menos entre 400 
pa 500 casonan. 70% di e esunnan in- 



fecta cu HIV riba nos isla, ta homber. 
Alarmante ta cu 92% di e hubentud 
aki entre 12 y 19 aña no tin suficiente 
conocemento di con por wordo in- 
fecta pa y transmiti di e virus HIV. 
Pues segun e instancianan ta hopi 
importante ainda pa educa e hoben- 
nan na Aruba. Locual ta remarcabel 
cu netamente e hobennan entre 18 y 
19 aña ta esunnan cu tin menos cono- 
cemento di HIV. Hobennan entre 15 
pa 17 aña sa relativamente mas, ta e 
conclusion di e investigacion cu De- 
partamento di Salud Publico a haci 
den cuadro di Youth Health Survey. 

Test 

Women’s Club of Aruba ta informa 
cu otro aña lo cuminsa cu un campa- 
ña hunto cu e otro organisacionnan 
den e comision, pa aumenta e cono- 
cemento di HIV/Aids. Manera conoci 
riba e malesa aki ainda tin un stigma 
hopi grandi ainda na Aruba. E instan- 
cianan ta purba kibra e taboe pero e 
no ta bay asina lihe. Ainda esunnan 
cu tin e malesa ta wordo discrimina. 


entre otro pa nan famia sea na trabou. 
E campaña ta encera cu kier baha e 
drempel tambe pa hende por test riba 
HIV. E iniciativa ta di tres internista 
na Aruba y awor ta wordo sostene pa 
Departamento di Salud, Women’s 
Club y e otro instancianan cu ta lu- 
cha contra e malesa. 

No ta conoci ainda e detayenan di e 
proyecto. Pero na fmal kier logra cu 
e testnan ta bira popular manera ta e 
caso cu testnan pa sucu. Mescos cu e 
testnan aki, esun di HIV no ta tuma 
mucho tempo y despues di un mey 
ora por sa caba si ta infecta of no. 

Contexto 


Desde 1988 a bin cu un campaña 
mundialmente pa toca e tema di HIV/ 
AIDS. E1 a haya e nomber di World 
Aids Day y ta tuma luga tur aña riba 
1 di december . E lema di 2014 pa ta 
‘Focus, Partner, Achieve: An AIDS- 
free Generation.’ Esaki pa enfoca un 
generacion liber di Aids. Un 34 mi- 
yon persona tin HIV na mundo. Mas 
cu 35 miyon persona a muri di e vi- 
rus di HIV, un di e epidemia mas de- 
structivo den historia di humanidad. 
Personanan cu kier mas informacion 
riba e topico aki por tuma contacto 
cu Departamento di Salud Publico 
telefon 522-4200, seccion Malesanan 
Contagioso.Q 


Oportunidad pa trabao 

APLICA 




Ta busca personanan FEMENINO y MASCULINO pa e posicion di: 


Total Services ta un 
compania lider den 
Servicio y Producto 
pa mantencion di 
propiedad commercial 
y priva na Aruba y den 
region, conoci pa su 
esfuerzo 

continuo pa pone e 
cliente na prome lugary 
pa su diversidad di 
Servicio y Productonan 


ROOM ATTENDANTS 
LAUNDRY ATTENDANTS 
POOL & BEACH ATTENDANTS 
KITCHEN GENERAL CLEANERS 
HOUSEMAN GRAVEYARD SHIFT 
CASINO CLEANERS 
Rekesitonan: 

-Mester por domina Idioma Ingles Basico 
-Mester ta un persona cu experencia , 
flexible, portraha den equipo,bon organisa, 
motiva, creativo , cu iniciativa propio y cu 
hopi energia! 

-Ta comprende cu enfoke ta completo riba 
servicio na cliente 

-Mester tin responsabilidad y ta puntual! 
-Por traha shift. 


Pasa aplica na nos oficina na Barcadera #5F y trese tur documentonan VALIDO mas un potret! 
of yama nos na TEL: 585-3444 pa mas Informashon ! 

LIKE US FACEBOOK PAGE-TOTAL SERVICES ARUBA pTI 

Biba den harmonia 



Skirbi pa: Armand Hessels 


Diaranson dia 26 di no- 
vember ultimo, prof. dr. 
Michiel de Vries a ter- 
mina su investigacion di 
3 aña tocante ‘Bon gober- 
nacion den orden huridi- 
co di escala chikito’ cu un 
presentacion di su resul- 
tadonan. A publica nan 
den e ‘Diario di e catedra 
di gobernador.’ 

Ta trata di un buki hopi lesa- 
bel cu ta distingui su mes di 
documento, rapport y buki 
anteriormente publica, en- 
tre otro pa su presentacion 
di impresion personal. Pero 
tambe sin e impresiona per- 
sonal ey ta bira cla cu Aruba, 
riba tereno politico, ta un 
tutu. Asina e ta forma parti 
di e cantidad sin fin di rap- 
port di un repertorio amplio 
di instancia local y interna- 
cional cu, aunke den ter- 
minologia mas tapa, ta bisa 
mescos. E diferencia grandi 
ta cu Aruba awor a yega un 
punto cu no por sigui di 
ningun manera cu e maneho 
tradicional. Y esey, pa politi- 
co, ta mal noticia. 

Den mayoria di comunidad e 
interes pa politica, cu excep- 
cion pa tempo di eleccion, 
pa hopi tempo caba ta mini- 
mal. E polarisacion continuo 
y e conflictonan adhunto, ta 
fada ciudadano y a masha 
tempo mes. Placa bou mesa, 
conflicto di interes, nepo- 
tismo y otro forma di corup- 
cion a mina e credibilidad di 
politica bastante. Pero pa co- 
munidad esey no ta e unico 
mal noticia. E continuo con- 
flictonan (politico) interna- 
cional y e consecuencianan 
di consumo ilimita di hende 
cu ta desemboca den un am- 
pliacion di e distancia entre 
rico y pober, un polucion 
enorme y keintamento di 
mundo cu media practica- 
mente tur dia ta bombardia 
nos cu esey, no ta permiti 
nos pa biba trankil. 


Aruba ta simplemente un 
isla hopi chikito y pues no 
ta aporta masha na e can- 
tidad grandi di problema 
y solucion mundial. Asina 
mes e no por distancia su 
mes di dje: nos ta experen- 
cia e efectonan di locual ta 
pasa na otro luga y locual 
ta pasa na otro parti, sa pasa 
tardi of tempran frecuente- 
mente tambe akinan. Aruba 
ta mundo den miniatura. 
Ta bon mes cu nos por siña 
di otro pa trata nos propio 
problemanan mas lihe y mas 
efectivo, mientras cu nos 
propio solucionnan por ni- 
fica un inspiracion pa otro. 
Pero ta nos mes mester kier 
esey. 

En realidad nos no por otro. 
E custumber pa neglisha 
nos cuido y responsabilidad 
pa cu nos medio ambiente 
y comunidad of pa delega 
esey (ciegamente) na otro a 
resulta di ta fatal. Pues nos 
no por sigui pa trata e prob- 
lemanan cu ta presenta nan 
mes di manera hopi impac- 
tante riba practicamente tur 


tereno menciona, na mesun 
manera cu antes. 

Solucion p'esey ta rekeri 
un manera totalmente dife- 
rente di pensa y consecuent- 
emente un manera total- 
mente diferente pa ataca e 
problemanan. Esey no ta un 
caminda facil pa e simpel 
motibo cu nos no ta custum- 
bra di otro manera. Ta parti 
di nos cultura y pues nos no 


ta para keto n'esey. Si nos 
kier cambio den e manera 
aki, nos mester procede 
henteramente diferente. 

E siguiente puntonan di sal- 
ida por hunga un papel im- 
portante. 

Na prome luga ta trata di un 
proceso di conscientisacion 
na unda nos ta tribi den for- 
ma honesto di observa tur 
cos cu ta bay malo. Kico ta 
bay malo, pakico e ta malo 
y na ki manera por cambia 
esey pa miho? Den esey nos 
mester realisa nos mes cu 
nos tur ta den mesun barco. 
Locual nos ta haci cu otro, 
en realidad nos ta haci cu 
nos mes. Den tur esaki e en- 
foke mester ta riba solucion 
y no riba problema. Solu- 
cion cu pa un ta positivo, pa 
otro tambe mester ta lo mas 
positivo posibel. 

Esaki ta zona facil pero ta 
resulta di ta dificil. E contra- 
diccion entre punto di bista 
y interes hopi biaha ta hunga 
un papel limitativo. Asina 
mes e contradiccionnan ta 
representa e caracter real di 
practicamente tur cos rond 
di nos. E reto grandi ta pa 
na final concilia e contradic- 
cionnan cu otro. Den esey 


nos mester realisa nos mes 
cu mundo, incluso Aruba, 
no ta para keto pero ta cam- 
bia constantemente. E cam- 
bionan cada bes mas ta tuma 
luga mas lihe. Hopi biaha e 
desaroyonan aki no ta tuma 
luga segun un liña recht pa 
ariba, pero mas bien pa me- 
dio di pico y hasta caos. Es- 
akinan ta necesario pa traha 
espacio pa algo nobo. No 
mester evita situacion dificil 
pero mester considera nan 
mas bien como posibilidad 
pa crece, na unda nos ta tene 
na cuenta cu cada causa tin 
su consecuencia y cada con- 
secuencia tin su causa. Posi- 
tivo, pero tambe negativo. 

Esey ta rekeri di nos cu nos 
ta trata situacion y desar- 
oyo hopi mas consciente y 
cu nos, banda di nos propio 
interes (manera manten- 
cion di nos salud) tene hopi 
mas cuenta cu e comunidad 
cu nos ta forma parti di dje 
y di e medio ambiente na 
unda nos ta biba y cu pa un 
gran parti ta yuda determina 
(calidad di) nos existencia. 
En realidad asina nos lo siña 
biba den harmonia cu mun- 
do rond di nos. Lo trata esaki 
mas detayadamente aunke 
sea compacto den e siguiente 
articulonan di e serie aki. □ 



^ SETAR 

SETAR ta habri mas laat diamars 
dia 02 di December 2014 
en coneccion 
cu un reunion interno. 

SETAR ta informa cu en conexion cu un reunion 
interno su oficina principal na SEROE Blanco y 
tur su Teleshops ta habri 9:30 di mainta diamars 

2 di December 2014. 

Servicionan di Contact Center 118, 117, 139, 
114 y Setarnet Helpdesk 
lo continua normal. 

Porfabor tuma nota di esaki 
pa preveni cualkier inconveniencia. 

Hopi hende na opendag pa recauda fondo pa Aruba Animal Shelter 




ORANJESTAD - Ayera 
entre llor y 4or di atardi 
hopi cacho y pushi a haya 
un hogar nobo y na mes 
momento Aruba Ani- 
mal Shelter a wordo bon 
bishita. E ocasion tabata 
pa recuada fondo pa e 
shelter continua cu su tra- 
bounan. Tabatin mercado 
di purga, wega pa mu- 
cha, rifa, y bendemento 
di BBQ entre otro, segun 
sra. Sandy. 

Bon Dia Aruba tabata di 
bishita na e animal shel- 
ter na wayaca y a mira yen 
di muchanan cara contento 
pinta cu verf. Bon Dia Aruba 
a papia cu sra. Sandy encarga 
cu e actvidad un rato miran- 
do cu e tabata druk teniendo 
esnan presente ocupa cu 
diferente rifa. Bon Dia Aruba 
a puntre con ta bayendo cu e 
recuadamento di fondo, el a 
bisa: “Bon, boso por wak pa 
boso mes.” E no tabatin bista 


ainda di e cantidad recauda 
mirando cu e dia apenas a 
cuminsa. 

Algun cacho tabata cana los, 
muchanan y hende grandi 
tabata duna esakinan aten- 
cion. Otro hende a asisti e 
recaudacion cu nan mesun 
cacho. Sr. Sandy a bisa cu e 
ta contento cu un biaha mas 


varios cacho y pushi a wordo 
adopta. 

Esnan presente a participa 
hopi activo y e atardi tabata 
sigur un rato hopi agradabel 
pa famianan. Banda di 4or 
di atardi e cachonan di po- 
lis tambe a presenta pa duna 
presentacion na e publico 
presente, segun sra. Sandy.Q 

Hoben burachi cu a bringa cu Polis a hay’e mal sirbi 



HOOIBERG - Diasabra 
marduga habitantenan di 
Hooiberg cu a tuma nota 
di un Toyota Tercel color 
blanco staciona pabou di 


caminda. E habitantenan 
a haya esaki straño y a ra- 
porta esaki na Polis. 

Patruya di Santa Cruz a yega 
na e sitio y berdad a topa cu 


e Toyota Tercel blanco pero 
esaki tabata tin un hende 
homber aden. E homber a 
baha di e auto y cuminsa in- 
sulta Polis y a hasta bringa cu 
e oficial ora nan a atende cu 



su persona. No a keda auto- 
ridadnan nada otro cu duna 
e homber e les di su bida pa 
su mal comportacion. Polis 
tene e homber riba vloer y 
boei e mes ora. Por a tuma 


nota cu e taira dilanti tabata 
flat, indicando cu e chauffeur 
burachi aki lo tabata core riba 
riem sin cu e tabata sa, treci- 
endo asina peliger den trafico 
pa e mes y pa otronan.Q 


Homber burachi deteni pa mal comportacion 



ORANJESTAD - Diasa- 
bra marduga e team di 
Cuerpo Policial cu tabata 
tene e accion preventivo, 
a yega na Sividivi Bar riba 
La Sallestraat pa tene un 
control. Aki autoridad- 
nan a cera e luga y a tene 
un control riba hendenan 
den bisindario. 

Den esaki un homber a yega 
den u Pickup Ford color cora 
y cuminsa haci fastioso ya cu 


Formacion di hos pariba di Aruba 


ifci 1 := 

ORANJESTAD - Diabier- rato pariba di Aruba. 
na merdia algun persona Riba Sero di Teishi por a 
riba caminda a tuma nota tuma nota cu basta pariba di 
di un tempo cu a cera un Sero di Jamanota riba lama 




por a mira un formacion di 
Hos cu a forma basta lihe. E 
hos aki no a forma completo. 
Practicamente, un tercera 
parti y despues poco, poco a 
plama bek pero a dura basta 
minuut cu esaki tabata busca 
pa forma pero no a logra.Q 


CLASIFICADO 

TAHUUR 

Edificio commercial na Playa 
Afl. 800 plus deposito 
Tel. 733-3322 

_ 211015 

FOR RENT 
2 bedroomapartment 

in Westgate Resort in Orlando 
Florida. Available between 
November 28th and December 
21st. Rent$1200USD forthe 
two weeks 1 week perlod $650 
USD. Christmas week, period 
December 19th to December 
26th, $800 USD. Contact 
tel:5629233 

211014 

TAHUUR 

Appt full muebla pa 2 persona na 
T.L. Afl. 700 plus deposito 
Tel. 733-3322 

_ 211015 



e tabata burachi. E homber 
kier a drenta e luga e ora ey 
pa continua su paranda. Polis 
a avisa cu e luga ta cera caba 
y pa e bandona e sitio bay su 
cas. E homber no kier a tende 


y a cuminsa bira fresco y has- 
ta a scop un oficial. Polisnan 
a detene mes ora y hiba e 
homber Warda di Polis pa e 
sosega su curpa pa motibo di 
falta di respet pa autoridad.Q 



i |0S<V)9 losrfi - ai)d walenHKMtfi ejoipafiy In Aruba. 
ibtfm pb óppcHtiinAy hx \hé folldwinig pMftk]n 


TOUR GUiDE/BUS DRIVER 

{FliII TimB'l 

Id ñ\ A vAM btA dméf IkAfTM- 

Erigkiii Énd SfNvilfinB muil Cvtidn Ib a pAjfi 

- 

Al?4lrty^miMi«k 
Markwwtl undPiif pruiHjrD’ 

Sfiow iniUalrvfl- 

YDU looking l^ a In -Bn 

Lmai, ilm 

In p9Wn Bt Fs&Cdi? UAf\ OtflC4. 

J.E. naui^nfllvd. 2 ^ 

b} SefHl VDUr appllOBiM wtd IBUnBi bv Tbh -23153 w 

mósj b# AriibBn di b4¥« myfVÁflQ péftfrñ. 
































DIALUNA 1 DECEMBER 


,^?.^ICLASIFICAD0 



PASA LAGA BO AVISO Dl LOKE BO KIEB BENDE 
HUUB. ETC NA OFICINA Dl BON DIA ABUBA 
WESTSTBAAT #22 OF MANDA BO AVISO VIA 
EMAIL NA: mlchael.arends@cspnv.eom 



PERSONAL GRATIS MAK 20 


-TAACEPTAAVISO FOR 



TA BENDE 

Caribbean Spiny Lobsters na 
prijs di wholesale. 

Live lobsters, Whole 
Lobsters, LobsterTails 
Jumbo Shrimps head on 
Weekly deliveries 
Tel: 562-5859 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 


TA BENDE 

Hyunday Santa Fe 2003 den 
bon condicion, standard. 
PrijsAfl. 8500,= 

Tel: 7318695 


LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 


TA HUUR 

Un camber grandi muebla pa 
pareha, baño entrada 
independiente, cerca di El 
Guacho. Tel:741-2469 


SERVICIO 

PUBLICO 

Señora Peruana ta ofrece pa 
hasi cas limpi of pa strika 
paña. Pa mas informacion 

Tel: 567-0479 


SERVICIO 

PUBLICO 

Ta buscando un hogar nobo 
cu hopi amor pa 2 puppies 
hopi tutu mes cu mester di 
cuido y atencion, y nos tin 4 
pushi chikito y lief cu tambe 
ta en busca di un hogar nobo 
Tel: 565-5761 (Whatsapp) 


PROBECHA 

Cargamento nobo a yega cu 
prijs special na Leonisa na 
Piedra Plat 50-C Dialuna pa 
diabierna 9.00'or pa 18.00'or 
Diasabra 10.00'or pa 14.00'or 
Tel: 587-0725 
Cel: 592-2308 


TA BENDE 

Pa mucha, hopi sorto di coi 
hunga, buki, y muchu mas. 
Nobo y uza, bon pa créche. Y 
tin pa give away. 

Tel: 7350737 


TA BENDE 

Patriot Mag Drive NOBO! 
MD1200-1200GPH 
Koi Pond & Waterfall 
Pump. Awg. 295 o.b.o. 
Pa mas informacion 
Tel: 732-1104 


TA BENDE 

2 motor y porta “Raynor” pa 
garage cu 2 remote controle 
di garage. Pa mas 
informacion 

Tel: 592-6635 


SERVICIO 

PUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 
Tel: 564-3588 


SERVICIO 

PUBLICO 

Pa hasi cas limpi y pa 
strika pa mitar dia. 
Pa mas informacion 

Tel:743-5966 


TA BENDE 

BBQ Griir'made In 
Aruba''duradero, Tipo "bari" 
Afl.275,-/cylindro cu tapa 
pa Afl.250,- 

Tel: 593-8182 


TA BENDE 

Ayaca di calidad Afl. 6,50 pa 
un. Cu pica y sin pica. 
Haci bo pedido na 

Tel: 594-2852 


PORCH SALE 

Diasabra 29 November di 
9:00 am pa 2:00pm 
Brusca #24 
(patras dl EPB Hato) 
Muebles, cortina, articulonan 
di cas y articulonan di baby 

TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 
Pa mas informacion 

Tel: 592-5090 / 583-7381 


TA BENDE 

Un Delco Honda powermate 
8750W, 125/240Vgasoline8 
Gallon 13hr running time. 
Pa mas informacion 
PrijsAfl. 2000,= 

Tel: 594-1985 


SERVICIO 

PUBLICO 

Nos ta fura turtipo di 
muebles y nos lo laga 
nan manera nobo back. 

Tel: 5621199/5921252. 


SERVICIO 

PUBLICO 

Ta duna credit di 10 luna. 
Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655 / 742-5853 


TA BENDE 

Un UV light clarifiers 
filter NOBO! 

Ta mata algi y bacteria. 
Bon pa purifika awa di kas 
y/of Vis pond. 

Prijs Awg. 325 o.b.o. 
Tel: 7321104 


TA BENDE 

GANGA-GANGA-GANGA 
Ta bende gordura ora bo 
cumpra 3 saco di 50 Ibs na 
Afl. 9 bo ta haya 4 saco y ora 
bo cumpra 9 bo ta haya 12 
saco di gorduro. 

Pa mas informacion 
Tel: 564-4456 


TA HUUR 

Apartment na Sabana Basora 
semi muebla pa 1 of 2 
persona max no kids or pets. 
Coriente apart plus 
1 luna borg. 

Pa mas infomacion 
Tel: 594-9069-569-0125 


SERVICIO 

PUBLICO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 


SERVICIO 

PUBLICO 

Pa huiswerk begeleiding y 
bijles den area di Pos chiquito 
entre 4 - 6or pm 

Tel: 593-7784 


TA BENDE 

Un cashi paña di 3 porta pa 
Afl. 300,- y un stoel recliner 
paAfl. 600,- 

Tel: 568-3185 


SERVICIO 

PUBLICO 

Ta duna servicio pa baña y 
cuida hende grandi nas cas y 
tambe laba herida. 

Tel: 748-3306 


TA BENDE 

Instruments musical 
pa forma banda musical 
Prijsnan ta discutibel. 

Tel: 594-5025 


TA BENDE 

Un Snack Shop pa Afl. 9000,- 
Pa mas informacion 

Tel: 593-8182 


TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 


TA BENDE 

Un Chevrolet Equinox 2007 
Color oro den bon condicion, 
automatic, full equipped. 
PrijsAfl. 18.500,= 

Pa mas informacion 
Tel: 567-5388 


TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 


SERVICIO 

PUBLICA 

Señora cu firma liber ta 
ofrece pa haci oficina 
of cas limpi. 

Pa mas informacion 

Tel: 568-2806 


TA BENDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 
Tel: 563-7049 


TA HUUR 

Ta pida tereno pa pone trailer. 
Pa mas informacion 

Tel: 560-9416 


TA BENDE 

Suzuki Esteem 2004, 
Afl. 1.500 (as is where is). 
Pa mas informacion 

Tel: 641-4612 


Advertorial 


Subway ta introduci powerade den tur tienda y sportswatch completamente gratis 


ORANJESTAD - “Awe 
ta un dia grandi pa nos” 
representante di Subway 
Tai-Foo Lee a cuminsa 
ta bisa diabierna ultimo. 
“Nos ta orguyoso di por 
ofrece nos clientelanan 
desde awor e opcion di 
por tuma un sport drink 
popular Powerade na nos 
localidadnan.” 

Den e forma aki Subway con- 
huntamente cu Powerade a 
lansa nan aliansa. Desde awe 
en adelante Subway Aruba ta 
ofrece Powerade den 5 sabor 
cu ta Mountain Berry Blast, 


Orange, Lemon Lime, Grape 
y Fruit Punch den tur su lo- 
calidadnan. 

Subway Aruba cu ta conosi 
pa promove movecion y un 
bida saludabel y pa ta e fast 
food di mas saludabel rond 
mundo awor un biaha mas 
ta demostra cu esaki na mo- 
mento di pensa riba tur es- 
unnan cu ta haci ehercicio 
como tambe consciente di 
un salud. 

Pa start e gran combenio aki 
cada persona cu cumpra un 
salada combina cu un Pow- 
erade di su gusto lo ricibi un 


sportswatch completamente 
gratis!! E sportswatchnan aki 
a bin den diferente color y 
asina bo por match bo outfit 
di train cada dia ademas cu 
bo por keda na altura di bo 
tempo mientras bo ta haci 
ehercicio. 

E opcion di un salada di Sub- 
way cu un bebida di Pow- 
erade ta uno saludabel y ta 
perfecto pa bo curpa recu- 
pera rapido despues di move- 
cion intensivo. Pues algo cu 
ta bon pa henter pueblo di 
Aruba. Powerade ta conoci 
di evita deshidracion y di 


saca lo maximo di bo forsa 
dor di bebe un Powerade 
prome, durante y despues 
di haci ehercicio. Durante 
cu bo ta haci ehercicio bo 
curpa ta perde diferente 
electrolytes cu ta esencial pa 
bo musculonan. Powerade 
cu su formula “lON 4 Ad- 
vanced Electrolyte System” 
cu ta contene entre otro so- 
dium, potassium, calcium y 
magnesium ta yuda e curpa 
recupera su electrolytes y 
asina yuda bo musculo re- 
cupera rapido. Combina cu 
un di e saladanan saludabel 
di Subway bo curpa ta haya e 


vitamina, proteina y energia 
importante nan rapido. 

Nos ta spera bo den nos tien- 
danan pa purba e delicioso 
saladanan cu nos ta ofrece. 
Subway su gerencia ta, aunke 
cu esaki ta keda na discre- 
cion di cada consumidor, pa 
tuma e combo hunto cu un 
delicioso yoghurt di Yoplait 
y asina aki digeri un lunch of 
dinner mas balansa. 

Purba nos producto di mas 
nobo Oriental Chicken ariba 
bo salada y di e forma aki 
vario bo cumindanan di tur 
dia.Q 



























































ANUNCIO Dl MORTOI^L^ 1 DECEMBER2014 


Comunion spiritual 





Hesus, Mi Señor y Salbador, 
mi ta stima Bo riba tur cos y 
mi ta desea di risibi Bo den 
mi alma. Mi no por risibi Bo 
den Santa Hostia,pero drenta 
den mi curason na un manera 
spiritual. O Hesus, mi Señor 
y mi Salbador, bonbini den 
mi curason! Laga mi brasa Bo 
cu henter mi alma y mara mi 
na Bo cu tur mi deseo... 

Na honor di Hesus 
miserecordioso: 

O Miserikórdiosisimo He- 
sus, bo bondat ta infmito i e 
tesoronan di bo grasianan ta 
inagotabel. Mi ta konfia hen- 
teramente den bo miserikór- 


dia ku ta surpasá tur bo ob- 
ranan. Mi ta konsagrá mi 
henteramente na Bo pa biba 
bou di e rayonan di bo gra- 

sia... 

Oracionnan Tradicional: 

Señor mi ta adorá Bo i mi ta 
stima Bo i mi ta gradisi Bo 
pa e dia nobo aki, i e bida ku 
Bo a duna mi. Mi ke ofresé 
Bo tur loke mi hasi awe. Bo 
ta e Kaminda, Bérdat i Bida. 
Yuda mi buska: bo kaminda 
di dedikashon i fieldat; bo 
kaminda di amor i sinseri- 
dat. Protehá mi i esnan ku mi 
stima i ku ta stima mi kontra 
tur maldat. Bendishoná mi 



trabou... 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hiba mi na awa trankil, 

Pa mi bolbe haña forsa”. 

Salmo: 23 

Cu inmenso tristeza na nos curason nos ta anuncia 
fayecimento cristianamente di nos estimada mama, wela, 
ruman y tanta 



Maria Juliana Boyé-Monart 

Mihor conoci como“ Marietje of Marie” 
★19-06-1941 - t28-l 1-2014 

Na nomber di su: 

Yiunan: Evelyn Boye y famia 

Anthony (Tom) Boye y Sandra y famia 
Imelda Boye y famia 
Velda Boye y famiana St. Maarten 
Mirlanda Boye y famia 
Josefa English y famiana USA 

Rumannan: Sofia Leonardo y famia 

Beatrix (Bea) Marquez y famia 

Prisca Kock y famia 

Jan Monart y famianaHulanda 

Isidro Monart y famianaHulanda 

Sra. Vda. Dirrah Monart y yiunan na Hu- 

landa 

Nieto (a)nan, bisanieto (a)nan, sobrino (a)nan, primo (a) 
nan 

Su iha: YosmarMaduro-Sneek y famia 

Demas famia: Oduber, Boyé, Martis, Alberto, Nisbett, 
Bowers, English, Monart, Leonardo, Marquez, Kemp, 
Kock, vd Hans, Petit, Oviedo, Tromp, Ras, Lesandrina y 
Quant. 

Nos ta pidi disculpa si den nos dolor nos por a lubidaun- 
famia. Despues di entiero nos no ta ricibi bishita di con 
dolencia na cas. 

Acto di entiero lo tuma lugar diamars 2 december 2014 di 
9 or llor di mainta na Aurora Funeral Home, despues lo 
wordo dera den seno familiar. 

Adres pa condolencia: Aurora Funeral Home, dialuna 1 
december 2014 di 7or pa 9or di anochi. 

Preferibel bini bisti na trahe alegre. 


“ The Lord is my shepherd; I shall not want. 

He maketh me to lie down in green pastures. 
He leadeth me beside the still waters. ” 

Ps. 23:1,2 

With deep sympathy we announce the death of: 



Mrs. Anecita Tadios Magamayo 

better known as: “Annie” 

who passed away on the 23 November 2014 at the age of 65 

Left to mourn are her: 

husband: German Acabo Magamayo 

children: Andrew Tadios Magamayo 

Gianne Martin Tadios Magamayo 
grandchild: Giannrie Losprilas Magamayo 
brother: Momoy Constant Tadios 

nieces & nephews: Roslyn Tadios 
Gimalyn Tadios 
Bayling Tadios 
Orlando Tadios 

friends: Mr & Mrs Atty. Clara Saccati 

Fe Sorinsen & her sister inlaw in Switserland 
Neighbors & good friends: Jose Narno Romero; Toto 
Manique; Susan Garra 

Jasmine Sison; Levie Garra; Rudy 

Mabalay 

Mr & Mrs Menandro Mendoza; 
Mr & Mrs Ronelio Ponson 

Fr. Juancho Pilongo 
And the Filipino community 
Special thanks to the Philipines Embasy in 
Washinton, Consel Amy from the Philipine Consulate in 
Aruba &NinfaJ. 

Condolence address: the Olive Tree Funeral Home in 
Cumana 

Monday December Ist, from 7 to 9 pm 

Remains will be cremated and send to the Philipines 

Instead of sending flowers or wreaths a donation will be 
highly appreciated. 

After the funeral please no condolences at home. 


Na honor di mama 
Maria: 

Oracion na honor di Mama 
Maria 

Bou di Bo protekshon nos 
ta tuma nos refugio, Santa 
Mama di Dios. No rechasá 
nos orashonnan na ora di 
mester, ma libra nos sémper 
di tur peliger, Birgen glo- 
rioso i bendishoná. Nos ta 
kumindá bo, Reina, Mama 
di miserikórdia, nos bida, 
dulsura i speransa; nos ta ku- 
mindá bo... 

Ban siña resa: 

Prome ta e orashon corpo- 
ral, cu ta keda haci princi- 
palmente dor di lectura, sea 
ta para, sea na rudia. Locual 
ta necesario ta pasenshi, tra- 
bou y esfuerzo, pasobra sem- 
per nos atenshon por perde, 
nos curazon no ta sinti nada 
y nos no tin ningun gana di 
haci orashon. Pero nos mes- 
ter pone un regla pa nos mes 
y mantene esaki fielmente. 
Esaki ta e orashon activo... 
muchu mas aki den docu- 
mentonan: 

Documentonan 

E intenshonnan of petishon- 
nan cu bo ta manda pa nos lo 
keda inclui den Santo Sac- 
rificio di Misa, celebra riba 
cada Djadomingo, 6.00 pm, 
na Misa di Dakota, Aruba. 
Bo intenshon ta conosi pa 
Dios i nos ta inclui’e huntu 
cu otronan, sin menshona 
nan un pa un, pero si, pidi- 
endo Señor su bendishon 
den tur e intenshonnan risibi 
via internet.Q 



TBl: 582-7800 
Fax: 582-7044 


E-mail: 


Noticia@ bon d i a.co m 

“ Señor ta mi wardador, mi n’ tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe haña forsa.” 

Salmo 

23:1,2,3 

Cu inmenso tristeza na nos curazon, nos ta participa 
fayecimento inesperadamente di: 



Mario Werleman 

mihor conoci como: “Mai ” 
^22 Aug.1945 f24 Nov. 2014 


Na nomber di su 

Esposa: Maria “Mary” Werleman-Ras 

Yiunan: Marianela “Tamara” Werleman y Alexander Lu- 
idens yfamia 

Mariano Werleman y Johana Croes y famia 

Yiunan di crianza: Melitsa y Carlos Brokke-Ras 

Alberto D Lisle y Jesylane-Trimon 
Guillermo d Lisle y Shannely Maduro 

Nieta stima: Lusienne Werleman 

Mescos cu nieto(a): Javier Brokke 
Liam D Lisle 
Guishone D Lisle 
Clint D Lisle 
Lrancela Trimon 

Rumannan: Pedro y Pascualita Werleman-Lranken y 
famia 

Lucas y Cecilia Werleman-Quintero y famia 
Lucia y Gregorio Marquez-Werleman y famia 
Elsa Werleman y famia 
f Lrancisca Werleman y famia 

Swa y cuñanan: Sra. Vda Ludwina Llanegin y famia 
Ronny y Maritza Ras y famia 
Ruby Ras y famia 
Esy y Alicia Ras y famia 
Iris y Boy Wever y famia 
Lidia Ras y famia 

Sobrino y sobrinanan, primo y primanan, ihanan, com- 
er y compernan, bisiñanan, amigonan, ex coleganan di 
Valero y conocirnan pa asisti na e acto di entiero cual 
ta tuma lugar Dialuna 1 di December pa 4’or di atardi 
saliendo for di Misa Inmaculada Concepcion pa santana 
catolico na Paradera. E resto mortal lo ta reposa for di 
2’or di atardi den Misa Inmaculada Concepcion na Sta. 
Cruz. 

Adres pa condolencia: the Olive Tree Luneral Home na 
Cumana 

Diadomingo 30 di November di 5’or pa 7’or di 

anochi 

Nos ta lamenta cu despues di entiero nos no por ricibi 
bishita di condolencia na cas 

Nos kier a pidi nos disculpa si nos por a lubida un of otro 
famia den nos tristesa 


10 mandamento 

1. Adora Dios so i stim’e mas cu tur kos. 

2. No usa nomber di Dios sin mester. 

3. Santifica dia di Señor. 

4. Honra bo tata y bo mama. 

5. No mata. 

6. No hasi cos deshonesto. 

7. No horta. 

8. No lanta falso testimonio riba bo prohimo. 

9. No desea kos deshonesto. 

10. No kudisha kos di otro hende. 


Ave Maria 

Mi ta cuminda Bo Maria 

yen di grasia Señor ta cu Bo 

Bo ta bendishona den tur muhenan 

y fruta di Bo barica Hesus ta bendishona 

Santa Maria Mama di Dios 

Pidi pa nos pekador awor y na ora di nos morto 

Amen 

Orashon di mainta 

Tata santo nos ta yama Bo danki, 

Pa e mainta nobo aki; 

Nos ta yama Bo danki, 

Pa e descanso di anochi sin precupashon, 

Pa nos salo, amor y amigonan 
Cu Abo a regala nos. 

Nos ta gradisi Bo pa tur cos, 

Y pa tur e bendishoncu Bo ta trese pa nos 
Tata santu den shelo, 

Nos ta yama Bo danki. 

Amen 

Nos Tata 

Nos Tata ku ta na shelo 

Bo nomber sea santifica 

laga Bo reino bini na nos 

Bo Boluntat sea hasi na tera komo na shelo. 

Duna nos awe nos pan di cada dia 

Y pordona nos nos debe 

mescos cu nos ta pordona nos debedonan 

Y no laga nos kai den tentashon ma libra nos di tur malo. 
Amen. 


“Señor ta mi wardador, mi’n tin falta di nada 
Den cunucu di yerba berde e ta ponemisosega. 

E ta hibaminaawatrankil, 

Pa mi bolbehañaforsa”. 

Salmo: 23 

Cu hondapenaperoconforme cu Dios suboluntadnos ta 
anunciafayecimento di: 



Josué Nicolas 


*28-10-1984 - t26-l1-2014 
Acto di entiero lo wordoanunciadespues 


Oracion di 
gratitud 

Nos tin hamber, 

Y nos tin di come, 

Laga nos yama danki, 
Otro nan tin hamber, 
Pero no tin di come. 

Laga nos no lubida 
E hendenan aki. 

Amen 

Pro-Catedral 
San Francisco di Asis 



“Oh Francisco di Asis, 
intercede pa paz den 
nos curason” 

Oracion 

di Papa Francisco 

No yora pa locual bo a perde, 
lucha pa locual bon tin. 

No yora pa esnan cu ta morto, 
lucha pa esnan cu a nace. 

No yora pa esnan 

cu a bandonabo, 

lucha pa esnan cu ta cu bo. 

No yora pa esnan cu ta odia bo, 
lucha pa esnan cu ta stima bo. 
No yora pa e pasado, 
lucha pa e presente. 

No yora pa bo sufrimento, 
lucha pa bo felicidad. 

No yora pa locual cu ta 
sucediendo cu bo, laga nos 
cuminsa compronde 
cu nada ta imposibel di resolve 
mientras cu bo sigui lucha. 

Dios ta cu nos, awor y semper. 
AMEN 

Un Ave Maria - Nos Tata 

- Gloria na Tata 

Ban resa pa nos 
Papa Francisco y pa tur 
Cristian cu ta wordo persigui, 
pa Dios duna nos Papa forsa 
y protehe den e tarea 
dificil cu e tin su dilanti. 

Manifestantenan na Hong Kong ta confronta polis 



HONG KONG (AP) - Algun cien 
manifestante pro democracia 
tabatin confrontacion cu polis 
di Hong Kong diadomingo, au- 
mentando asina nan movemento 
pa reforma democratico di ber- 
dad, despues cu nan a campa riba 
caya pa mas cu 2 luna. 

Lidernan di e studiantenan cu a 
manifesta diadomingo anochi a bisa 
e multitud grandi na e luga principal 
di e protesta, pafo di oficina di gobi- 
erno, cu nan lo escala nan campaña 
por medio di rondona e edificio. 

E multitud a pusha traha caminda pa 
baha un trapi smal, den un intento pa 
yega na e oficina di e lider di Beijing. 
Algun cien di e manifestantenan a 
pusha pasa liñanan di polis, blokian- 
do trafico riba un caminda principal. 


pero nan no por a yega un caminda 
pa yega na e oficina di e hefe ehecu- 
tivo, Leung Chun-Ying, pasobra ta- 
batin baricada di polis. 

Nan a bisa cu nan lo keda riba ca- 
minda te dialuna mainta, pa preveni 
Leung y otro oficialnan di gobierno 
di yega trabou. 

Cinco aresto 

Polis a aresta por lo menos 5 manifes- 
tante, segun Federacion di Studiante 
di Hong Kong, un di e gruponan cu a 
hunga un rol importante den organi- 
sacion di e movemento di protesta, 
cual ta buscando eleccionnan liber na 
e ex colonia Britanico. 

Hopi hende den e multitud tabatin 
mascarada pa uza durante opera- 
cion, pechi di siguridad y otro bril di 


construccion. Algun di nan tabatin 
paraplu , cual a bira e simbolo di e 
movemento di protesta, y hopi di nan 
tabata gritando “Mi kier democracia 
di berdad.” 

E manifestantenan a bisa cu nan ta 
tumando accion pa forsa un contesta 
di gobierno di Hong Kong, cual a 
haci masha poco esfuerso pa atende 
nan demanda, cu nan a scrap un plan 
cu lidernan comunista Chines tabata 
uza pa un seleccion di hendenan elite 
cu ta na fabor di Beijing, pa screen 
candidatonan pa lider di Hong Kong 
den eleccion pa 2017. 

Reaccion manifestante 
“Nos kier aumenta nos accion pa 
forsa un contesta pa nos haci un 
declaracion relaciona cu nos meta 
di democracia di berdad,” asina un 


manifestante, Ernie Kwok di 21 aña 
a bisa, e ta traha den mantencion y 
ta studiante part-time. “Di berdad 
mi kier mira eleccionnan di berdad 
pa Hong Kong, pasobra mi no kier 
gobierno Chines ta controla nos, nos 
mente, tur cos.” 

Trempan diadomingo, polis a adver- 
ti cu nan lo tuma accion pa preveni 
manifestantenan di rondona oficina 
principal di gobierno. Nan a bisa den 
un declaracion cu nan lo tuma accion 
y nan lo uza e nivel mas abou di forsa 
pa stop cualkier acto violento of ile- 
gal, pa mantene ley y ordo. 

Siman pasa autoridadnan a uza un 
operacion agresivo pa plama e cam- 
pamento di e manifestantenan di 
un caminda druk na districto Mong 
Kok, cual ta un di e tres zona di pro- 
testa na e ciudadQ 



Na un beach na Sydney 


Dos mucha homber ta descubri curpa di baby dera 


SYDNEY (A) - Dos mucha 
homber cu tabata hungando na 
un beach na Sydney diadomingo, 
a haya e curpa di un baby dera 


den santo, polis a bisa, un siman 
despues cu a descubri un baby re- 
cien naci na bom di un riool na 
un bario di ciudad. 

E mucha hombernan, un di 6 y e otro 
di 7 aña, a descubri e curpa sunu di e 
baby, ora cu nan tabata cobando den 
santo na e beach di mas popular na 
Sydney, esta Maroubra beach, dia- 
domingo mainta, segun recherche di 
polis di New South Wales, Andrew 
Holland a bisa. 

E curpa tabata demasiado des com- 
poni pa oficialnan determina di biaha 
con bieu e baby ta, su sexo y causa di 
morto, Holland a bisa, añadiendo cu 
e ta parce di ta un baby masha chiki- 
to. Lo haci un autopsia pa determina 
tur esaki. 

E descubrimento ta bin un siman 
despues cu un grupo di ciclista a res- 
cata un baby cu nan a scucha ta yora 
den un riool. Polis a bisa cu e baby 
a pasa 5 dia den e riool. E mama di 
e baby a wordo acusa oficialmente di 
intento di asesinato. 


Oficialnan a bisa diadomingo cu nan 
tabata buscando den recordnan di 
hospital pa purba haya e mayornan 
di e baby cu tabata dera na e beach. 
E mucha hombernan cu a descubri 
e curpa di e baby, ta hayando trata- 


mento di un psicologo. 

“Polis ta preocupa pa e salud di e 
mama envolvi, y nan ta spera cu el a 
busca asistencia medico,” Holland a 
bisa reporteronan.Q 

Rebeldenan Colombiano ta libera generai captura 




BOGOTA, Colombia 
(AP) - E grupo di rebelde 
di mas grandi di Colom- 
bia a libera un general di 
ehercito y dos otro hende 
cu nan captura a conduci 
na president Juan Manuel 
Santos pa suspende e ne- 
gociacionnan di paz. 

FARC a entrega general Ru- 
ben Alzate y cu compañenan, 
un corporal y un abogado 
militar, na un mision human- 
itario bou guia di Cruz Cora 


Internacional, diadomingo 
mainta. E ora ey e grupo a 
wordo hiba cu helicopter pa 
un base militar na Medellin, 
y djey nan lo sali pa Bogota. 

Alzate ta e agente militar cu 
rango di mas halto cu e re- 
beldenan a captura den 50 aña 
di bringamento, y e incidente 
a para negociacionnan di paz 
cu tabata andando na Cuba. 
Determina pa no stroba 2 
aña di progreso poco,poco, 
e rebeldenan a manda un di 


nan comandantenan, conoci 
como Pastor Alape, pa super- 
visa e entrega di e general, na 
parti west di Colombia. 

Reaccion Farfan 

“Mi ta masha contento,” 
Claudia Farfan, casa di e gen- 
eral cu a wordo entrena pa 
Merca, a bisa AP, despues cu 
el a ricibi un yamada telefo- 
nico for di e president, pa in- 
forma su persona cu su casa ta 
den bon salud. 

Santos a pone como condi- 
cion pa resumi negocia- 
cionnan di paz riba e entrega 
di e grupo di e general como 
tambe di 2 soldaat cu a wordo 
captura durante un bringa- 
mento den un otro incidente 
na comiendo si luna pasa. 

Awo liber, e experto di 55 aña 
lo mester contesta pregun- 
tanan dificil relaciona cu di- 
con el a viola protocol militar 
y a drenta teritorio domina 
pa rebeldenan bisti na civil y 
sin su detayenan di siguridad 
normal. 

Pa su parti, e movemento re- 
belde ta pidiendo un diseño 
di biaha di e proceso di paz 
di 2 aña, cual nan ta bisa ta 
wordo menasa pa e echo cu 
gobierno ta nenga di acepta 
un stop di bringamento di 
tur dos banda. Nan ta con- 
sidera personal militar como 
prizoneronan di guera y nan 
a expresa cu nan no por kere 
cu gobierno di Santos, en bes 
di reconoce e buena fe di e 
rebeldenan pa laga esunnan 
cu nan tin captura liber, ta 
bayendo mas cerca di criti- 
conan cu ta mira e situacion 
mas manera un aliansa cu e 


rebeldenan. 

“Nos no por laga e proceso 
cu a yega na asina un punto 
avansa, caminda asuntonan 
clave ta wordo discuti, bira 
e victima di accionnan pura 
y sin pensa,” e rebeldenan a 
bisa den un declaracion. 

Santos 

Mientras e liberacion di e 
general ta demostra cu e re- 
beldenan ta negociando cu 
honestidad, Santos a bisa cu 
e ta convenci cu e miho ca- 


minda padilanti ta pa man- 
tene presion militar. 

“Negociamento memey di 
un conflicto, tin su prijs cu 
ta dificil pa acepta y compro- 
nde,” Santos a bisa den un de- 
claracion, añadiendo cu e lo 
reuni cu su delegacion pa dis- 
cuti e terminonan di nan re- 
greso na mesa di negociacion. 
“Pero e ta e miho manera pa 
preserva e integridad e estado 
y evita cu combersacionnan 
sigui pa semper.”Q 


Awasero pisa ta inunda cierto areanan na Jamaica 


KINGSTON, Jamaica (AP) - 
Awasero pisa a lastra un brug y a 
inunda areanan cu ta hopi abou 
na varios districto na oost di Ja- 
maica. 


Cuerpo di rescate milita a trece mas 
cu un dozijn di automobilista cu 
tabata pega, pa un luga sigur na St. 
Catherine’s Bog Walk Gorge, cual 
ta e area cu tin mas inundacion. No 



tabatin morto di niun herido grave a 
wordo reporta. 

Diadomingo, un ekipo e pais su 
agencia di trabou tabata purba di 
habri camindanan cu tabata blokia pa 
sushedad cu a keda despues di un av- 
alancha di lodo, cu a sosode despues 
di e inundacion. 


Jamaica ta hayando awasero pisa des- 
de diabierna. E isla su servicio mete- 
orologico a bisa cu e awaseronan ta di 
un frente staciona riba e area. 

Oficialnan a bisa cu ta keda alerta pa 
mas posibel inundacion na e area aki 
di e isla di Caribe aki cu tin 2.7 miyon 
habitante. □ 






























tanto riba e playa di Camino 
Real aki na Veracruz, Mexi- 
co. Mas cu claro e emocion y 
lagrimanan di alergia no por 
a keda afo. 


Pa hopi aña Aruba su deporte 
a warda riba e momento aki. 
Hopi aña di planificacion y 
trabou duro a pone cu porfm 
nos ta competi entre e gran- 
dinan den e region Centro 
Americano y Caribe. Indud- 
ablemente Aruba a haci his- 
toria den e Weganan CAC 
di Veracruz, Mexico. Nos 
a gana respet di tur hende, 
mayoria a papia di e progreso 
di e atletanan Arubano. 


VERACRUZ/ 
ORANJESTAD - Ki dushi 
e ta pa clausura e Wega- 
nan Centro Americano y 


del Caribe cu dos premia- 
cion di medaya cual a bira 
un di Oro y e otro di Plata. 

Diasabra tanto Kamilah 


Dammers y Philipine van 
Aanholt a para riba e podium 
na Veracruz, Mexico y ricibi 
den tur gloria nan medaya. 


Un sentimento di orguyo ta 
loke a biba den cada un pre- 
sente ora e Himno di Aruba, 
Aruba Dushi Tera a resona 


Cu dos medaya di oro, un 
di plata y un di brons, Aruba 
a posiciona su mes na luga 
number 11 entre e 32 pais- 
nan presenta na Veracruz, 
Mexico. Hopi pais grandi 
a regresa cas bek sin logra 
medaya, mientras nos dushi 
isla a regresa cas bek cu cua- 
ter medaya. Pabien Aruba y 
danki pa apoya y kere den 
nos atletanan Arubano. Awe 
anochi e delegacion di Aruba 
lo regresa for di Veracruz, 
Mexico. □ 


Inscripcion a habri 
pa aquathlon 



Philipine a ricibi 
su medaya di oro 

Curso special pa coachnan a wordo ñnalisa cu exito 


ORANJESTAD - Despues cu 
AVB conhuntamente cu KNVB a 
ñnalisa e curso di TC-4 exitosa- 
mente den comienso di luna di 
november, un biaha mas lo bay 
organisa e mes un curso basico, 
esta e asina yama TC4. 

Durante e curso aki e cursistanan lo 
siña entre otro, con pa lesa y compro- 
nde futbol, kico ta e vision y mision 
pa ta un coach con pa prepara di an- 
temano un entrenamento y asina por 
sigui menciona un lista completo cu 
e curso aki ta alcapara. E curso aki ta 
programa pa cuminsa dia 10 decem- 
ber y lo fmalisa dia 21 di december. 

Debi na e tremendo cooperacion en- 
tre KNVB cu AVB sr. Jan Derks a 
wordo punta pa ta e instructor pa e 
curso aki. Manera ta conoci caba cu 


na comienso di luna di november un 
total di 12 cursista a termina e curso 
aki cu exito y awor lo toca turno na 
e grupo nobo aki cual hunto despues 
lo forma e grupo grandi cu lo ricibi e 
oportunidad exclusivo di pasa e curso 
riba e nivel di TC-3, cual ta programa 
pa wordo duna den luna di Januari di 
aña2015. 

Di e forma aki nos futbol Arubano 
lo tin mas coachnan diploma cu lo 
yuda eleva e nivel di nos futbol local. 
No por keda siña remarca cu un di e 
exigencianan di tanto AVB hunto cu 
KNVB ta, cu tur es nan cu ta desea 
di haci e curso riba e nivel di TC-3, 
mester tin sea e diploma nivel TC-4 
(KNVB) of D-licence (Concacaf) 
den nan poder. E decision di AVB pa 
cu e rekisito aki ta netamente pa ga- 
rantisa calidad di coachnan pa Aruba 
su futbol. □ 



Studiante, Maestro y tur eolega denEnseñansa clapa otro reto: 

Inscripcion a habri pa 2do Aquathlon Escolar organisa pa Ibisa 



ORANJESTAD - Despues di e 
prome competencia di Aquath- 
lon Escolar cu Ibisa a organisa 
aña pasa a resulta den un exito 
grandi, nos ta asina leu un biaha 
mas. Tur preparacion ta tuman- 
do luga pa e 2do Aquathlon Es- 
colar. 

Invitacion y tur informacion a wordo 
manda pa schoolnan di Enseñansa 
Basico y Enseñansa Avansa, y otro- 
nan manera EPI, EPB, Colegio Aru- 
bano, Universidad di Aruba, IPA 
etc. Pa mas informacion por tuma 
contacto libremente cu sr. Giovanni 
Hoek of sra. Jacqueline van Putten 
na Ibisa, Frankrijkstraat 1 of yama na 
telefon 582-49 87. 

E 2do Aquathlon Escolar ta dia 13 
di december 2014 y ta tuma luga na 
Nikky Beach/Linear Park pa 7’or di 
mainta, pero ta cuminsa registra ya 
caba for di 6’or di mainta. Riba e dia 
aki no ta tuma inscripcion. 

Inscripcion: 

E ultimo dia pa inscribi ta diabierna 
dia 5 di december 2014. Por manda 
inscripcion via e-mail pa switberti. 


^ i 

hoek@aruba.gov.aw cu un cc pa jac- 
queline.vanputten@aruba.gov.aw. 
Ta posibel pa manda inscripcion via 
fax tambe na Ibisa, fax number: 583- 
6478. Participacion na e 2do Aquath- 
lon Escolar ta completamente gratis. 
E competencia ta den e siguiente cat- 
egorianan: 

Categoria individual: 

A - mucha muhe / mucha homber: 
naci na 2006 y mas jong IK core- 
lOOM landa-lK core 
B - mucha muhe / mucha homber: 


naci na 2005 y 2004 IK core-lOOM 
landa-lKcore 

C - mucha muhe / mucha homber: 
naci na 2003 y 2002 1.5K core-lOOM 
landa-1.5K core 

D - mucha muhe / mucha homber: 
naci na 2001 y 2000 1.5K core-lOOM 
landa-1.5K core 

E - Femenino / Masculino: naci na 
1999 y mas edad (MBOers, Uni- 
versidad, IPA etc. -2.5K core-200M 
landa-2.5K core 

P - Femenino/ Masculino: Maestro- 


nan y demas colega laborando den 
Enseñansa - 2.5K core-200M landa- 
2.5K core 

Lo tin premiacion pa le, 2do y 3er 
luga. 

Categoria Relay Team: (consisti di 2 
persona) 

Distancia: 

B.O: Alumnonan di Enseñansa Ba- 
sico IK core-lOOM landa-lK core 
V.O: Alumnonan di Enseñansa 
Avansa 1.5K core-lOOM landa-1.5K 
core 

E. Naci na aña 1999 y mas edad (EPI, 
EPB, Colegio Arubano, Universidad 
di Aruba, IPA etc.) 2.5K core-200M 
landa-2.5K core 

P: Maestronan y demas colega labo- 
rando den Enseñansa - 2.5K core- 
200M landa-2.5K core 
Lo tin premiacion pa le, 2do y 3er 
luga. 

Ibisa ta spera un participacion grandi 
un biaha mas, como tambe ta in- 
vita demas alumno y maestro pa 
bin apoya tur participante na e 2do 
Aquathlon Escolar di dia 13 di de- 
cember 2014.Q 


Cu hon hugada di Arthie Lacle y Lixander Lamhrinos 

BlueClaws ta laga CBN Postobon den tereno 


ORANJESTAD - Diahuebs ta- 
bata e di dos partido entre Blue- 
Claws y CBN Postobon, e prome 
partido a wordo gana pa Blue 
Claws cu e score 13 pa 5. E pitch- 
er perdedo a resulta di ta Jean- 
dre Jacapucci CBN Postobon y 
pitcher ganado a resulta e pitcher 
di BlueClaws Arthie Lacle. 

Miho batido di CBN Postobon ta- 
bata Jeandre Jacapucci kende a bati 
3-3, Ozzy Web 3-1 y Marshall Fran- 
ken 2-1. Miho batiado pa BlueClaws 
a resulta Lixander Lambrinos 4-3, 
Nestor Martis 4-2, Rivandrick Si- 
mons 4-1, Arthie Lacle 3-3, Yaimir 


Thielman 4-2. Asina BlueClaws ta 
pasa pa di 4to luga. 

Diahuebs riba veld di Nadi Croes e 
2do partido a tuma luga, caminda cu 
e wega a cuminsa na fabor di CBN 
cu 2 careda pa despues BlueClaws 
haci e wega 2-1. Den di tres inning 
Blueclaws ta haci e wega 3-2, cu Lix- 
ander riba monticulo, despues den 
di 4to inning CBN ta bay dilanti cu 
e score 6-3, pero BlueClaws no por 
keda afo y ta bin haci e wega 8-6. 
Nestor ta tuma e bala di Lixander 
den di 5 inning pa purba mantene e 
wega pero lastimamente Nestor no 
tabata den su miho forma y ta permiti 


e wega bira 10-8 pa CBN. Despues 
cu BlueClaws ta bolbe empata e 
wega, Nestor ta pasa e bala di pitcher 
pa Arhie Lacle, kende na su turno ta 
wanta wega y asina pa despues Blue- 
Claws cu un hit di Arthie ta bin tabla 
e wega. Esey ta haci cu BlueClaws ta 
logra di bay un inning mas. 

Den e inning fmal Maikel “Beep 
Beep” Camara ta logra yega base riba 
un bunita hit. Pa despues cu un robo 
ta avansa pa segunda base. Despues ta 
sigui Alexander Arias cu un fly riba 
segunda. Eugemar Helder ta bin pega 
un bala riba segunda pa asina avansa 
Maikel pa tercera. Lixander Lambri- 


nos ta yega na turno y ta dal un hit 
riba segunda kende na su turno no ta 
mira e bala y asina Lixander ta yega 
primera y Maikel ta score e careda di 
victoria. 

Asina Blueclaws ta pasa pa di 3er 
luga. Pitcher perdedo: CBN Alex- 
ander Peres. Pitcher ganado Blue- 
Claws: Arthie Lacle. Miho batiado pa 
CBN: Jeandre Jacapucci 3-l,CheFai 
Chong 4-l,Marshall Franken 4-1. 
Miho batiado pa BlueClaws: Euge- 
mar Helder 5-1, Lixander Lambrinos 
5-3, Nestor Martis 4-1, Rivandrick 
Simons 4-1, Arthie Lacle 4-3, Maikel 
Camara 1-l.Q 

Duo di beach volleyball a gana un y perde dos partido den e Weganan CAC 


VERACRUZ/ORANJESTAD - 
E duo di beach volleyball, Ear- 
genell de Cuba y Mitchell Daniel 
a conoce un Centro Americano y 
del Caribe cu sentimento mixto. 
Ambos atleta a hunga den e Cir- 
cuito di NORCECA y e resultado 
tabata satisfactorio. 

Sinembargo den e Weganan CAC di 
Veracruz, e duo di Aruba no a cay den 
un pool faborabel cu Cuba y e pais 
anfitrion Mexico hunto cu Cayman 
Island. E dos grandi Cuba y Mexico 
sigur ta esunnan faborito pa gana e 
medaya di oro den e Weganan CAC. 

Diaranson den oranan di atardi Aruba 
a mira accion contra Cuba e ekipo di 
Aruba a cay venci cu e score di 21-13 
y 21-11. E duo de Cuba y Daniel no 
a hunga consistente unda algun eror 
costoso den momentonan cardinal a 
haci e diferencia. 


Anochi mester a hunga contra e duo 
Virgen y Ontiveros di Mexico. Den 
e prome set cosnan no a bay mucho 
bon unda Aruba ta perde e prome set 
cu e score di 21-13. Den e segundo 
set, Aruba a hunga hopi mas miho 
unda hasta a pica dilanti pa tres punto 
despues Mexico a bini bon bek. Dado 
momento e wega tabata empata 7-7. 
Pero dor di principalmente door di 
eror di servicio Aruba a entrega may- 
oria di e puntonan y ta cay venci 21- 
15. 

Pa su mañan diahuebs, e duo Mitch- 
ell Daniel y Eargenell de Cuba a en- 
frenta e ekipo di Cayman Island. Aki 
e duo di Aruba a logra un victoria 
contra di Cayman Island cu e score 
di 21-13 y 21-8. E duo di De Cuba y 
Daniel a termina na di tres luga den 
nan pool y a sigui den e rond di 9-16 
luga unda nan por acumula punto.Q 




Mack van Eerenbeemt a combati cu firmesa 



VERACRUZ/ORANJESTAD 
- Diaranson y diahuebs a com- 
petencianan di RS-X a continua 
unda e atleta Mack van Eeren- 
beemt a competi. Riba diaranson 
di competencia Mack a haci su 
maximo esfuerso pa logra un bon 
resultado final unda el a sa na 
ocupa den tres race nabega dos 
biaha e di 5 luga y un biaha e di 
tres luga. 



Pa su mañan diahuebs Mack a mustra 
mucho mas sigur y aki e ta logra pone 
su mes bon unda e ta logra un di 5 
luga den e prome rond y casi ta logra 
vence su contrincantenan di Ven- 
ezuela y Puerto Rico den un duelo 
directo. Algun meter prome cu e fi- 
nal ambos ta drenta prome cu Mack. 
Den e rond number dos si cosnan ta 
cana bon pa e atleta van den Eeren- 


beemt, unda e ta logra un di 4 luga y 
den e rond number tres un di 2 luga. 

Cu e resultado di diahuebs ainda 
Mack van den Eerenbeemt ta den e 
prome cinco competidonan den e 
disciplina di RS-X. Cu su apenas 16 
aña di edad Mack ta e atleta di mas 
hoben di henter e competencia di 
bela den e Weganan CAC aki.Q 

Medaya di oro di Weganan CAC entrega na Philipine van Aanholt 



VERACRUZ, Mexico - Diasa- 
bra mainta riba e playa di Hotel 
Camino Real, e entrega di pre- 
mio den e deporte di bela a tuma 
luga. Mas cu claro entre e esun- 
nan cu a ricibi premio, tabata 
presente e representante di Aru- 
ba, Philipine van Aanholt kende 


a ricibi su medaya di Oro 

Manera nos a bisa anteriormente ya 
desde diahuebs un dia prome cu e fi- 
nal di e competencia den e disciplina 
di Laser Radial, Philipine van Aan- 
holt a seya su victoria y su medaya 
mirando cu e contrincantenan mas 



Margarita Hernandez ta pone 
record nobo den Marathon 
femenino 


VERACRUZ, Mexico - Cu e 
number 360 e Mexicano Margari- 
ta Hernandez a gana e medaya di 
oro den e Marathon femenino di 
XXII Weganan Centro America- 
no y del Caribe Veracruz 2014 cu 
a conclui ayera, ademas el a logra 
un record nobo cu ta 2 ora y 41.16. 

Margarita a kibra e marca anterior cu 
a wordo poni na Ponce Puerto Rico 
di 1993 di tambe e Mexicano Emma 


Cabrera cu un tempo di 2:42.29 pa 
keda cu e prome luga den e recorido 
di 42 kilometer. 

E medaya di plata a bay pa e repre- 
sentante di Cuba Dailin Belmonte 
kende a registra un tempo di 2:42.01 
pa su miho marca di temporada y e 
medaya di brons a bay pa Zuleima 
Amaya di Venezuela cu un tempo 
di 4:42.27. E otro Mexicano Karina 
Perez no por a subi e podium ya cu el 
a yega na di cuater luga. Q 





cercano no por a yega e atleta origi- 
nalmente di Corsou, pero awo com- 
petiendo pa Aruba. 

E emocionnan tabata bisto cerca e 
propio Philipine y su tata Cor kende 


no por a contene su lagrimanan di 
alegria. Esaki a bira e prome medaya 
pa Philipine van Aanholt den un wega 
grandi y mesora e ta corona su mes 
cu e medaya maximo. Cu otro pal- 
abra un prestacion di kita sombre.Q 



Richer Perez ta logra 
medaya di oro pa Cuba 



VERACRUZ, Mexico - Cu un tempo di 2:19.13 e Cubano Richer Per- 
ez a logra e medaya di oro 121 den e Weganan Centro Americano y 
del Caribe Veracruz 2014, ora cu el a gana e marathon masculino cu a 
wordo teni na boulevard Manuel Avila Camacho. 


Perez a keda leu di e marca di CAC cu a wordo poni na 1993 pa e Mexicano 
Benjamin Paredes cu un tempo di 2:14.23 y hopi mas leu di e record mundial 
di e atleta di Kenia Dennis Kimetto di 2:02:57 cu a wordo poni na Berlin, Ale- 
mania, apenas dia 28 di september. 

E medaya di plata a bay pa e Guatemalteco Jose Amado Garcia cu un tempo 
di 2:19.45 y e brons pa e Mexicano Daniel de Jesus Vargas cu 2:20.27. E otro 
Mexicano, esta Tomas Luna, a yega na di cinco luga cu tempo di 2:22.31.Q 

Atleta a wordo yama Reina 
di bowling 

Kamilah Dammers 
ta logra medaya di plata 


VERACRUZ/ORANJES- 
TAD - Kisas no ta tur 
premio maximo por tin 
pa un solo persona pero si 
tabata tin un hungando cu 
a merece di gana e evento 
di master femenino pa su 
forma di hunga durante 
henter e torneo aki sin 
duda tabata nos atleta 
elite di bowling Kamilah 
Dammers. 

Pero den e gran final, dos 
eror chikito a pone keda cu 
e medaya di plata unda e 
Mexicano a pasa Kamilah 
cu su ultimo shot. Diasabra 
merdia e weganan di bowling 


master femenino a tuma luga 
den e Bolerama na Veracruz, 
Mexico. Pa e final di master 
e miho ocho hungadonan 
femenino ta clasifica. Aki 
Kamilah Dammers di Aruba 
no a laga espacio habri y ta 
clasifica den e miho cuater 
luganan cual ya a dun’e un 
medaya. 

Den e prome wega semi fmal 
Kamilah ta vence hungado 
Ramirez di Colombia pa 
despues enfrenta e Mexicana, 
Gongora den e gran fmal pa 
e medaya di oro. Aki e Mexi- 
cano tabata tin e rosea mas 
largo y ta bay cu e medaya di 



oro tirando 10 pin so mas cu aplaudi Kamilah kende a gana reina di bowling den e We- 
Kamilah. respet di un y tur e siman aki ganan CAC di Veracruz 2014 

den e Bolerama na Veracruz, mirando tur e recordnan cu 
Nafmal eMexicano, Gongo- Mexico. Mesora nan a duna e atleta Arubano a kibra du- 
ra a pidi e publico presente pa e nomber di cariño como e rante e torneo aki. Q 



Ildemaro Ruiz a gana medaya 
di oro den bowling 

VERACRUZ, Mexico - E 
delegacion di Venezuela 
a sigui aumenta medaya 
riba e dia di clausura di 
Weganan Centro Ameri- 
cano y del Caribe. Ilde- 
maro Ruiz a logra meda- 
ya di oro den bowling. 

E di 54 medaya di oro a wor- 
do logra pa Ildemaroo Ruiz, 
kende a impone den e prome 
luga den e final di bowling 
di e categoria maestro mas- 
culino. Ruiz a gana e me- 
daya di oro cu 7283 punto. 

E medaya di plata a bay pa e 
Portoriqueño Jean Francisco 
Perez cu 7268 y -15 di dife- 
rencia; mientras cu e brons a 
bay pa e Colombiano Man- 
uel Otalora cu 7255 y -18 di 
diferencia.Q 


Tiburones de la Guaira 
cu victoria den LVBP 

CARACAS, Venezuela - Den fin di siman e campe- 
onato di Liga Venezolano Baseball Profesional 
(LVBP) a continua cu diferente wega. Tiburones 
de la Guaira ta logra victoria riba e number 1 di e 
campeonato. 

Ayera den oranan trempan Tiburones de la Guaira ta gana 
Caribes de Anzoategui cu e score di 5-3. Tiburones de la 
Guaira ta bati 7 hit y ta comete 1 eror, mientras cu Caribes 
de Anzoategui ta bati 8 hit pero no ta comete ningun eror. 

Awe y mañan e teamnan tin dos dia di descanso, pa asina 
nan por bolbe hunga diaranson 3 di december proximo. 
Riba e dia aki lo tin dos wega cu ta cuminsa pa 7:30 di ano- 
chi, unda cu Leones del Caracas lo ta enfrentando Carde- 
nales de Lara mientras cu Navegantes del Magallanes lo 
midi forsa contra di Tiburones de La Guaira. □ 


Serena Williams a participa 
den Internacional Premier 
di Tennis 



MANILA, Filipina (AP) - 
Serena Williams a debuta 
ayera cu un triunfo indi- 
vidual den e Liga Interna- 
cional Premier di Tennis, 
pero no por a sali victorio- 
so cu su team Singapore 
Slammers cu a perde pa 
di tres biaha consecutivo 
den e prome etapa. 

Williams, kende no a hunga 
den e prome dos dia, a derota 
Kirsten Flipkens di Namila 
Maverick cu e score di 6-3 
den e wega individual, pero 
a perde den dobel mixto cu 
Lleyton Hewitt contra di 
Andy Murray y Flipkens cu e 


score di 6-1. 

“No tabata facil pero mi a 
pasa dushi,” e number 1 di 
mundo a bisa. “Mi gusta e 
ambiente di team. Aunke 
uno ta perde un wega, tur 
ta sigui optimista y esey mi 
gusta.” E team Manila Mav- 
ericks a gana esun di Serena 
Williams, Singapore Slam- 
mers, pa 27-19 den e forma 
nobo lihe den cua e resultado 
ta dicidi sumando e punto 
ganadonan den encuentro di 
un solo set, den individual 
masculino y femenino, dobel 
masculino, dobel mixto e in- 
dividual leyenda. Q 

Taxista a drenta mondi 


Diasabra marduga camin- 
da di Santa Cruz pa bay 
Papilon un taxista a perde 
control pa un of otro mo- 
tibo bay dal riba un mata 
di kwihi den mondi pa- 
bou di caminda. 

No tabatin ningun persona 
herida, Polis a presenta na e 
sitio pa tuma tur informacion 
di e accidente aki. E auto a 
haya sla dilanti. Ningun per- 
sona a resulta herida. Q 






Accidente cu herido 



Diasabra den oranan laat 
di madruga patruya di San 
Nicolas y ambulance ta 
wordo manda cu urgencia 
pa un accidente cu herido 
na Mabon. 

Na yegada nan ta bin com- 
pronde cu e chauffeur tabata 
bayendo direccion panort cu 
un velocidad basta halto y na 
momento cu un cacho a bay 


crusa su dilanti el a bay des- 
via pa no dal e cacho y ta bay 
dal contra un auto staciona, e 
auto aki a bay dal contra un 
otro auto y tambe el a dal 
contra un mata. 

E chauffeur cu no tabata 
tin faha di siguridad bisti a 
keda herida. Polis a con- 
stata cu e chauffeur tabata 
bou influencia. Personal di 


ambulance a trata e chauf- 
feur na e sitio y despues a 
transporte pa hospital. Polis 
a bay hospital y despues di 
tratamento medico e victima 
a wordo hiba warda di Polis. 
E auto cu e chauffeur tabata 
den dje no ta di su persona. 
E auto a keda confisca pa mas 
investigacion. □ 


Chauffeur di taxi no 
a duna preferencia 


\ 



ORANJESTAD- Diasa- 
bra atardi riba e caminda 
paden dilanti ex Morgan’s 
Island a sucede un acci- 
dente di auto basta fuerte 


entre un taxi y un auto 
particular. 

Patruya di trafico a presenta 
na e sitio y a topa cu un Mit- 
subishi galant y un Hyundai 
Van taxi, cu a accidenta. 

Polis a wordo informa cu 






e galant ta bayendo abou y 
e chauffeur di e Hyundai 
Van taxi no a wak e auto ta 
biniendo di pariba. E taxi a 


sali dilanti di e otro auto am- 
bos auto ta dal basta duro den 
otro. 

E impacto tabata asina fuerte 


cu e chauffeur a perde control 
bay straight baha caminda. E 
auto su banda drechi a keda 
completamente destrui. Q 

Unidad Mobil a score durante control 

Sospechosonan di atraco 

Diabierna anochi den 
Mandolinstraat na Tara- 
bana Unidad Mobil du- 
rante nan patruya a topa 
cu grupo di persona sinta 
pafo rond di un auto. 

E agentenan policial a baha 
pa tene un control preventivo 
riba e personanan sinta pafo. 

Grandi tabata nan sorpresa 
ora nan a bin haya joyasnan, 
laptop procedente di ladroni- 
cia. Un arma di candela cali- 
ber 38, carga cla pa tira, tam- 
be a keda confisca. A bin haya 
jacketnan y otro articulonan 




A detene dos homber na 
e sitio,ta trata di I. Lares y 
KTromp. Den un laptop cu 
a keda confisca, autoridad a 
haya varios potret di un hen- 
de homber cual lo ta doño di 
e laptop. Cuerpo policial ta 
pidi si por reconoce e per- 
sona riba e potret pa avisa su 
persona, di tal forma cu e por 
presenta na warda di polis pa 
reclama su laptop horta. Un 
Toyota Corolla y un Chev- 
rolet celta a keda confisca, 
den e autonan aki a haya 
varios cosnan procedente di 
ladronicia. □ 


Dos persona gara cu droga 



Cuerpo Policial den pres- 
encia di Fiscal diabierna 
anochi a subi caya te den 
oranan di marduga. Fiscal 
Pronk tabata presente y 
tabata inspecciona con e 
proceso di e control poli- 
cial di e fin di siman ta- 
bata bay y desaroya. 

Unidadnan Mobil hunto cu 
Unidad K9 tabata riba caya 
y personal di CEA pa trans- 
porta e detenidonan pa war- 
da. Den e accion Policial di 
diabierna pa diasabra total di 
2 persona a keda deteni pa 
droga. 

Den J.G Emmanstraat Uni- 
dad Mobil a para un Tercel y 
den un saco di plastic a haya 
basta marihuana. Ambos 
persona a keda deteni.Q 



a wordo gara 



Chauffeur burachi uo 
por a supla 

SEROE BIENTO - Polisnan riba patruya tabata riba e ca- 
minda sin nomber coriendo den Seroe Biento y na haltura di 
e cas 32B, Polisnan a mira un auto Susuki Samurai A-58002 
para memey di caminda. Polisnan a mira e homber para banda 
di e auto ta orina riba caminda publico. Despues el a drenta 
den e auto y a core bay direccion pazuid. Polisnan a mira cu 
e chauffeur ta coriendo di robes pa drechi riba e caminda y 
Polisnana para e auto. Ora cu Polis a papia cu e chauffeur nan 
a nota mesora cu e ta bou di influencia di alcohol. El a haci test 
y a purba supla cinco biaha, pero no a logra. Relaciona cu esey, 
el a keda deteni y hiba warda di Polis, na unda el a keda cera 
pa investigacion. Ta trata di e homber A.M. naci na Aruba di 
28 aña.Q 

Ladron a drenta den 
oficina di dokter 

ORANJESTAD — Central ta manda Polisnan na e ofi- 
cina di Dr. Riley pa un kiebro. Na e sitio, Polis a papia cu e 
homber K, kende ta traha pa e compania di Rhodhana Secru- 
rity. K, ta bisa cu el a haya un informacion di un kiebro mas o 
menos 00.55 y el a yama e dokter, pero no a haya su persona 
na telefon. Polis a bisa K, pa bisa Dr. Riley pa e pasa warda 
pa duna keho. Polisnan a mira cu e bentana parti panort di 
e edificio ta kibra. Ta parce cu nan a bay cu e airco, pero nan 
no tin sigur.Q 

Choller deteni y cera 

ORANJESTAD — Central a manda Polisnan den bisindario 
di Santa Helena pa yuda un polis, relaciona cu detencion di 
un sospechoso. Na e sitio na e rotonde, testigonan a mustra 
Polisnan e sospechoso. Eynan Polis a topa cu nan colega y e 
choller Juancito Y. E1 a keda deteni na e sitio pa ladronicia.Q 

LESA Y PENSA 


Sociologo, Adriaan M. Moen 

Realidad di ciase 


Dianan 24 y 25 di november ul- 
timo, a tene un ’Cumbre contra 
Criminalidad’ na Corsou bou di 
e lema ’Corsou di ta Basta Awor', 
promove y financia pa Gobierno, 
comparti pa parlamento, formal- 
mente tene na nomber di ’pueb- 
lo’/electorado na Corsou, expre- 
sando preocupacion y deseo pa 
para y reduci criminalidad. 

Ricibi adhunto un compilacion di 
dato estadistico di C.B.S., cu ami a 
selecta di dje gran cantidad di dato 
(60-piku tabel), cu CBS a parti bou 
di un shen participante di diferente 
sector di sociedad, esta sindicato y 
instancia oficial envolvi cu situa- 
cion (a)social den comunidad, cu 
ta fondo di criminalidad na Corsou, 
directamente (condicion di bida ma- 
terial) y indirectamente (e cuadro 
cultural/moral dje grupo concerni). 

E datonan aki ta acompaña pa algun 
otro, cu ta refleha e 'realidad di 
clase' na vigor di desigualdad social 
economico financiero entre e tres 
clasenan social, cu ta forma socie- 
dad: e Clase di Capitalista, aprox.1% 
di poblacion, e Clase Medio di Tra- 
hado, aprox.25% di poblacion, y e 
Clase Trahado Comun, aprox.75% 
di poblacion. 

Realidad di Clase ta nifica, cu, como 
regla general, tur fenomeno di com- 
portacion y pensamento (a)social di 
hende como miembro di grupo di 
grandi sociedad te chikito/famia ta 
'determina' o altamente condiciona 
pa su posesion den e grupo a base di 
factor social- economico na prome 
luga,manera (sin)trabou, entrada, 
autoridad/poder, propiedad,en breve 
a base di interes (a)social ; pues, da- 
tonan, cu ta determinante pa e sorto, 
seriedad y escala di crimen den un 
sociedad ; nan ta refieha causa y con- 
secuencia structural, es decir durade- 
ro/persistente, di criminalidad den 
cualke sociedad cu un sistema liberal 
capitalista di produccion (di bienes 
y servicio) y di reparticion (dje ba- 
lor produci, den forma di entrada y 
propiedad, e PIB/Producto Interno 
Bruto, pa aña, pa cabes, na Corsou na 
2011 un 27mil florin, posiblemente 
un 28mil florin na 2014, respectiva- 
mente 2mil250 y 2mil330 florin p/1. 
; ojo: e cifranan aki ta duna un midi 
puramente aritmetico, sin mas nan 
ta bisa poco tocante e reparticion di 


En conexion cu e tem- 
porada dushi di Pasco di 
nacemento, nos Comis- 
ion mas cu nunca ta corda 
riba nos rumannan. Hopi 
ta esunnan cu ta pasando 
den duro specialmente 
awo cu prijsnan ta subi- 
endo drasticamente den 
tur sector. Tabata y ta nos 


prosperidad existente na vigor entre 
gruponan dje tres diferente clasenan 
menciona, cu ta forma sociedad na 
Corsou awendia. 

Di e angulo di sociologo ( esta criti- 
co pa cu sistema liberal capitalista na 
vigor), e datonan clave pa por trata e 
problema di criminalidad na Corsou 
fundamentalmente awendia, na final 
di 2014, ta esunnan siguiente : 

Corsou cu un poblacion di 
aprox.l53mil habitante na 
2014(150mil563 na Censo/2011) tin: 

1. a. un desempleo general di 13,0 
%, o sea un 8 mil persona economi- 
camente habil sin trabou, afectando 
condicionnan di bida (material y in- 
material) di un 7 mil famia entre un 
total di 55 mil famia na aña 2013, 
mayoria den e mita dje clase trahado 
(manual y no manual), cu ta biba 
bou dje nivel oficial di ’existencia 
minimo' di f.2650 p/1 pa un famia 
di 4 persona, i mas ainda bou dje 
mita dje poblacion aki, cu ta(bata) 
biba den pobresa oficial cu un sueldo 
minimo legal o menos como entrada 
pa luna, e dos categorianan hunto cu 
te mas cu mita di henter poblacion 
na Corsou ; 

b. un desempleo hubenil (15-24 
aña) di 37,2 % na okt. 2013, miles di 
hoben pasando dia sin perspectiva 
riba un futuro di bira util y di wordo 
aprecia pa lo demas den sociedad; 
ojo :macro economicamente y mac- 
ro sosiologicamente mira, desem- 
pleo como tal ta resultado di falta 
di inversion den produccion y den 
poblacion di edad productivo; 

ta esunnan na mando den sec- 
tor financiero (supuesto banconan 
'amigo'), cu ta maneha centena- 
res di miyones di fiorin di spaardo, 
mayoria di clase trahado cu mas 
poder di adkisicion cu lo prome- 
dio, cu ta primeramente responsa- 
bel pa cu inversion den economia 
; sin embargo, realidad di clase na 
Corsou ta, cu nan ta orienta/guia pa 
e principio capitalista imperativo di 
maximalisacion di ganashi priva, no 
pa e balor social di alivia necesidad 
colectivo dje clase trahado optimal- 
mente, i.c. crea trabou y entrada pa 
trahado segun capacidad financiero 
dje institucionnan bancario hunto, 
cu ta acumula fortuna di sociedad, 
en gran mayoria produci pa tra- 


hado (manual y no manual, fisico y 
celebral) ; cu e miles di miyones di 
fiorin,cu Hulanda a debolbe nan pa 
elimina e debe publico di mas cu tres 
mil miyon fiorin cu sociedad local 
tabatin cerca ’nos’ institucionnan fi- 
nanciero priva, eseynan ta mas ’over 
likides’ cu nunca, casi ’hogando’ den 
cen, cual sin embargo, nan no ke 
uza pa inverti den proyecto cu no ta 
rende ganashi maximal, manera con- 
struccion di cas di famia pa e.o. e 5 
mil famianan inscribi na FKP varios 
aña caba sin tin fin pa haya un cas 
cu nan por paga cu nan entrada cu 
poco poder adkisicion; pues, maxi- 
malisacion di ganashi ta tuma luga a 
costo di minimalisacion di alivio di 
necesidad basico di grupo grandi di 
ciudadano dje klas -trahado, cu no 
tin suficiente entrada pa paga pa un 
cas drechi (cumpra o huur). 

Asina por constata/’ilustra’ como 
realidad di clase na Corsou awen- 
dia, contrario na versionnan general 
populista, engañoso, irealista, ro- 
mantico, eroneamente ’patriotico’, 
cu : 

2. a. banconan ’amigo’ principal (t)a 
dispone di mas cu dos mil miyon di 
fiorin na cen di debe 

publico, cancela/’sanea’ pa gobi- 
erno Hulandes cu banconan ’amigo’ 
local ; 

b. institucion financiero grandi 
a haci 22 te 31% di ganashi mas cu 
aña anterior 2013, pa poco doño 
capitalista ultra pudiente enrikece 
nan mes mas ainda,- a pesar cu eco- 
nomia local ta stanca te a contrae- , 
aumentando pobresa te 25% di po- 
blacion, kendenan ta trahado, cu ta 
dependiente di capitalista pa trabou, 
entrada, cas, etc. ; 

c. un dje banconan’ amigo’ a caba 
di construi un banco palacio ultra 
moderno pa 20 pico miyon florin, y 
mesun banco ’amigo’ recientemente 
a ’lamenta’ den forma discreto, cu 
gobierno local,- bou di presion di 
gobierno di Hulanda, no a laga nan 
financia construccion dje hospital 
nobo, kitando nan chens pa gana 
mas cu 40 miyon florin na interes, 
cual suma pagado di belasting, esta 
’pueblo’, e clase trahado completo, lo 
mester a paga e banco ’amigo’ (mas 
cu e banco fmanciado na Hulanda 
tabata cobra) pa su servicio comer- 
cial, pues, nada ’amistoso’, ni social o 
’patriotico’, mientras cu no sa ta po- 
litica dje 


banco ’amigo’ pa buta suma 
grandi disponibel a largo plaso cu 
interes ’social’/abou pa traha cas di 
famia pe clase trahado, cu no tin e 
poder adkisicion pa paga tera y cas 
cu e clase medio prospero minori- 
tario si por paga (proyectonan estilo 
’urbanisacion resorf na Bandariba y 
na Bandabou). 

ojo : e 40 miyon, cu e banco 
’amigo’ a perde di gana, ta monta 
centenares di biaha mas 

cu e sumanan di donacion y 
di sponsor, cu e banco sa publica 
cu frecuente anuncio y cu elogio pa 
’nos’ medionan di informacion local 
(corant, radio y television), pa no 
papia dje dos mil miyon fiorin na 
debe publico local, cu nan a haya 
paga pa Hulanda ; 

d. nan ta fia miyones na publico 
cu poder di mas cu lo promedio pa 
esey gasta na articulo y servicio di 
luho (auto nobo, electronica, biahe, 
farandula caro, etc.), pasobra e sorto 
di fiansa aki si ta rende hopi ganashi 
(te pasa 100%) den poco tempo (1-5 
aña); 

e. banco nan ’amigo’ ta presiona 
representante di ’pueblo’ den go- 
bierno y den parlamento, politico 
’profesional’ populista, fmancia pa 
(gran)capital pa yega y keda na posi- 
cion di poder -, pa sirbi nan interes 
di clase pa cambia e regla den e ley 
di ganashi di 60/40 pa 40/60, p’asina 
nan por inverti 60% di ganashinan 
bancario local den exterior, na luga 
di inverti den economia local, cu no 
ta creciendo debi na falta di inver- 
sion pa banconan ’amigo’ -, y pa nan 
inverti 40% dje ganashi localmente, 
ganando menos 

interes pa ’servicio patriotico’ 
menos rendabel, mira for di punto 
di bista liberal capitalista, manera in- 
version a largo plaso na interes abou 
den construccion di cas. 

f. un banco ’amigo’ a duna,- no 
presta -, un lider politico conserva- 
dor neo liberal, na fabor di interes 
di gran capital, 325mil florin na aña 
1998 pe hiba campaña y gana elecci- 
on pe implementa politica antisocial 
prescribi pa F.M.I. pa reduci gasto 
publico, kitando miles di trahado 
for di trabou, reduciendo sueldo 
y salario pa miles otro, scapando 
(gran-)capital miyones di florin na 
gasto laboral sin obligacion pa inverti 
productividad, creando otro cupo di 
trabou. □ 


Un man pa nos rnman 


custumber cu durante e 
dianan di fiesta di fin di 
aña nos ta comparti cu 
nos prohimo. 

Esaki ta locual nos tur a siña 
di nos grandinan. Ki bunita 
lo ta pa nos sigui cu e tradi- 
cion aki. 

Y pa e motibo aki tambe nos 


Comision Un man pa nos 
ruman ta haciendo e gesto 
aki, partiendo paña, sapato, 
paña pa mucha homber y 
mucha muhe, tas, cortina, al- 
gun regalo pa bou kerstboom 
etc. 

Nos ta invita comunidad di 
Aruba pero muy special e 


Bario di Playa Pabou y Ma- 
diki pa pasa y scoge locual tin 
di ofrece. Mayoria mercancia 
ta na Awg.l .—y asina duna 
chens pa mas famia por pro- 
becha di e Mercado aki. 

Esaki lo ta riba diasabra, 13 di 
december, 2014 y nos lo haci 
uzo di e oficina di dr. Gerrit 


Croes den Driemasterstraat 
53. Nos Mercado lo ta habri 
pa e publico desde 10:00 di 
mainta pa 1:00 di merdia. 

Ta deseo di Comision aki 
pa nos comunidad pasa un 
Pasco yena di dicha y amor y 
un aña nobo yen di speransa 
y bendicion. □ 








LESA Y PENSA 

ALFA ta obtene premio 



Alternalive Lifeslyle Federation Aruba> 


“E blokeo causa pa religion ta 
un punto di enfoke ademas di 
busca cooperacion cu tur fun- 
dacionnan y organisacion social 
den Caribe,” Micheal Kelly di 
Organisacion Alpha ta relata 
despues di nan participacion na 
e Pink Orange Alliance Conven- 
tion di Caribe. 

Pink Orange Aliance ta un colabora- 
cion entre COC di Hulanda, Aruba, 
Bonaire, Curaçao, St. Maarten, Saba 
y Sint Eustatius 

Stichting Alternative Lifestyle Fed- 
eration Aruba (Alfa) ta boga pa mas 
informacion riba necesidad y obsta- 
culo cu hobennan ta experimenta dor 
di nan preferencia sexual. 

ALFA tin como meta pa traha pa e 
comunidad LGBTI algo cu no ta 
facil,paso te ainda tin un cierto taboe 
y ignorancia tocante e problematico 


rond di LGBTI. 

Te ainda hobennan ta wordo poni 
riba presion na cas,e logra cu un 
persona mester sinti su mes safe. E 
presion hopi biaha ta mental door 
di insultonan verbal. Door di esaki 
tambe drop out y depresion pa ho- 
bennan . 


Un ehempel ta ALFA ta presenta na 
schoolnan cu tin interes e concepto di 
Derecho Humano y Derecho Igual. 
Ta un derecho di tur ser humano 
pues tambe hobennan por expresa 
nan orientacion sexual. 

Orientacion sexual tambe ta forma 
parti di nos salud sexual pero tambe 


e salud en general. Ta papia cu e ho- 
bennan tambe tocante hiv y sti. Ta 
enfoca riba di hoben pa hobennan 

Un proyecto cu ALFA lo pone en- 
foke riba dje ta Purple Friday hunto 
cu EPI school, cu 10 orador cu lo 
toca temanan cu tin cu haber cu tol- 
erancia, aceptacion, presion, podera 
etc. Temanan cu e hobennan mes a 
scoge . 

Un hangua den e hooi’, ta un film 
basa riba realismo extremo y homo 
fobia den un famia y ta duna atencion 
na e problematica cu ta existi cerca e 
sentimento di e hoben. E film a wor- 
do traha den colaboracion cu COC 
y dentro di poco lo ta riba mercado. 
PRESTIGE AWARD ta un organi- 
sacion cu ta enfoca riba organisacion 
cu sa di move un movecion positivo 
den sociedad, ta hiba un movecion cu 
ta fomenta cambio y no ta acepta dis- 
criminacion di ningun forma.Q 


Advertorial 


Aruba Marine Park Foundation su di 3 De Palm Island Lionfish Challenge 

Unicamente jaagdo cu entrega pisca 
dianan 4-6 di december of esunnan 
cu a clasifica na e torneo ultimo, lo 
yega na remarca pa participa dia 7 
proximo na De Palm Island. Tambe 
unicamente Lionfish entrega entre 4 
pa 7 di december ta conta pa premio 
pa e torneo aki. 


Manera e organisacion cu su meta 
primordial ta instala un parke ma- 
rino pa proteha bida marino a bin ta 
propaganda, Lionfish ta un especie 
cu ta forma un menasa pa e rifnan 
di Aruba y su fauna. Un Lionfish 
por come mas o menos20 pisca den 
30 seconde y ta cabando cu tur pisca 
riba rif. Como consecuencia, Aruba 
su turismo y industria di pesca lo por 
sufri door di e bestia no desea aki y 
mester busca un manera pa sigura cu 
nan poblacion lo ta e mas abao posi- 
bel. 

E aña aki atrobe e DPI Lionfish Chal- 
lenge lo tuma luga riba De Palm Is- 
land pero tur e jaagdonan di Lionfish 
lo mag di pisca full rond di Aruba. E 
motibo pa esaki ta cu De Palm Tours 
kier duna e atencion necesario pa 
elimina e pisca peligroso aki full rond 
di Aruba. 

Ademas e evento dia 7 ta amplia e 
biaha aki cu mas atraccion. Bishita 
De Palm Island riba diadomingo 7 
di december pa asina ricibi hopi in- 
formacion over e Lionfish, mira e 
‘anatomia’ di un Lionfish y tambe 
haya informacion di e bienestarnan 


alimenticio pa bo di expertonan di 
nutricion. Bin wak pa bo mes e jaag- 
do di Lionfish competi pa gana dife- 
rente premionan, por purba un tiki 
di e Lionfish filet logicamente lo por 
disfruta di tur e facilidadnan di De 
Palm Island cu ta lo siguiente: wa- 
terpark, banana boat, all you can eat 
and drink na Miramar Restaurant y 
Blue Parrot Bar, salsa les, free snor- 
kel tour, actividadnan deportivo, live 
music y hopi mas. 

Pa participa como jaagdo di Lionfish 
mester inscribi na Nos Clubhuis na 
Hadicurari Centro di Pesca prome 
cu dia4 di december. E reunion in- 
formativo pa participante ta tuma 
luga na Nos Clubhuis di Hadicurari 
pa 7:30 di anochi. Registracion ta 
completamente gratis. Pa mas infor- 
macion tocante e reglanan di e Chal- 
lenge yama Hadicurari Centro di 
Pesca 586-0820 of 586-6610.a 



Pa di 3 aña consecutivo De Palm 
Island ta reta tur e amantenan di 
buceo y amantenan di lama pa 
gara mas hopi lionfish pa com- 
peti pa premionan atractivo y 
alabes yuda medio ambiente di 
Aruba. Desde diahuebs 4 di de- 
cember proximo te cu dia 6 di 


december, tiradonan di Lionfish 
por entrega nan lionfish na or- 
ganisadonan na Nos Clubhuis na 
Hadicurari pa un recompensa. 
Diadomingo 7 di december lo tin 
e gran evento unda lo competi pa 
premio special pa shore diving na 
De Palm Island mes. 

Grand opening 


luxury BALLY Boutique 


BALLV 


bally 


BALLV 


riiiitll^ we 

Jwcllkc 

luxury HALLY ^ 

ilriVM] baeL dfv ihc ^ 1 

iiiLpntt! j|,| 1 

Hic ctfTirijil opcntny of I f É\ . J 

ihc llALLV tiuuL^uc 
wu InjJy u niijçhl to 
rvmCilibcr. l'hc rud HR|j|H - , 
corpcl evcnl w'Am lll I 

iKMilcd for Ihc ncw *' v HB 

BALLV Boiiiiquc.nl 

ils ncw locntiofi in thc rnlnt Ekfxh Pbni Mnll. 

Ll w.'u iifl alKinlulc iiuiçiail anil dcuiant nn'air. 
Thc cntfniicc tuul a Ix^llfuJly tlt. doub]c 
anrhwny in ihc bally rcd culor daxiniLnJ wilh 
lighrs nitd Im^ stuny gnecn Jcntcd ficus trccs. 
1'hc ihciflE of lllc opcniitii W'uh tni^imJ OH iJlc 
Vrniacc pt»1iCT¥ frnm ihc TnDrkcting cjLm|niigru 
lluLLhciiiin in 1910'willi rckvain urtists whkh 
bcjjDR CKUling wnridw'idc hmnd 4iwArciK» jmd 
»LiccesiU Thc arcu uf Ihc venuc via:L cmncnciJ 
inh> a vintui;c hHingc complckly docnrnlal 
wilh crystal chDnJcticn in ihcslylç' urihc 
l92ty!LDnáJ l'J^irii. with tun|jjnjj arl rnflnlJK' 
miHt ImponiiJil SwiHS, Hicnch and Cicrmiin 
artisl^ of ihr muálcmiil pcriud. Siflccdic 
Ibundinjj orthiis. liuiuy huiiwin LLj5l hy thc 
hitlly rñinily, Ihe bmnJ has b<cn vviy ciOKily 
Jiiikcd 10 thc uHi! fur ckcadcv. 

A vjiriciy of ]jfi.>in luuiijjc muiic plsiyi'iJ all nigln 
whiEe ihc VlP gLieslii minglAl trnd sippcd 
"UellinL!'' itiid » curieiy of^cQcklRd& inHpircd on 
Lhc t93[y:!. The ramLflis liurry'^ har nf VVflicc 
iluly Jbucidcd IR ]923 wuh thc souice uf 
inspirBljnn forlhcsc ranicHiN ''ftcilinis" Ncrvcd 
lu al L ihc jjmts upon entcriiig ihc VTcniic. Thc 
dctk'uliia liutu iTueuvrirN und enlCrini; wcTc nll 
cuurdinnLcd by Ingc vtiii EUflin. Clh.’l'tH.'niriL 
aiid ii jjKiii mlTf(Uin ihc Divi resorus. Thc 
Arubu J^iLly UuLifiiiLic gmiid iTpcninjj wur 
honored in ihi!) ^pccinl occasiion hy iHtvinii lLk 
VH iil orMr. -Mimqim -MnrriutinJ whu is Uue t"liO 
(■fohul Amcncjv, Mr. Kcnh &imctt, ihc 
Jjjivctor of Lqlin^AmcncB. Jioil -Mr Adam 
Mccollum. thc Dircctor of Murkeiinjj. 

Mr. Marrioliiu, uluni' wilh Cu-ciWiu.Tiii ]<.elly 
AlwnnL, fjcargc MilviN., und Munoj Alwuni did 
llle huñmi. ufthc nbihUfl cuEliiL|j ccrenKiny. 

All invilcd yuc»l JcJt ihu party wilh ijrvai 
iiiemoricv^ hijt smdch .lhiJ q Hpci.ieJ|y dcsijjpcd 
BalLy fiouvcnir. 

BISTA POLITICO 


Minister Bermudez: 

“Mi ta spera cu e procedura di presupuesto 
yega na su final prome cu aña bolter” 



Diabierna pa 1:30 di mar- 
duga e presupuesto suple- 
torio 2014 a haya su apro- 
bacion den parlamento cu 
12 voto na fabor y 8 contra. 


Despues di un trayectorio 
basta largo Minister di Fi- 
nancia, Angel Bermudez 
ta spera cu finalmente por 
conclui e proceso aki cu 


firma di Sr. Gobernador, 
Fredis Refunjol prome cu 
fin di aña. 

E presupuesto adapta 2014 
ta conta cu varios ahustacion 
cu ta basa riba e recomen- 
dacionnan cu e expertonan 
di e secretariado di College 
Financieel Toezicht (CFt) a 
entrega na e mandatario di fi- 
nancia. Entre nan ta trata di e 
deposito di 170 miyon florin 
den e fondo di pensioen di 
APFA, pa sigura e pension- 
nan existente y tambe pa es- 


unnan cu lo drenta na vigor 
den un futuro cercano. 

Fuera di esey, e reservacion 
pa e fondo di AZV ta e di 2 
ahustacion y por ultimo un 
suma di 10 miyon florin pa 
diferente categorianan cu ta 
indica cu lo surpasa e suma 
presupuesta. Durante re- 
union e mandatario di fman- 
cia a entrega tambe un nota di 
cambio cu ta pa aloca e suma 
necesario pa por cumpli cu e 
promesa di gobierno pa paga 
e pago igual na e pension- 


adonan e aña aki. 

Minister Bermudez ta con- 
tento cu e aprobacion di e 
presupuesto y ta spera cu 
pronto lo por fmalisa e pro- 
ceso completo pa asina e por 
continua cu e presupuesto 
2015 y entrega esaki na tempo 
manera ley ta stipula. “Awo 
e palabra final ta keda na Sr. 
Gobernador kende lo mester 
firma e presupuesto 2014 y 
e supletorio pa asina e pro- 
cedura di e presupuesto aki 
por yega su fmal e aña aki”, e 
mandatario a expresa.Q 


Rene Herde ’(AYP) 

Reunion di 15 ora 
cu por a caba den 2 ora 



E reunion pa trata e presu- 
puesto supletorio 2014 por a 
dura pa mas dos ora. Na luga 
di esey el a bira casi 15 ora. 
E tres temanan den e presu- 
puesto tabata, e inversion di 
e suma di 170 miyon florin 
pa sigura e pensioen di 3000 
pensionado y 6000 trahado, e 
entrada extra pa AZV pa cu- 
bri e seguro di henter pueblo 
awor y den futuro, y e suma 
di 10 miyon pa cubri gas- 
tonan di onderstand y over- 
time di entre otro polis. E 
tema di e suma di 170 miyon 
ya a wordo discuti y aproba 
na comienso di siman. 

Mescos ta e caso cu e entra- 
da extra pa AZV pa cubri e 
gastonan di cuido medico di 
henter pueblo. Esey tambe a 
wordo trata, discuti y aproba 
na comienso di siman. Aki 


ta unda oposicion no a yega 
mas leu cu bisa cu gobierno 
ta aumenta BBO. Sin bisa 
cu tur e placa ta bay pa cubri 
seguro medico di tur hen- 
de na Aruba y sin presenta 
niun alternativa pa sigura cu 
niun hende ta keda sin cuido 
medico aki na Aruba y den 
exterior. Pa loke ta e ultimo 
punto di e suma di placa pa 
onderstand y overtime, niun 
hende tabata contra di esaki. 

Kier men cu no tabata tin 
nada nobo pa papia riba dje. 
E reunion por a caba den al- 
gun ora maximo. Pero si wak 
loke a bini dilanti na pre- 
gunta di oposicion ta tristo. 
Un siman prome oposicion a 
grita cu nan derecho di haci 
pregunta a wordo viola. Den 
e reunion oposicion no a haci 
ni 10 pregunta tur hunto. 


Loke oposicion a trece dilanti 
ta asuntonan cu no tabata al 
caso, no tabata riba agenda y 
tabata mas pa haci politikeria. 
Ta aki ta unda e acusacionnan 
a cuminsa y a daña resto di e 
reunion. 

Tur partido y miembronan 
di gabinete ta responsabel pa 


e reunion innecesariamente 
largo y no al caso aki. E min- 
isternan cu a destaca tabata 
minister Bermudez cu ta- 
bata al caso manera semper y 
Minister Presidente cu tabata 
elocuente den splicacion di 
e relacion cu Hulanda, den 
splica e maneho cu su go- 
bierno a hiba pa 5 aña y con 


ta sigui pa futuro. Ta bale la 
pena pa bolbe scucha e dis- 
cursonan aki. E critica riba e 
reunion aki cu a bin di pueb- 
lo ta na su luga! Parlamento y 
gobierno tin un tarea bieu cu 
tin cu traha riba dje den aña 
nobo: drecha funcionamento 
di politica na Aruba. Asina 
nos no por sigui! □ 


Advertorial 


Sunset Sushi 



Kiwanis Young Professionals Aruba 
(KYPA) ta un club consistiendo di pro- 
fesionalnan hoben cu ta dedica nan or- 
anan liber na comunidad. 

Cu e meta di duna bek na comunidad di 
Aruba, KYPA ta organisa diferente evento 
durante aña di e forma aki generando fon- 
do pa diferente proyecto y tambe pa yuda 
diferente gruponan mas sensibel den nos 
Comunidad. KYPA su area di enfoke ta riba 
muchanan di Aruba. 

Diaranson 3 di December, KYPA ta organ- 
isando e tradicional SUNSET SUSHI. E 
aña aki SUNSET SUSHI ta tuma luga na 
GARI WASABI cu lo percura pa huesped 
tur persona. Sunset Sushi ta un anochi ame- 
no entre profesionalnan pa asina duna tur 


hende oportunidad di conecta y intercambia 
contacto y ideanan. Tur aña Sunset Sushi ta 
un evento social cu ta completamente bendi 
y di e forma aki ta recauda un bunita suma 
bek pa Comunidad. KYPA kier a gradici 
Gari Wasabi pa pone su luga disponibel pa 
e evento social akinan. Tambe un danki in- 
menso ta bay na Rosetty Eleonora pa su ser- 
vicionan y Tropical Bottling Company cu a 
sponsor e evento cu su biña Matua. 

Durante e evento ta bay tin entretenimento 
di DJ RJ cu lo entretene cu lounge music y 
di e forma aki duna tur presente un opor- 
tunidad di socialisa y comunica. Ticket ta 
solamente Awg. 75 y ta disponibel cerca tur 
miembro. Tambe por tuma contacto cu nos 
riba nos Facebook :facebook.com/Kiwan- 
isYPAruba Q 

Rene Herde '(A VP) 

Oposicion no kier sigura pensioen 
di trahado y pensionado 


Den un di e reunionnan 
publico cu a tuma luga 
recientemente a trata e 
ley di pensioen nobo pa 
trahadonan di gobierno y 
e aumento di e cobertura 
di tur e pensionnan den 
APFA pa sigura cu lo por 
paga e pensionnan awor y 
den futuro. E ley a wordo 
aproba cu sosten di AVP. 
MEP y PDR a vota contra! 
Kico esaki kier men? 

Pensioen di APFA 
E ley nobo di pensioen di 
APFA pa tur trahado di go- 
bierno, maestronan di scol 
y otro trahadonan den sec- 


tor semi gubernamental, ta 
sigura cu e trahadonan aki 
lo haya un bon pensioen den 
futuro y cu nan ta sigur cu 
nan lo cobra esaki dia nan bay 
cu pensioen. Na 2009 e sigu- 
ridad di cobra pensioen a dis- 
parce pa motibo cu e fondo di 
pensioen a perde hopi placa y 
pasobra e gobierno di MEP 
no a haci suficiente pa salba 
e fondo. 

Mescos a sosode tur rond di 
mundo cu fondonan di pen- 
sioen cu a perde riba nan in- 
versionnan den mercadonan 
di capital. 

Contrario na loke a sosode na 
otro paisnan, e fondo di pen- 


sion di APFA no a corta den 
e pensioen mensual di pen- 
sionadonan. Na otro paisnan 
e pensionado a haya menos 
placa tur luna of a perde tur 
cos! Na Aruba APFA hunto 
cu gabinete Mike Eman I a 
traha un plan pa recupera e 
fondo y no laga e fondo bay 
bancarota. Si a laga e fondo 
bay bancarota e mas cu 3000 
pensionado y nan famia lo a 
keda sin niun entrada. E mas 
cu 6000 trahado lo a perde e 
pensioen cu nan ta spera di 
haya den futuro. 

Cu e ley nobo cu a pasa si- 
man pasa, a pone e cober- 
tura bek na 100%. Awor tur 


e 3000 pensionado y e 6000 
trahadonan ta sigura di nan 
pensioen awor y den futuro. 
E fraccion di AVP a vota na 
fabor di e cambionan aki cu 
tambe ta haci cu e edad di 
pensioen ta subi pa tur hen- 
de na 65 aña. E partidonan 
MEP y PDR a vota contra di 
e ley. Pero nan no a presenta 
niun alternativa cu por a logra 
e mes un resultado pa e pen- 
sionado y e trahadonan. 

E conclusion cu mester saca 
di esaki ta cu e partidonan 
MEP y PDR a scoge pa no 
sigura e pensionadonan y tra- 
hadonan nan pensioen awor 



y den futuro. 

Nan djis a bira lomba y a 
hunga politica populista, 
pero sin presenta un idea, un 
sugerencia of un alternativa 
pa sigura tur e pensionado 
y trahadonan nan pensioen. 
Pueblo mes por husga atrobe 
ta ki interes a partidonan aki 
ta sirbi.Q 


Fraecion di MEP 


“Unda e ideologia cristian democrata di AVP a keda?” 


Siman pasa a tuma luga e 
reunion publico di Parla- 
mento caminda a ser trata 
e presupuesto adapta di 
2014. Un presupuesto cu 
supuestamente mester 
tabata un stacion pasa pa 
e fraccion di AVP, pero 
cu finalmente nan a haya 
nan mes obliga di guli nan 
propio palabra y vota di 
nobo riba e ‘presuhuelga’ 
di hamber aki. 

Manera ta custumber caba, 
12 parlamentario di AVP a 
vota na fabor di e presupues- 
to 2014 y cu esaki nan a rati- 
fica nan propio incapacidad 
pa fungi como representante 
di pueblo. Cu e votamento 
di nobo aki partido AVP un 
biaha mas a pone cara di nos 
pais na berguensa den bista di 


henter Reino Hulandes. 

Medidanan destructivo 

Sinembargo durante trata- 
mento di e presupuesto aki 
siman pasa, na ningun mo- 
mento so e parlamentarionan 
di AVP a papia di tur e medi- 
danan cu nan a impone caba 
riba nos pueblo y medidanan 
cruel cu ainda mester wordo 
tuma riba lomba di pueblo. 
Medidanan cu a ser introduci 
debi cu Gabinete Mike Eman 
a malgasta placa di pueblo 
sin corda cu tin un mañan. E 
impacto di tur e medidanan 
siguramente ta destructivo 
specialmente bao di categoria 
di esunnan cu tin un salario 
minimo como entrada men- 
sual. 

Sobrevivencia 


Pa ilustra con drastico e me- 
didanan ta afecta esunnan 
mas sensibel den comuni- 
dad, partido MEP kier a duna 
como ehempel un hogar di 
un persona cu ta traha y ta 
gana un salario minimo di 
Af. 1636,00 y kende tin 2 yiu 
chikito cu ta bay school. Den 
e tabel adhunto por mira tur 
e gastonan extra cu a wordo 
imponi door di gobierno riba 
e persona aki desde cuminsa- 
mento di 2014 y e gastonan 
extra cu lo wordo imponi den 
aña 2015. Ta asumi cu e hog- 
ar aki normalmente ta paga 
200 florin pa luna na cori- 
ente. Tambe cu e dos yiunan 
ta bay un school cu airco y pa 
cual tin cu paga 2x400 florin 
pa aña, esta 67 florin pa luna. 
Ta resulta pues cu e hogar aki 
tin na gastonan extra un suma 


di por lo menos Af. 168,00 pa 
luna pa cubri. Pues e persona 
aki ta bay atras cu 10% den su 
entrada mensual. Ki cruel- 
dad di Gabinete Mike Eman! 
Anto esaki sin conta acerca 
tur e gastonan extra - como 
consecuencia di aumento di 
BBO y prijs di coriente - na 
cuminda, bebida, paña, trans- 
porte etc. Y sin papia mes di 
e medidanan di impuesto di 
transferencia bancario, con- 
tribucion propio na AZV, re- 
medi etc. 

Disco raya di 8 aña 

Hecho ta cu fraccion di AVP 
den Parlamento hunto cu 
nan ministernan no tin nan 
curason na e luga corecto y 
na luga di sali na defensa di 
esunnan di menos recurso 
den comunidad, nan ta perde 


nan tempo den sala di Par- 
lamento cu e disco raya di 8 
aña di MEP, siendo cu eyfo 
tin un gran cantidad di ha- 
bitantenan ta sangrando debi 
na e medida cruel imponi 
riba nan lomba pa Gabinete 
Eman. Pregunta di pueblo 
ta, ta unda e curason cristian 
democrata di Mike Eman y 
AVP a keda durante e ultimo 
5 añanan? 

Ta p’esey partido MEP ta 
keda hopi critico contra gobi- 
erno den e lunanan venidero, 
ya cu pueblo no por sigui 
paga mas pa tur e malgasta- 
mento di placa door di Gabi- 
nete Eman. MEP como un 
partido social democrata lo 
sigui sali na vanguardia di es- 
unnan menos pudiente den 
comunidad. □ 



Un otro temporada di fin 
di aña a yega y KFC ta cla 
pa pone famia completo 
bini hunto y cende e me- 
cha di ambiente di Fin di 
Aña cu e sabor di e Festive 
Feast Bucket cu solamente 
KFC por ofrece. 

E Festive Feast Bucket ta in- 


clui 8 pida galiña original cu 
a trek den 11 planta y con- 
dimentonan secreto di KFC 
y cu ta duna e galiña e sabor 
special y iresistibel cu e tin. 

Adicional bo ta haya 3 bis- 
cuits dushi horna den e res- 
taurant di KFC mes y 2 deli- 
cioso batata hasa, tur esaki pa 


Advertorial 


E “Festive Feast Bucket” ta e special 
pa fin di Aña di KFC 


solamente Awg 29.95. 

KFC ta invita comunidad 
completo pa bishita un di e 4 
localidadnan di KFC pa asina 
disfruta di e galiña di mas du- 
shi cu ta wordo prepara den e 
restaurant mes. 

No lubida cu KFC ta ofrece 
cumindanan completo of 
combo, pa cada persona por 
scoge nan faborito. Por ulti- 
mo KFC ta invita comunidad 
pa haci uzo di e oportunidad 
durante e dianan di fiesta y 
busca nan special cual ta ob- 
tenibel pa un tempo limita. 


esaki ta e Festive Feast Buck- 
et. Riba potret por aprecia e 
popular special di e Festive 
Feast Bucket presenta door 
di e KFC girl y Chicky banda 
di e kerstboom traha comple- 
tamente di buckets di M^C 
cual ta situa na e rotonde di 
Seroe Blanco. E rotonde ta 
refleha e ambiente di Fin di 
Aña di KFC cual ta completa 
e celebracion y union famil- 
iar cual sigur ta completo cu e 
Festive Feast Bucket di KFC. 
KFC ta situa na San Nicolas, 
Santa Cruz, Palm Beach y 
Oranjestad. Su team amabel 


y servicial ta warda bo. 
Tambe bo por like e pagina di 
Facebook di KFC pa keda bon 
informa di cada promocion. 
KFC kier recorda comunidad 
cu tur nan restaurantnan ta 
ofrece FREE Wifi y uzando 
esaki tin oportunidad di ricibi 
un gratitud di KEC. 

Desde awor caba KEC kier 
desea comunidad di Aruba 
Feliz dianan di Fiesta y yama 
danki pa scoge KFC como 
nan luga faborito pa disfruta 
cu famia di un dushi pida 
galiña.Q 

Minister di Cultura Otmar Oduber 

Aspectonan historico tin hopi baior pa nos futuro 


Minister di Cultura Otmar Odu- 
ber hunto cu Museo Arkeologico 
a firma un MoU cu Universidad 
di Leiden, cu Profesor dr. Corine 
Hofman, kende lo duna coopera- 
cion na Museo Arkeologico riba 
nivel di investigacion, documen- 
tacion y presentacion di proyec- 
tonan specifico na Santa Cruz y 
Savaneta. 

Minister di Cultura a splica cu pa 
hopi aña a traha hopi duro hunto 
cu henter e team di Museo Arkeo- 
logico y naturalmente Departamento 
di Cultura pa loke ta trata e atencion 


riba monumentonan. Un gran parti 
di e atencion lo bay wordo poni riba 
e maneho cu tin riba terenonan y riba 
aspectonan di tera caminda tin hopi 
historia dera den e terenonan aki. 

Mescos edificionan monumental lo 
sigui pone atencion riba e importan- 
cia pa por sigui mantene esakinan pa 
naturalmente nan no bay perdi pa 
motibo di construccionnan moderno 
cu ta tuma luga of pa motibo di otro 
construccionnan cu ta wordo haci. 

Despues di e bishita cu e mandatario 
a haci poco siman pasa na Hulanda, 


caminda hunto cu un delegacion 
a bishita varios instancia cultural y 
monumental, por a sinti un ambiente 
di respet grandi pa Aruba pa tur loke 
a wordo haci riba e tereno aki. Mas ai- 
nda, pa por mira e sinergia tambe riba 
e importancia cu Aruba ta pone riba e 
aspectonan cultural. 

Aspectonan historico mas cu tur na 
e momentonan aki tin hopi balor pa 
nos futuro generacion. Conservacion 
y preparacion pa digitalisa esaki ta un 
punto hopi importante den e plan 
di maneho di cultura. Poniendo di 
tal forma su permanencia den futuro 



generacion 

y haciendo e accesibel na mas tanto 
hende cu ta posibel, e mandatario a 
bisa. 

Cu e acuerdo firma entre Ministe- 
rio di Cultura, Museo Arkeologico y 
Universidad di Leiden, lo duna ini- 
cio na un proyecto di expedicion pa 
percura pa rescata particularmente e 
historia Caribense. Di e islanan den 
Caribe, Aruba tambe lo participa cu 
esaki den e proyecto di 3 aña caminda 
lo percura pa recobra y mantene y 
preserva e aspectonan asina impor- 
tante cu historia ta trece pa loke ta 
arkeologia.Q 


Fraeeion di MEP 

Asina un y tur mira con 
pisca ta muri pa su boca! 


Awe 1 december 2014 ta 
un dia scur pa Aruba, ca- 
minda pueblo mes ta testi- 
go con un partido politico 
mediante manipulacion y 
mentira ta gana eleccion, 
primintiendo cu asina e 
drenta gobernacion e ta 
elimina e BBO di 3%. 

Awe ta un dia tambe suma- 
mente tristo pa Marcelino, 
ya cu ora e drenta baño e ta 
sinti con e BBO ta sigui core 
den 2014, ora e start su auto 
e BBO ta sigui core, ora e 
drenta tienda e ta sigui sinti e 
BBO den su comprasnan. 
Hecho ta cu awe ta e dia cu 
pisca ta muri pa su boca den 
seno di AVP y cu nos pueblo 
lo bay sinti e efectonan nega- 
tivo di un aumento di BBO 
cu 1% (cu su diferente fase) 


y un gobierno manipulado cu 
kier bisti e aumento den un 
bachi bunita di Impuesto di 
salud (Health Tax). 

Mentira bochornoso 

Kende no ta corda con Mike 
Eman a ataca e introduccion 
di BBO na 2007? Kende no 
ta corda cu ta e mesun Mike 
aki tabata lider di e protesta 
contra BBO, con el a haci 
bochincha dilanti Oficina 
di Gobernacion, kibra bari- 
cada, pusha polis hala un 
banda y kier a drenta Oficina 
di gobernacionPDespues cu 
Mike Eman a drenta e go- 
bierno di engaño na fmal di 
2009, e no a elimina e BBO 
completamente, pero a re- 
duci esaki solamente te na 
mita, esta 1.5%. Alabes el a 
declara e tempo ey cu e co- 



merciantenan por wel di 
keda cu e 1.5% di BBO, in- 
verti esaki den nan negoshi- 
nan ya cu esaki lo yuda den 
e crecemento economico di 
nos pais. Sinembargo awe e 
crecemento economico ta 
yega na apenas 1.6% na 2014! 

Tarifa di belasting 

Sinembargo mester recorda 
pueblo cu na 2007 Gabi- 
nete Oduber no a introduci 
e BBO sin mas. E tempo ey 
a reduci tambe e tarifa di be- 
lasting directo y cu esaki e 


trahado a keda cu mas placa 
den su cartera cu e por a uza 
manera cu e ta desea. Hopi 
hende ta come lubida, pero 
por ehempel un trahado cu 
tabata tin un salario di 30 mil 
fiorin pa aña a haya tur luna 
extra den su cartera un suma 
di 108 florin. Y pa caha di go- 
bierno mes, e BBO a genera 
un suma di 180 miyon florin 
pa aña. Hecho ta cu door cu 
Mike Eman a reduci e BBO 
net na mita, gobierno a perde 
di haya 90 miyon fiorin tur 
aña. 


Dia di refiexion 

Ta parce cu Gabinete Mike 
Eman y partido AVP no tin 
ningun capacidad pa goberna 
e pais aki, ya cu si den nan lo- 
cura nan no a reduci e BBO 
aki, awe nan lo tin tur aña un 
suma di 90 miyon fiorin ex- 
tra cu lo por a bay entre otro 
pa cubri e deficit di 32 miyon 
fiorin di AZV y tambe no ta- 
bata tin nodi impone e me- 
dida di pago pa recogemento 
di sushi di Af. 26,50 pa luna. 
Y ainda lo a resta sumanan 
miyonario pa mantene tur e 
schoolnan na Aruba. 

Pues awe ta un dia pa henter 
partido AVP refiexiona riba 
e BBO cu MEP a introduci 
7 aña pasa y cu e vision aki 
tabata tin e bendicion total 
di IMF, Fitch y Standard & 
Poor’s. Echo ta cu AVP ta 
pretende di ta un partido di 
progreso, pero realidad ta 
mustra cu nan ta carece di vi- 
sion, curashi y determinacion 
pa haci algo grandi pa e pais 
aki.Q 


Rene Herde '(AVP) 

MEP y PDR kier bon relacion cu Hulanda 


Henter e aña 2014 a wor- 
do caracterisa pa un aña 
di discusionnan dificil cu 
gobierno Hulandes riba 
e maneho financiero eco- 
nomico di gobierno di 
AVP. 

E discusionnan a trece ten- 
sion den e relacionnan cu por 
lo demas ta bon. Asina fuen- 
tenan na Hulanda mes ta bisa 
tambe. Un di e puntonan di 
discusion entre gobierno di 
Aruba y di Hulanda ta e for- 
ma cu ta reduci e gastonan di 
gobierno pa trece e entrada 
y gastonan di gobierno mas 
den balansa. 

Ora logra esaki lo por cum- 
insa paga directamente riba 
e debenan di nos pais cu a 


acumula den e ultimo 28 
aña bou di tur gobierno cu 
Aruba tabata tin. E discu- 
sion con pa trece balansa 
den e presupuesto di gobi- 
erno a conduci na e exigen- 
cia di banda di Hulanda pa 
corta gastonan mas lihe y pa 
acepta e Comision di control 
Financiero (CFT) di Corsou 
y Sint Maarten. Gobierno 
di Aruba a tuma tur e reco- 
mendacionnan di e CFT cu 
Hulanda a impone y a pone 
nan den e presupuestonan di 
2014 pa 2018. Anteriormente 
Hulanda tabata kier pa Aruba 
yega un presupuesto balansa 
den un aña. Algo cu bou pre- 
sion di Union Europeo ni 
Hulanda a logra haci. Na ca- 
minda Hulanda a realisa cu 
esey ta algo imposibel. 


CFT 

Pa loke ta e Comision pa 
Control Financiero, gobier- 
no di Aruba a scoge pa traha 
su propio organo di control 
fmanciero cu lo funciona 
mes independiente cu Raad 
van Advies y cu lo inclui den 
su decisionnan e conseho di 
expertonan di Hulanda den e 
CFT. Di e forma aki tur dos 
punto di discusion - e forma 
pa yega na presupuesto ba- 
lansa y e organo independi- 
ente di control fmanciero- a 
wordo hinca den e maneho 
di gobierno di Aruba. E pre- 
supuesto supletorio di 2014 
ta un di e presupuestonan cu 
parlamento ta haya pa aproba 
e maneho cu ta inclui e exi- 
gencianan di Hulanda. 


Oposicion 

Oposicion di MEP y PDR 
henter aña a exigi pa gobier- 
no corta gasto y cumpli cu tur 
loke Hulanda ta exigi. MEP 
y PDR tabata contento ora e 
rapport di CFT a sali y a exigi 
pa gobierno di Aruba cumpli 
completamente cu e rapport 
di CFT. MEP y PDR a bisa 
cu nan si kier un bon relacion 
cu Hulanda y a sostene e exi- 
gencianan di Hulanda como 
muestra di esaki. Ta tristo pa 
wak awor cu MEP y PDR ta 
vota contra di e presupuesto 
cu tin e exigencianan di Hu- 
landa den forma di e reco- 
mendacionnan di CFT aden. 
Vota contra ta nifica cu bo no 
ta di acuerdo. Den caso di e 
presupuesto supletorio e ta 
nifica cu MEP y PDR no ta di 


acuerdo cu gobierno di Aru- 
ba ta ehecuta e recomenda- 
cionnan di Hulanda y CFT. 
Algo cu MEP y PDR a exigi 
continuamente. 

Ta atrobe tristo pa wak con 
e dos partidonan aki ta bolbe 
bisa un cos y haci otro. Ta 
bisa cu nan kier bon rela- 
cion cu Hulanda y awor ta 
vota contra di e presupuesto 
manera Hulanda ta kier. Ta 
dificil pa sa kico bo tin na e 
dos partidonan MEP y PDR 
awor aki. Obviamente nan a 
perde e caminda y no ta scu- 
cha e bos di pueblo ni di Hu- 
landa. Nan ta perdi y no sa 
den ki direccion nan mester 
bay. Y ainda nan ta pretende 
di kier duna Aruba direccion 
pa futuro.Q 

E soño Boneriano den e paisahe politico di Boneiro 


KRALENDIJK - Den un comu- 
nicado na prensa PHU ta trece 
dilanti, cu den politica tin sola- 
mente 3 direccion, robes, drechi 
y stret dilanti. PHU ta move riba 
e caminda memey, esta stret di- 
lanti. “Nos ta combina lo miho di 
robes y di drechi. E posicion aki 
no ta facil, pasobra tanto robes 
como drechi ta mira bo cu sos- 
pecho. Nan ta mira algo di nan 
mes den bo posicion si, pero nan 
ta mira algo di nan enemigo eter- 
no den dje tambe. Y esey ta haci 
nan insigur y p’esey tur dos ta 
ataca bo.” 

“Nan no mester tin miedo. E pose- 
sion memey ta combina solamente 
lo miho di ambos banda, evitando lo 
pio. Considera, por ehempel, PHU 
su posicion riba tema di structura 
estatal. Nos ta di acuerdo cu ‘links’ 
(Demokrat, MLB y otro gruponan) 
cu Boneiro mester di mas autono- 
mia. Ta p’esey nos ta propone un au- 
tonomia mes grandi cu Corsou. Pero 
alabes nos ta di acuerdo cu ‘rechts’ 
(UPB cu MPB) cu nos mester keda 
den Hulanda y cu mester tin supervi- 
sion pa evita e tipo di erornan grave 
cu nos tabata comete prome cu 10- 



10 - 10 . 


Ta pesey nos ta propone e Modelo 
Federal pa locual nos a concipia un 
‘Statuut’ pa e Isla Federal di Boneiro, 
den cua ta elabora e futuro laso fed- 
eral entre Boneiro y Hulanda. Nos a 
yama esaki un Modelo pa Pensa pa 
motibo cu e mester di mas estudio y 
mehoracion ainda. Pero su diseño ta 
masha cla y e modelo riba su mes ta 
suficiente detaya pa uza como base. 
E ‘Statuuf aki ta inclui den nos Pro- 


grama di Accion. 

Pues e ‘Statuuf pa e Isla Federal di 
Boneiro ta combina autonomia igual 
cu Corsou di ‘links’ cu integracion y 
supervision di ‘rechts’. Pero e ‘Stat- 
uut’ aki ta agrega un punto masha 
fuerte cu ta haci’e hopi mas miho ai- 
nda. Esey ta igualdad di derechonan 
social/economico entre Hulanda y 
Boneiro. Niun hende cu sano huicio 
por rechasa e solucion aki. E ta real- 
mente e posicion memey di oro. E 
berdad di esey lo penetra den mente 
di pueblo, locual lo resulta den un re- 
sultado electoral remarcabel. 

Asina PHU tambe tin un posesion 
memey di oro tocante Emigracion. 
Nos ta defende tur emigrante cu ta 
aki legalmente caba. Nos ta defende 
nan derechonan humano, igual cu 
nos ta haci pa tur hende na Boneiro. 
Di otro banda nos ta reconoce cu Bo- 
neiro ta mucho chikito pa absorba 
mucho hopi emigrante mucho rapi- 
do. Ta p’esey nos ta di acuerdo cu tin 
biaha mester wanta e fluho di emi- 
grantenan nobo. 

Por ehempel, ora tin desempleo lo- 
cal, nos mester para fluho di emi- 


grantenan nobo te ora e desempleo 
a baha. Pero si mester respeta dere- 
chonan adkiri di esunnan cu ta aki 
legalmente caba. Esey ta inclui nan 
derecho pa re unifica nan famia aki 
na Boneiro, locual ta un derecho hu- 
mano fundamental. Niun hende cu 
sano huicio por rechasa e posicion pa 
cu emigrantenan aki. E ta humano y 
husto. 

Esaki ta PHU. E partido cu e posi- 
cion di oro memey, humano y husto. 
PHU kier ta e forsa unificando na 
Boneiro. Esey ta importante tur parti 
di mundo. Pero muy en special aki 
na Boneiro, caminda ta biba perso- 
nanan di tur sorto di rasa, religion y 
origen. Ta p’esey PHU a desaroya su 
ideologia ‘multi unifica, un palabra 
inventa pa nos mes pa resumi nos in- 
tencion. Esaki bo ta haya elabora den 
nos Plan di Accion bou di e titulo ‘E 
Soño Boneriano’...Nos Plan di Ac- 
cion ta na 4 idioma y lo wordo reparti 
na tur parti di Boneiro. Na Playa e lo 
wordo distribui den cuminsamento 
di december. Na Rincon nos mes ta 
bin personalmente pa parti esey di 
cas pa cas. Cualkier persona cu kier 
ricibi un ehemplar por tuma contacto 
cu nos.”Q 


Hopi a probecha di Black weekend di Boolchand’s 



Diabierna ultimo tawata 
e famoso ‘Black Friday’ 
y ya desde 9’or di mainta 
Boolchand’s a habri su 
porta pa e gran dia aki. 
Durante full e dia hopi ta 
esunnan cu por a wak on- 
line diferente special via e 
red social. 


Y como sorpresa Bool- 
chand’s Aruba a extende e 
ofertanan di Black Friday pa 
diasabra ultimo tambe unda 
a yama esaki Black Saturday. 
Esaki a haci cu esunnan cu 
mester a traha diabierna y no 
a logra pasa a bin diasabra y 
probecha di e gran ofertanan. 
Boolchand’s ta conoci pa 
representa marcanan di cali- 
dad halto manera, Canon, 
Bose, Samsung, Pandora, 
Citizen, Sony y mucho mas. 

Boolchand’s kier a gradici es- 
unnan cu a pasa bishitanan y 
kier a corda esunnan cu no a 
pasa ainda cu Boolchand’s su 
campaña di fm di aña‘Shop y 
Gana’ ta on!. Cu cada com- 
pra di AWG 50,-bo lo ricibi 
un coupon cu despues di a 
wordo yena por wordo tira 
den tombola. Di e forma aki 
bo tin chens di gana AWG 
2500,-, AWG 1500,-, AWG 
1000,- of AWG 500,- cu por 
wordo uza den Boolchands 
of D’Orlahn. Dia 5 di januari 
2014 lo saca e ganadonan. 
Pasa bishita Boolchand’s y 
sigur bo lo haya e regalo per- 
fecto pa bo ser keri pa e di- 
anan di fiesta di fm di Aña. 
Like e pagina y keda bo 
bon informa na www.face- 
book.com/pandora-store- 
aruba, www.facebook. 

com/boolchandsdorlahn 
y www.facebook.com/ 

BoolchandsAruba. □ 















DIALUNA 1 DECEMBER 


I^IREINO 



Fundacion Desaroyo Deportivo Corsou (FDDK) 
y ABVO a firma Plan Social 


WILLEMSTAD - Repre- 
sentantenan di Fundacion 
Desaroyo Deportivo Cor- 
sou (FDDK) y e sindicato 
di trahado ABVO (Al- 
gemene Bond van Over- 
heidspersoneel) a firma 
e Plan Social cu ta regla 
e transicion di personal 
cu ta labora na Sedreko 


y Fundacion Facilidad- 
nan Deportivo Corsou 
(FFDK). 

Cu firmamento di e Plan So- 
cial aki, por conta cu den e 
proceso di transicion ta duna 
atencion tambe na puntonan 
cu ta regarda e posicion hu- 
ridico di trahadonan. 


FDDK a concipia e Plan 
Social pa trahado hunto cu 
ABVO, cual contenido ta 
toca temanan manera e.o. e 
posesion huridico di e tra- 
hado, e oferta nobo di trabou, 
eventual procedura di opre- 
sion y termino di trabou. E 
acuerdo ta un documento cu 


ta pone e interes di e trahado 
dilanti y cu tur empleado por 
ta trankil cu durante e pro- 
ceso ta vigila e aspectonan cu 
ta toca nan posicion huridico. 

Entrante prome di januari 
2015 e proceso pa cu e tran- 
sicion di personal di Sedreko 
y FFDK ta fmalisa. Tur 


empleado ta ricibi e oferta 
pa drenta den servicio na 
FDDK. Meta pa cu lansam- 
ento di FDDK ta cu e subsi- 
dio ta keda destina pa halsa e 
nivel di deporte. 

Esaki ta nifica cu menos cen 
posibel ta bay na gasto opera- 
cional y mas tanto ta bay pa 
deporte.Q 


Habitantenan ta skeptico riba proyecto 
“Community MaUbox” 


WILLEMSTAD (Ret Ka- 
ribense) - Despues di a 
ricibi informacion y tuma 
yabi di e asina yama ‘Com- 
munity Mailbox’ (C-Box), 
habitantenan di Emmas- 
tad, Groot Kwartier y 
Biesheuvel, a reacciona 
hopi skeptico riba imple- 
mentacion di e proyecto 
aki. 

Ta trata aki di un proyecto 
piloto di CPost International, 
antes Postkantoor, caminda 


entrante prome di januari 
proximo, lo no parti carta 
mas den e barionan ariba 
menciona. 

E cartanan lo keda deposita 
den e ‘C-Box’ corespondi- 
ente cu ta situa riba e tereno 
di Postkantoor na Groot 
Kwartier. Na momento cu 
tin carta cada habitante lo 
keda notifica via di un ‘e- 
maif indicando cu tin post 
den su ‘C-Box.’ Sinembargo 
pa e hendenan di edad avansa 
manera Sr. Donald, e sistema 


nobo aki ta trece cierto com- 
plicacion. “Si un hende no 
tin computer ta con e ta haci 
pa haya ‘e-mail’ te pe sa cu tin 
post pe,” asina Sr. Donald ta 
puntra su mes. 

Cu introduccion di e proyec- 
to ‘Community Mailbox,’ 
CPost International ta spera 
di por baha gradualmente su 
gastonan di operacion sin cu 
esaki necesariamente ta ni- 
fica retiro di personal. E par- 
tidonan di carta cu bini liber 



lo bay haci otro tipo di trabou 
manera por ehempel reparti 
paketenan. Asina director di 
operacion di CPost, Niviella 
Sambo, a duna di conoce. Na 


e momento aki e compania 
ta pasando den un situacion 
basta dificil debi na un baha- 
da drastico den e volumen di 
cartanan Q 


Competencia di ortografia na Hulandes 


KRALENDIJK - Aquina 
Lopez, alumno na Li- 
ceo Boneriano HAVO 2, 
a gana e competencia di 
quiz organisa pa Funda- 
cion Lesa Ta Dushi i Co- 
munidad di scol Boneria- 
no. 

Diabierna den oranan laat di 
atardi a tuma, luga un com- 
petencia di quiz di ortografia 
na Liceo Boneriano, organisa 
pa FLTD y KSB. E compe- 
tencia tabata bou di guia di 


Curvin George como mae- 
stro di ceremonia y Haidy 
Ligeon, docente di Hulandes 
cu a prepara e quiz. Miem- 
bronan di hurado tabata 
Addo Stuur y Lucretia Lem- 
ing. Drs. Marco Wiessing, 
secretario di FLTD y sr. Gil- 
bert Isabella, Representante 
di Reino a hiba palabranan di 
motivacion dirigi na e candi- 
datonan y nan mayornan. 

Ta pa prome biaha cu FLTD 
y KSB ta organisa e evento 


aki. Ta e intencion pa sigui 
organisa e evento aki otro 
aña tambe. Ocho candidato 
a participa na e competencia. 
Tur ta alumnonan di prome 
y dos Has MAVO, HAVO y 
VWO di Comunidad di Scol 
Boneriano. 

E competencia tabata consisti 
di tres ronda. Den e prome 
ronda cada candidato ta haya 
un minuut di tempo pa spel 
mas tanto palabra posibel. E 
cuater candidatonan cu mas 


tanto palabra corecto ta bay 
e segundo ronda. Den e se- 
gundo ronda e candidatonan 
mester a completa palabra, 
saca fout di un frase y por ul- 
timo nan mester a kies entre 
palabra corecto y no corecto. 
E dos miho candidatonan a 
bay fmal. 

Ta trata di Cheyenne Trib- 
hawansingh y Aquina Lopez 
cu a bay e ultimo ronda den 
cua un miembro di hurado 
ta menciona e palabra cu nan 


mester a skirbi pareu riba 
borchi. 

Tabata Aquina Lopez cu a 
logra skirbi tur palabra cor- 
ecto. FLTD ta gradici tur 
mayor cu a duna nan apoyo, 
tambe directiva di Comu- 
nidad di Scol Boneriano y 
tur docentenan cu a prepara e 
alumnonan. Tambe un danki 
special ta bay na City Shop 
cu a coopera na grandi cu e 
prome premio, cual ta un Su- 
personic 7 Tablet 4GB. Q 


Prome minister Ivar Asjes: 

“Si tin hende cu ke bay corte pa energia solar ta nan derecho” 


WILLEMSTAD - “Si tin 
hende cu ta haya cu nan 
mester bay corte contra e 
decision di gobierno rela- 
ciona cu un suma pa uzo 
di panel solar, ta nan lib- 
ertad. Boso ta biba den un 
estado di derecho y nan ta 
liber pa haci esey”, prome 
minister di Corsou Ivar 
Asjes a declara, relaciona 
cu e indignacion cu a surgi 
pa e decision di gobierno 
pa cuminsa cobra esun- 
nan cu tin panel solar in- 
stala riba nan edificio, sea 
ta cas of negoshi. 

Prome minister Asjes a cum- 
insa cu rechasa, cu ta trata aki 
di un sorto di impuesto. Lider 
di Movemento Futuro Cor- 


sou (MFK) Gerrit Schotte a 
yama esaki impuesto pa solo 
algo cu segun e prome minis- 
ter no ta corecto. 

E1 a cuminsa cu bisa cu a 
tuma e decision a base di 
conseho di experto y di e ofi- 
cina di regulando BTP-U. 

E punto basico ta, cu awor 
aki, si un hende tin panel so- 
lar instala riba su cas of ne- 
goshi, tanten cu solo ta briya, 
no tin problema. 

E panelnan ta suministra 
coriente. Na momento cu no 
tin solo, e cas of negoshi ey 
ta cay bek riba Aqualectra pa 
suministra coriente. Aqualec- 
tra, de facto mester soru pa e 
ta den posicion pa haci esey 
mesora. 


Pero, esey ta nifica cu 
Aqualectra mester ta prepara 
y mester tin su infrastructura 
den funcion pa por cumpli. 
Esey ta trece gasto, pa cua no 
tin entrada. 

Den pasado Aqualectra a 
reparti e gasto aki den tur 
usuario, tanto esun cu, como 
esun sin panel solar. 

Awor a dicidi cu ta cobra es- 
unnan cu tin panel solar in- 
stala, un suma pa cubri e gas- 
to aki, un suma cu e prome 
mandatario a cualifica como 
“back-up fee”. E suma aki ta 
un suma fiho cu nan lo mes- 
ter paga. 

E prome minister a bisa, cu 
gobierno a realisa cu si no 
introduci e adaptacion aki. 


Aqualectra ta den problema, 
paso e tin gasto sin cu e tin 
entrada contra di esaki. 

“Nos mester realisa, cu hopi 
hende no tin e moda pa pone 
panel solar. Pero manera e 
situacion tabata prome cu e 
decision cu gobierno a tuma, 
no ta husto pa laga nan tambe 
carga cu e gastonan. Y nos a 
realisa, cu sin e “back-up fee” 
aki, e compania lo sigui perde 
placa”, e prome minister a 
bisa. 

Nos mester a soru pa e no 
sigui bay atras y nos mester 
a coregi un decision robes di 
pasado, e la añadi. 

E prome minister a bisa, cu 
e ta haya esaki mas cu husto 
anto cu si tin hende ke bay 


corte cu gobierno, esey ta nan 
pleno derecho. 

Dos compania cu a anuncia 
caba cu nan ta bay corte ta 
GOISCO, cu recientemente 
a expande y a pone panel so- 
lar riba dak di su edificio, pa 
reduci su gasto di coriente y 
e compania Eco Energy, cu ta 
bende panel solar. 

Pero no ta solamente e 
“back-up fee” ta problema pa 
e companianan aki: e tarifa 
contra cua nan ta bende cori- 
ente di mas cu Aqualectra, 
awor a wordo stipula na un 
nivel mas abou, loke ta nifica 
cu nan economisacion riba 
coriente ta bira basta menos. 
E decision ta drenta na vigor 
1 di januari 2015.Q 

Hallazgo mas grandi di cocaina 
den Puerto di Rotterdam 




ROTTERDAM, Hulan- 
da - Cuerpo di Duana a 
haya un promedio di tres 
mil kilo di cocaina. Esaki 
ta un hallazgo grandi den 
historia cu a yega di haya 
den Puerto di Rotterdam, 
segun Ministerio Publico. 

Esaki segun publicacion di e 
medio NU.nl. E substancia 
a wordo descubri diabierna 
den un container cu batata 


dushi, ‘wortel’ cu tabata pro- 
cedente di Costa Rica. E dro- 
ga tabata den 3.003 pakete cu 
un peso bruto total di 3.500 
kilo. 

E cocaina tin un balor di 
120 miyon Euro y a wordo 
destrui. Den e Puerto di Rot- 
terdam te cu awo, un biaha a 
logra haya un cantidad mas 
grandi. Esaki tabata na aña 
2005 y tabata trata di 4.200 
kilo di cocaina.Q 


Tradicion di cushina autentico Indones 
bo ta haya solamente na Soeki Djava 




Selamat Datang na Soeki 
Dj ava...Soeki Djava ta e 
secreto miho scondi na 
Aruba, pero cu rapidam- 
ente ta birando un punto 
obliga pa tur cu ta busca 
pa purba cuminda di ber- 
dad berdad Indones. 

Ta e di tres generacion di 
famia autentico Indones cu 
keda fiel na e recetanan origi- 
nal y ta hiba e platonan na un 
nivel mas halto di perfeccion. 
Soeki Djava no ta busca un 
fusion cu otro cultura of pa 
modernisa su creacionnan 
culinario, loke si kier logra ta 
pa den cada hap, e cliente por 
sinti e smaak di e ingredien- 
tenan y sali totalmente satis- 
fecho cu su experiencia. 

E cuminda di zuid di Asia ta 
conoci pa e uso di specienan 
manera ningun otro na mun- 
do. E ingredientenan original 
tin nan beneficionan pa nos 
salud ademas di duna e pla- 


tonan un smaak unico. Soeki 
Djava ta invita pa bin conoce 
e beneficio di su menu traha 
cu ingredientenan 100% 
natural. Ta usa solamente e 
miho specia y yerbanan riba 
e mercado manera Cumin, 
Curry, Ginger, Laos, salo 
Alaky mas. 

Su localidad den BaysideMall 
ta ofrece e bentaha di un ubi- 
cacion central, cerca di tur 
cos den Oranjestad, pero na 
mesun momento ta un oasis 
ora cu kier aleha di e trafico 
y buya di centro di ciudad. 
Su ambiente ta uno masha 
acogedor y versatil. E por ta 
un huki romantico y exoti- 
co pa pareha, un ambiente 
agradabel pa grupo di famia y 
amigo of tambe un sala priva 
pa un reunion di trabou of 
presentacion corporativo. 

Di dialuna pa diasabra for di 
ITor di merdia ofreciendo 
su exkisito lunch buffet, ca- 
minda semper bo ta haya e 


elementonan faborito di e 
cushina Indondes manera 
bami y sate, entre varios otro 
pa menciona. Tambe cu e 
opcion di ordo bo plato fa- 
vorito ‘a la carte’. 

E buffet ta e miho alterna- 
tiva pa e ehecutivo y tur es- 
nan cu ta traha den centro di 
ciudad pa un lunch rápido y 
económico. Sea nos ta na un 
distancia cortico for di luga 
di trabou of bo por conta 
Semper di haya un luga na 
e parkeerplaats amplio ubica 
dilanti di porta di Soeki Dja- 
va. 

Buffet ta obtenibel te 2’or 
mientras cu a la carte ta con- 
tinua te 6’or di atardi. Dia- 
bierna y diasabra te 9’or di 
anochi y ocasionalmente riba 
diadomingo tambe. Tambe 
tin e posibilidad di delivery 
den centro di ciudad si ta 
haci pedido prome cu ITor. 

Soeki Djava ta ofrece bo un 
tradicion hopi gusta pa com- 
parti cu ta e Rijsttafel. E ta 
bin naturalmente, cu tur su 
elemento delicioso manera 
loempia, nasi of bami, yellow 
rice, carni, galiña, carni di 
porco, carni den coco, chick- 
en sate, curry egg, berdura 
y kroekpoek. Chef Marlene 
Karijoredjo ta encarga di of- 
rece bo cu cada bishita na 
Soeki Djava, un experiencia 
memorabel pa bo sintinan. 

Ademas di loke a menciona 
caba, e menu di Soeki Djava 
ta ofrece lo miho y mas gus- 
ta di e cushina Indones. Ta 
referi aki na appetizers tipico 


manera sopi Saoto y Somosa, 
platonan di carni, carni di 
porco, galiña y pisca. Soeki 
Djava ta busca pa complace 
tur hende cu cuminda bon 
traha y delicioso. Pa esnan 
cu ta busca e influencia Sur- 
nameño den nan cuminda, 
tin opcionnan manera Pom 
y Roti mientras cu vegetari- 


anonan tambe tin un var- 
iedad pa scoge cu version- 
nan delicioso di e platonan 
tradicional. N aturalmente 
tur e delicioso platonan aki ta 
crea un experiencia culinario 
unico cu semper por wordo 
complementa cu un dessert 
y un after dinner drink. Se- 
lamat Makan... Bon ApetitQ 

Sudoku BON DIA, train bo mente 

Bon bini na Sudoku Bon Dia. Riba e pagina aki nos ta brinda bo tur dia tres sudoku 
den e siguiente secuencia, Facil, Medio y Dificil. 

Pa resolve bo ta pone number den cada cuadra di tal forma cu cada rij crusa of bay 
abou tin e number un solo biaha. Tambe den cada cuadra chikito compara cu esun 
mas grandi tambe tin e numbernan 1 te cu 9. E number tampoco no por ripiti den 
e cuadra chikito. Trahando cu e numbernan cu tin poni caba ta yuda bo yega na e 
solucion.Q 

Help Scorç a 9 Da.l, Draw a line 

fbrougin the mozc. froin &«ra fo the nef. 

^ NAWARDA 

^2! Oranjestad 

Dr. Dassen 


911 




POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLISTIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 
AMBULANCE 

584-5050 


BOTICA 

Oranjestad: Noord Tel: 586-4606 
San Nicolas: San Nicolas Tel: 584-5712 


SERVICES 


INFORMATION 

SETAR 

TAXI 

TAXI-TAS 

PROR TAXI 

TAXI D.TS. 

SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIP, 

December 1 

Noordam 
Monarch 
Zuiderdam 



MORTUARIO 

AD Patres 584-2299 

Aurora 588-6699 

Mementomori 583-3358 

THp 0|ive Tref^ 584-8888 

FOUNDATION 

FELLOWSHIPCLINIC 

Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

(FADA) Tel: 583-2999 

FUNDACION 

Respetami 

Teh 582-4433 _ 

Diabetic Foundation 
Arubano 

Teh 583-3808 _ 

Narcotics Anonymous 
Tel: 583-8989 

Foundation Amor 
pa Prohimo 

Tel: 583-3345 /586-6976 

Women in Difficulties 

Foundation 

Tel: 583-5400 


Waldy Simson 

“Duna arte un luga digno 
den bo bida” 



E artista Waldy Simson, 
otro aña den periodo juli 
te september lo duna un 
exposicion den Bijlmer 
Park theater na Amster- 
dam. 

Aki ta trata di imagen di un 
potret di papel cu Simson, 
kende otro aña lo celebra 
binti cinco aña den arte, a 
traha di su mama Marie Jo- 
hanna Valpoort. Den e kal- 
ender e imagen di e potret 
ta poni riba e pagina cu tin 


cu haber cu diabierna 21 di 
maart 2015. 

E Grote Amsterdamse Kunst 
kalender 2015 a wordo lansa 
riba 5 di november pasa den 
Amsterdam, Hulanda, ta un 
iniciativa di Oficina Kraaij y 
a wordo publica pa Trichis 
Publishing. 

Imagennan di e potret tam- 
be por wordo mira riba e 
website: artisit.webs.com y 
den videonan riba YouTube 
channel di Waldy Simson.Q 



• BON APPETIT • BON APPETIT • BON APPETIT • BON APPETIT • 


Galiña 


Ingredientenan: 


Galiña henter di 7 pa 7 Ib 
Vi cup di manteca of margarina Blue Band 
Ciboyo, corta chiquito 
Taki di celder corta chiquito 
Appel, casca y corta na blokki chiquito 
Pruim sin pipita y corta na 4 
Algun cashupete 
Va cup di awa 

3 slice di pan blanco getoast 
3 slice di pan bruin getoast 
1 Theeleep di salo 
% Theeleep di pepper 
Vi Theeleep di sage 




Preparacion: 


Laba e galiña den awa cu lamoenchi. Den un wea di hero smelt e mantreca of 
mararina y hasa e ciboyo, selder, appel y cashupete pa 8 minuut, mintras ta 
drei nan. Baha e wea for di candela y agrega e pruim y e demas 
ingredientenan. Mezcla nan bon den otro. Jena e galiña mesora y horne mes 
ora tambe pa ± 3 ora. 

Pa 6 te cu 8 persona. 



Cu e actual formacion celestial, bo por 
topa cu un persona hopi interesante den 
bo circulo social. Bo numbernan di awe 
10, 26, 35y43. 


Aries 



Na e momentonan aki bo por ta hopi 
amoroso cu bo pareha. E energia astral ta 
haciendo e pasion kima. Bo numbernan 
di awe 4, 6, 25 y 33. 



Tauro 


Bo por topa cu un figura di autoridad 
nobo. Kisas bo tin un hefe nobo na tra- 
bou. Bo numbernan di awe 11, 27, 36 
y44. 



Geminis 


Tin biaha bo ta preocupa demasiado pa 
loke ta wordo bisa. Bo gusta cay bon pa 
henter mundo. Bo numbernan di awe 
12, 28, 37y45. 



Cancer 


Cu e actual aliniacion astral, kisas bo 
mester traha na mantene e paz. Bo 
numbernan di awe 4, 18, 29 y 37. 



Leo 


Pa motibo di e formacion planetario 
di awe, bo mester controla tur cos dos 
biaha specialmente cosnan cu normal- 
mente bo ta haci automaticamente. Bo 
numbernan di awe 14, 28, 39 y 47. 



Cu e energia astral di awe, ta posibel cu 
bo ta pensa den e modo di comunica cu 
personanan cu bo ta topa na trabou. Bo 
numbernan di awe 4, 20, 25 y 27. 


Libra 


E formacion planetario di awe ta sig- 
nifica cu lo bo tira e rutina di bo bida 
diario, pero posiblemente solamente 
pasobra bo auto no lo start! Bo num- 
bernan di awe 5, 21, 30 y 38. 



Scorpio 


Si awe bo tin plannan grandi pa bo den 
trabou, manera organisa un conferen- 
cia of cuminsa un trabou nobo bo lo 
decepciona teribel na fmal di dia. Bo 
numbernan di awe 6, 22, 31 y 44. 



Sagitario 


Awe cu e energia celestial actual, lo bo 
conoce un hende sensibel y atento na 
bo sentimento interior sin cu mester 
expresa nan. Bo numbernan di awe 7, 

Capricornli^ 




Aquariq 


Bo por desea di traha pa arma un plan. 
Tin biaha bo ta prefera e spontaneo y 
traha den proyectonan na medida cu 
ta wordo presenta. Bo numbernan di 
awe 8, 24, 33 y 41. 


Bo por topa cu hende cu ta saca bo for 
di bo cashi. No rabia cu facilidad, pero 
awe bo por perde bo cabes sin mayor 
problema. Bo numbernan di awe 13, 
18 ^ 47 )^ 54 ^ 



Pisces 

j^PASCO 




Estilo infantil pa decora Kerstboom 


E aña aki e tiendanan 
di decoracion a bolbe 
sorpresa nos cu dife- 
rente proposicion pa 
decora e kerstboom. 

Concretamente ta trata 
de estilo decorativo dis- 
eña pa tur tipo di persona, 
incluyendo mucna. Un 
tendencia cu nan ta pro- 
pone ta esun Infantil, den 
cua bo por haya adorno di 
mas dushi y colorido. 
Incluso, algun di e de- 
tayenan oecorativo ta 
wordo inspira den bolo, 
cuki y otro cos dushi di 
mas yamativo. Tambe bo 
ta haya bala masha dib- 
erti, beer, figura di Santa 
Claus, popchi di sneeuw, 
casa y ^irnalda atractivo, 
entre hopi otro cas mas. 
Asina ta ya bo sa, si bo tin 
yiu na cas, boga pa e estilo 
aki tan infantil.Q 










































